"ދެއިރު ދެދަޅައަށް ކެމްޕެއިންކޮށްފަ، އަނގަ ފުރެންދެން އަނގަޔަށް ދުފާ އެއްޗެހި އެޅީމަ ނިމުނީދޯ. ސިޓިންރޫމުގައި ހުރި ފަންކާ އެނބުރެނީއެއް ނޫން. ފެން މޯޓަރު ހުރީ ހަލާކުވެފަ. ފިހާރައިގެ ވަތްގަނޑުގަ ހުންނަ ފައިސާއަށް ވާނުވާއެއް އެނގެނީއެއް ނޫން. ހަސަނާ މަ ތަނެއްގަ އެލިގަނެ މަރުވާންވީތަ؟" ޝާރުދާ ހުރީ ވަރަށް ބޮޑަށް ހިތްހަމަ ނުޖެހިފައެވެ. މި މަންޒަރު ފެނުމާއެކު، އެތަނުގައި އެވަގުތު ތިބި އެންމެން މަޑުމަޑުން އެ ތަނުން ނިކުމެގެން ދިޔައެވެ. " ޝާރޫ… އަބަދުވެސް ބުނަމެއްނު މީހުން ތިބޭ ތަންތަނުގަ ތިގޮތަށް ވާހަކަ ނުދައްކާށޭ. ފަންކާ ވެސް، މޯޓަރު ވެސް ހަދައިދޭނަމޭ. ޗައިނާ ޝިޕްމަންޓުންނޭ ފަންކާ އާއި މޯޓަރު އަންނަނީ. ދެން ރުޅި މަޑުކޮށްބަލަ." ހަސަނު އޭނާގެ އަންހެނުންގެ ކޮނޑުގައި އަތް އަޅުވާލިއެވެ. " ތިއީ ކޮންތާކު އޮތް ޗައިނާ އަކުން އަންނަ އެއްޗެހި ތަކެއް؟ މިހާރު ދެ މަސް މިވީ ތިހެން ކިޔާތާ!" ޝާރުދާ ދެފަރާތަށް ތުން ތަޅުވާލިއެވެ. "ޝާރޫ.. ބޭބީ ހަމަޖެހިބަލަ. ހިނގާދޯ މިރޭ ޔާޤޫތުމެން ރެސްޓޯރެންޓަށް ފްރައިޑު ރައިސްއެއް ކާލަން ދާން." ހަސަނު ޝާރުދާގެ ކޮލުގައި ހިފާލިއެވެ. "މަށެއް ނޫޅެން ދާކަށް." ޝާރުދާ އޭނާގެ ކޮނޑުގައި އޮތް ހަސަނުގެ އަތް ފޮޅާލުމަށްފަހުގައި ކުރިއަށް ހިނގައިގަތެވެ.


ފެމިލީކޯޓު / އެޑްމިނިސްޓްރޭޝަން އެންޑް ހިއުމަން ރިސޯސް މެނޭޖްމަންޓް\n- އެޑްމިނިސްޓްރޭޝަން / ހިއުމަން ރިސޯސް / އޮފީސް މެނޭޖްމަންޓް / އިންފޮމޭޝަން ޓެކްނޮލަޖީ\n- ބިޒްނަސް އެޑްމިނިސްޓްރޭޝަން / ޕަބްލިކް އެޑްމިނިސްޓްރޭޝަން / މެނޭޖްމަންޓް / ހިއުމަން ރިސޯސް މެނޭޖްމަންޓް / އިންފޮމޭޝަން ޓެކްނޮލަޖީ\n- މުވައްޒަފުންގެ ޙާޟިރީ ދުވަހުން ދުވަހަށް މެމްސް އިން ޗެކްކުރުމާއި ސަލާމާއި ޗުއްޓީގައި ތިބޭ މުވައްޒަފުންގެ ރެކޯޑްސް މެމްސްގައި ދުވަހުން ދުވަހަށް އަޕްޑޭޓްކުރުން.\n- ސަލާމުގެ ޗުއްޓީގައި ތިބި މުވައްޒަފުންގެ ބަދަލު އެހެން މުވައްޒަފުން ސެކްޝަންތަކަށް ހަމަޖެއްސުން.\n- މުވައްޒަފުންގެ ޗުއްޓީ ޗިޓްތައް ޕްރިންޓްކޮށް ސޮއި ކުރުވުމާއި، ޗިޓްތައް މުވައްޒަފުންނަށް އީމެއިލްކުރުމާއި މުވައްޒަފުންގެ ސަލާމް ފޯމްތައް ބަލައިގަނެ ހަމަޖެހިފައިވާ ގޮތުގެ މަތިން ފައިލްކުރުން.\n- ކޮންމެ މަހެއްގެ މުސާރަ ޝީޓް ތައްޔާރުކުރުމަށް ބޭނުވާ ޙާޟިރީ ރިޕޯޓް، ގަޑީލާރި ރިޕޯޓް އަދި އިތުރުގަޑީގެ ރިޕޯޓް މެމްސް އިން ނެގުމާއި ރިޕޯޓްތައް ޗެކްކުރުން.\n- ކޯޓަށް އަލަށް ވަންނަ މުވައްޒަފުންގެ ޕާރސަނަލް ފައިލްތައް ތައްޔާރުކުރުމާއި، ކޯޓުގެ ހުރިހާ މުވައްޒަފުންގެ ޕާރސަނަލް ފައިލްތައް ޤަވަޢިދުން އަޕްޑޭޓްކޮށް ބެލެހެއްޓުން.\n- އެސް.އޭ.ޕީ ގެ އެޗް.އާރު މޮޑިއުލް އަޕްޑޭޓްކޮށް ބެލެހެއްޓުމާއި، ވަކިވާ މުވައްޒަފުން ކަނޑައި ކޯޓާ އަލަށް ގުޅޭ މުވައްޒަފުންގެ މަޢުލޫމާތު އެސް.އޭ.ޕީ އަށް އެޅުން.\n- ކޮންމެ މަހަކު މުވައްޒަފުންގެ މުސާރަ ޝީޓް ތައްޔާރުކުރުމުގައި އެހީތެރިކަން ފޯރުކޮށްދިނުން.\n- ސެކްޝަނަށް ލިބޭ ސިޓީތަކަށް ސުޕަވައިޒަރުގެ ޢިރުޝާދާއެކު ޖަވާބު ތައްޔާރުކޮށް ފޮނުވުން.\n- ސެކްޝަނަށް އަންނަ ފޯންކޯލްތަކަށް ޖަވާބުދާރީވުން.\n- ސެކްޝަނަށް ލިބޭ ލިޔެކިޔުންތައް ފައިލްކުރުން.\nޕަބްލިޝްކުރި ގަޑި: 18:03


ކޮވިޑްް-19 ހުއްޓުވޭނެ ކަމުގެ އުއްމީދު އަދިވެސް އެބައޮތް: އަމީން – ދިވެހި ނޫސް\nHome ⁄ ހަބަރު ⁄ ކޮވިޑްް-19 ހުއްޓުވޭނެ ކަމުގެ އުއްމީދު އަދިވެސް އެބައޮތް: އަމީން\n“އެހެން ނަމަވެސް ޑަބްލިއުއެޗްއޯގެ އިރުޝާދުގެ އެންމެ ބޮޑު އަސާސެއް ކަމުގައި ބެލިފައި ވަނީ އެ ގައުމެއްގެ ހާލަތާ ގުޅިގެން އެ ގައުމަކުން އަޅަންޖެހޭ ކަންކަން އެ ގައުމަކުން އެޅުން،” އޭނާ ވިދާޅުވި އެވެ.\nމާލެ އަތޮޅު ވިލިވަރުގައި ހަދާފައިވާ ކަރަންޓީން ފެސިލިޓީގެ ކޮޓަރިތައް.—ފޮޓޯ: ޓޫރިޒަމް މިނިސްޓްރީ\n“އަޅުގަނޑުމެން ޖެނުއަރީ މަހުގެ ފަހުކޮޅުން ފެށިގެން ފެބްރުއަރީ މަހުގެ ނިޔަލަށް ވަރަށް މުހިއްމު މަސައްކަތްތަަކެއް ކުރިން. ވަކިވަކި ފަރުދުންގެ ގޮތުގައި މީހުން ހޭލުންތެރި ކުރުމަށްޓަކައި މަސައްކަތް ކުރެވުނު އަދި އާއްމު މައުލޫމާތު އިތުރު ކުރުމަށްޓަކައި މަސައްކަތް ކުރެވުނު. ހަމަ އެހެންމެ ސިއްހީ ދާއިރާގައި ޚިދުމަތް ކުރައްވާ ޚިދުމަތްތެރިން ތަމްރީނު ކުރެވުނު،” އޭނާ ވިދާޅުވި އެވެ.\n“އެހެންކަމުން މިހާތަނަށް ކުރެވިފައިވާ މަސައްކަތްތަަކަށް ބަލާއިރު، މި ބަލި ކޮންޓެއިންް ކުރުމަށް އޮތް އުއްމީދު އަދިވެސް އެބައޮތް،” އަމީން ވިދާޅުވި އެވެ.\n“މީގެ ތެރޭގައި މޯލްޑިވްސް މަނިޓަރީ އޮތޯރިޓީ އާއި ފިނޭންސް މިނިސްޓްރީ އާއި ކަމާ ބެހޭ ހުރިހާ ފަރާތެއް ހިމެނޭ،” އޭނާ ވިދާޅުވި އެވެ.\nއެސްޖެހިގެ ފަރުކޮޅުފުއްޓަށް ބަދަލުކުރަނީ\nމާލޭގައި އަންހެނަކު ކަރަންޓުގައި ޖެހި، ހޮސްޕިޓަލުގައި ފަރުވާ ދެނީ3hours ago


SunOnline: Kureege chief of staff Musthafa joorimanaa koffi\n12 Aug 2020, 23:40\nއަހްމަދު މުސްތަފާ މުހައްމަދު\nޕީޕީއެމް އިން ހުށަހަޅާފައިވާ 2019 ވަނަ އަހަރުގެ އޮޑިޓް ރިޕޯޓުގައި ސިޔާސީ ޕާޓީގެ ގާނޫނާ އެއްގޮތަށް ފައިސާގެ ހިސާބުތައް ބަލަހައްޓާފައި ނުވާތީ، އޭރު އެ ޕާޓީގެ ހަޒާންދާރު އަދި މުލީއާގޭގެ ކުރީގެ ޗީފް އޮފް ސްޓާފް އަހްމަދު މުސްތަފާ ޖޫރިމަނާކޮށްފިއެވެ.\nސިޔާސީ ޕާޓީތަކުގެ ގާނޫނުގައި ބުނެފައި ވަނީ ކޮންމެ މީލާދީ އަހަރެއް ނިމޭތާ ގިނަވެގެން 90 ދުވަހުގެ ތެރޭގައި، އަހަރީ ހިސާބުތައް އޮޑިޓާ ޖެނެރަލް ގަބޫލުކުރާ އޮޑިޓަރަކު މެދުވެރިކޮށް އޮޑިޓްކުރުމަށްފަހު، އިލެކްޝަންސް ކޮމިޝަނަށް އޮޑިޓް ރިޕޯޓު ހުށަހަޅަން ޖެހޭނެ ކަމަށެވެ.\nއަދި އެ ގާނޫނުގައި ސިޔާސީ ޕާޓީތަކުން މާލީ ކަންކަން ކުރިއަށް ގެންދަން ޖެހޭގޮތް ވެސް ވަނީ ބަޔާންކޮށްފައެވެ.\n"ސަން" އަށް އެނގިފައިވާ ގޮތުގައި ޕީޕީއެމް އިން ހުށަހަޅާފައިވާ 2019 ވަނަ އަހަރުގެ އޮޑިޓް ރިޕޯޓުގައި ސިޔާސީ ޕާޓީގެ ގާނޫނާ އެއްގޮތަށް ފައިސާގެ ހިސާބުތައް ބަލަހައްޓާފައި ނުވާކަމަށް އޮޑިޓާ ވަނީ ބަޔާންކޮށްފައެވެ.\nއެހެންކަމުން، ސިޔާސީ ޕާޓީގެ ގާނޫނުގައި ބަޔާންކޮށްފައިވާ ގޮތަށް ޕީޕީއެމްގެ ފައިސާގެ ހިސާބުތައް ބަލަހައްޓާފައި ނުވާތީ، އަހްމަދު މުސްތަފާ 10،000 ރުފިޔާއިން ޖޫރިމަނާކޮށްފައިވާކަން "ސަން" އަށް ވަނީ އެނގިފައެވެ.\nއަދި އެ ފައިސާ މި މަހުގެ 10 ވަނަ ދުވަހުން ފެށިގެން އެއް މަސް ދުވަހުގެ ތެރޭގައި އިލެކްޝަންސް ކޮމިޝަނަށް ދައްކާ ހަލާސްކުރުމަށް އޭނާއަށް އަންގާފައިވާކަން ވެސް ވަނީ އެނގިފައެވެ.\n24 މެމްބަރުންގެ ސޮޔާއެކު އަމީން ވަކިކުރަން ހުށަހަޅައިފި\n"ވިޕްލައިންއާ ހިލާފަށްވެސް އަމީން ވަކިކުރަން ލާނަން"


Japan gai binaakuraa emme us imaaraai! - vNews.mv\nޖަޕާނުގައި ބިނާކުރާ އެންމެ އުސް އިމާރާތް!\nމުޙައްމަދު އަފްރާޙް 02 September 2019, 20:07\nޖަޕާނުގައި ބިނާކުރާ އެންމެ އުސް އިމާރާތުގެ މަސައްކަތް ފަށައިފިއެވެ. ޓޮރަނޮމޮން-އަޒަބުޑާއީގެ ނަން ދީފައިވާ މަޝްރޫއުގެ ދަށުން ބިނާ ކުރުމަށް ހަމަޖެހިފައިވާ އިމާރާތް ހުންނާނީ ވެރިރަށް ޓޯކިޔޯގެ މެދުތެރޭގައެވެ. މި އިމާރާތް ސިފަކުރަމުން މި މަޝްރޫއު ހިންގާ ފަރާތްތަކުން ބުނަނީ މި އިމާރާތް ވެގެންދާނީ "ސިޓީއެއްގެ ތެރޭގައިވާ ސިޓީއަކަށް" ކަމަށެވެ.\nމި އިމާރާތުގައި ތިން ޓަވަރު ހުންނާނެއެވެ. މީގެތެރެއިންވެސް އެންމެ އުސް ޓަވަރުގެ އުސް މިނުގައި 330 މީޓަރު ހުންނާނެއެވެ. އެއީ، މިހާރު ޖަޕާނުގައި ހުރި އެންމެ އުސް އިމާރާތް ކަމަށްވާ އޮސާކާގައި ހުންނަ އަބޭނޯ ހަރޫކާސް ޓަވަރަށްވުރެވެސް އުހެވެ؛ އަބޭނޯ ހަރޫކާސްގެ އުސް މިނަކީ 300 މީޓަރެވެ. ޝާއިޢުކޮށްފައިވާ މި އިމާރާތުގެ ފަރުމާގެ ކުރެހުންތަކަށް ބަލައިލާއިރު އެންމެ އިސް އިމާރާތުގެ އެންމެ މަތި ރަމްޒުކޮށްދެނީ މަލެއްގެ ފިޔަތަކެކެވެ.\nއަށް ހެކްޓަރުގެ ސަރަހައްދެއްގައި ބިނާކުރާ މި މަޝްރޫއުގައި ހިމެނޭ އަނެއް ދެއިމާރާތް ތަންކޮޅެއް ކުރުވާނެއެވެ. ނަމަވެސް، މި މަޝްރޫއުގެ މަޤްސަދަކީ، 2023 ވަނަ އަހަރުގެ ކުރީން އެ ސަރަހައްދުގެ މަލަމަތި މުޅީން ބަދަލުކޮށްލުމެވެ. މިމަޝްރޫއު ހިންގާ މޯރީ ބިލްޑިންގް ކޯ. އިން ބުނާ ގޮތުގައި، މި އިމާރާތްތަކުގައި އޮފީސްތަކާއި ދިރިއުޅޭގެ އެޕާޓްމަންޓްތަކެއް ހުންނާނެއެވެ.\nމި ތަނުގައި 20،000 މީހުންނަށް މަސައްކަތް ކުރެވޭނެ އޮފީސްތަކެއް ހުންނަ އިރު، އެޕާޓްމަންޓްތަކުގައި 3،500 އަށްވުރެ ގިނަ ރައްޔިތުންނަށް ދިރިއުޅެވޭނެއެވެ. މީގެއިތުރުން މިތަނުގައި ޖިމްއަކާއި، އިންޓަނޭޝަނަލް ސްކޫލަކާއި، ފިހާރަތަކާއި، ދާރުލްއާސާރަކާއި 2.4 ހެކްޓަރުގެ ބަގީޗާއެއް ހިމެނޭނެއެވެ.\nމި މަޝްރޫއު ފަރުމާކޮށްފައިވަނީ މަޝްހޫރު ޑިޒައިން ކުންފުންޏެއް ކަމަށްވާ ޕެލީ ކްލާކް ޕެލީ އާކިޓެކްސްޓް އިންނެވެ.\nމިއީ މިހާތަނަށް ޖަޕާނުގައި ބިނާކުރާ އެންމެ އުސް އިމާރާތްކަމުގައި ވީނަމަވެސް، މި ތަނަކީ، ދުނިޔޭގެ އެހެން ހިސާބުތަކުގައި ބިނާކޮށްފައިވާ އުސް އިމާރާތްތަކަށްވުރެ ކުރު ބިނާއެކެވެ. އެގޮތުން ބަލާއިރު، ޓައިވާނުގައި ހުންނަ ވަން-އޯ-ވަން އިމާރާތުގެ އުސްމިނަކީ 508 މީޓަރެވެ. އެމެރިކާގެ ނިއުޔޯކްގައިވާ ވަން ވޯލްޑް ޓްރޭޑް ސެންޓަރުގެ އުސްމިނަކީ 541 މީޓަރެވެ. އަދި، ދުނިޔޭގައިވާ އެންމެ އުސް އިމާރާތް ކަމަށްވާ ބުރްޖް ޚަލީފާގެ އުސްމިނުގައި 828 މީޓަރު ހުރެއެވެ.


13 Aharuge Kujja Postmortem Hadhan Adhives Nufonuvaa - Vaguthu\n13 އަހަރުގެ ކުއްޖާގެ ހަށިގަނޑު ޕޯސްޓްމޯޓަމް ހަދަން އަދިވެސް ނުފޮނުވާ\nބޮޑެތި އަނިޔާތަކެއް ދިނުމަށްފަހު މަރާލާފައި ފޮއްޓަކަށް ލާފައި އޮއްވާ ފެނުނު 13 އަހަރުގެ ފިރިހެން ކުއްޖާގެ ޕޯސްޓްމޯޓަމް ހަދަން ނިންމާފައި އޮތްނަމަވެސް އަދި ޕޯސްޓްމޯޓަމް ހަދަން ހަށިގަނޑު ރާއްޖެ އިން ބޭރަށް ނުފޮނުވާ ކަމަށް ފުލުހުން ބުނެފިއެވެ.\nކުއްޖާގެ ޕޯސްޓްމޯޓަމް ހަދަން ފުލުހުން ނިންމި ނަމަވެސް ޕޯސްޓްމޯޓަމް ހެދޭކަށް ރާއްޖެއަކު ނުހުރެއެވެ. އާއްމު ގޮތެއްގައި ޕޯސްޓްމޯޓަމް ހަދަން ރާއްޖެ އިން މީހުން ފޮނުވަނީ އިންޑިއާ އަށެވެ. ކޮވިޑް-19 އާއި ގުޅިގެން އިންޑިއާ އާއި ރާއްޖޭގެ ވައިގެ ދަތުރުތައް ވަނީ ގާތްގަނޑަކަށް އެއްކޮށް ހުއްޓާލާފައެވެ.\n13 އަހަރުގެ ކުއްޖާ މަރާލާފައި އޮއްވާ ފެނުނީ މިމަހުގެ 21 ވަނަ ދުވަހުގެ ރޭގައެވެ. ކުއްޖާގެ ހަށިގަނޑު އަދިވެސް ބާއްވާފައި އޮތީ މޯޗަރީގައެވެ.\nރާއްޖޭގައި ހިނގާ މަރަކާއި ގުޅިގެން ފުލުހުން ޕޯސްޓްމޯޓަމް ހަދަން ބޭނުން ވެއްޖެނަމަ އާއިލާގެ ރުހުން ނެތި ވެސް ޕޯސްޓްމޯޓަމް ހެދުމުގެ ބާރު މިހާރު ގާނޫނުން ފުލުހުންނަށް ލިބެއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ އުމުރުން 27 އަހަރުގެ ދިވެހި ފިރިހެނަކާއި 17 އަހަރުގެ ފިރިހެން ކުއްޖެކެވެ. ފުލުހުން ވިދާޅުވީ އެމީހުންނަށް މުއްދަތު ޖެހުމަށް ކޯޓަށް ގެންދިއުމުން 27 އަހަރުގެ މީހާ ޝަރީއަތް ނިމެންދެން ބަންދު ކުރުމަށް ކޯޓުން ނިންމާފައިވާ ކަމަށެވެ. އަދި 17 އަހަރުގެ ކުއްޖާގެ ބަންދަށް 15 ދުވަސް ޖަހާފައިވާ ކަމަށެވެ.\nއެމީހުންގެ މައްޗަށް ފުލުހުން ވަނީ ގަސްދުގައި މީހަކު މެރުމުގެ ތުހުމަތާއި ކުޑަކުއްޖަކަށް ޖިންސީ ގޯނާ ކުރުމުގެ ތުހުމަތު ކޮށްފައެވެ.\nފުލުހުން ވަނީ މިމައްސަލައިގެ ތަހްގީގަށް ބޮޑެތި ކުރިއެރުންތަކެއް ލިބިފައިވާ ކަމަށް އިއްޔެ ވިދާޅުވެފައެވެ.\nޖޫން 24, 2021 11:37\nއަޅާލާނެ މީހަކު ނެތް ނިކަމެތި ކު އްޖެ އްވީމަ.\nޖޫން 24, 2021 11:50\nއާއިލާއިން ތިކުއްޖާ އަވަހައް ވަޅުލާ، އެނެއްކަ ކުޑަ ގޮޅިޔައް ދާވަރު އެއްޗެއްތަ މިބުނެވުނީ.\nޖޫން 24, 2021 14:36\nނޯ މަނީ ގަވަރުމަންޓު.\nޖޫން 24, 2021 15:39\nމޯލްޑިވިޔަން ސިސްޓެމް، ތިހާދިސާވެސް އަޑުކެޑެމުންގޮސް ކުރިން އިންސާފު ނުލި ބިހުރި މަސްސަލަތަކުގެ ތެރެއައް ވަދެ ހިންދިދާނެ، ހިޔުމަންރައިޓުސްގެ ނަން ބޯޑު ބަހަށްޓާފަ ،އިސްތިޔުފާދީފަ ގެއަށްދޭ! ޝިދާތާ ހުއްޓަކަސް ،އާގިސާހުއްޓަކަސް، ހިންގަންނޭގުނު ސަރުކާރު ފެއިލްވެފަ ހުރީ، އިސްތިއުފާ!


ނޭދެމޭ ވަކިވުމެއް… ހާދަހާ ލޯބިވޭ 47 – Esfiya\nރީމްގެ މޫނު މަތީގައިވާ ނުތަނަވަސްކަން އިޔާނާއަށް ފާހަގަ ކުރެވުނު ހިނދު ކޮންމެވެސް ގޯހެއް އުޅޭކަން އިހުސާސްކުރެވިގެން ދިޔައެވެ. އުންމީދީ ހިތްވަރެއް ލިބިގެން ދިޔައީ ކީއްވެގެން ކަމެއް ނޭނގުނެވެ.\nމާގިނައިރުތަކެއް ނުވެ ޔާނާގެ ނަމްބަރު ޖެހުމުން އެތެރެއަށް ދިޔައެވެ. އިޔާނާގެ ހިތުގައި އުފެދެމުން ދިޔައީ އުންމީދުން ފުރިގެންވާ ޝުޢޫރު ތަކެކެވެ. އީމަންއާ ރީމްގެ ހަޤީޤަތް ހޯދާނަމެވެ. އަހަރެންގެ ހިތް ބުނަމުން މިދާ ވާހަކަ ތަކަކީ ދޮގެއް ނޫންކަން ހަމަ ޔަޤީނެވެ.\nސްކޭންކުރާ ކޮޓަރިއަށްވަދެ ސްކޭން ކުރުމަށް ތައްޔާރުވެލިއެވެ. މާގިނައިރުތަކެއްނުވެ ކުރިމަތީގައި ހުރި ބޮޑު ސްކްރީނުން އިޔާނާއަށް ފެންނަމުން ދިޔައީ ދުނިޔެމަތިން އޭނާއަށް ލިބެން އުޅޭ އެންމެ ބޮޑު އުފަލުގެ މަންޒަރެވެ. ބަނޑުގައިވާ ތުއްތު ތުއްތު ދަރިފުޅެވެ. ކިރިޔާ ގުނަވަންތައް ވަކިކުރަން އެނގޭވަރުވެފައިވީ ނަމަވެސް އެ ޅަ ހިތް ތެޅެމުން ދިޔަ މަންޒަރު ސާފުކޮށްފެންނަމުން ދިޔައެވެ. އިޔާނާއަށް އިހުސާސް ނުކުރެވުނު ނަމަވެސް އެޅަފުރާނަ މަޑުމަޑު ހަރަކާތްތައް ކުރަމުން ދާތަން ފެނި ހިނިތުންވެލެވުނެވެ.\nސްކޭންކޮށް ނިންމާލިއިރު އިޔާނާގެ މޫނުމަތީގައިވަނީ އުފާވެރިކަމެވެ. ލިބެންއުޅޭ ދަރިފުޅު ފެނުމުން ބުނެދޭން ނޭނގޭ އިހުސާސެއް ފުރަތަމަ ފަހަރަށް އެ ހަށިގަނޑުގައި ކުރުވައިފިއެވެ. އިޔާނާގެ މިއުފާވެރިކަން ފެނި ޑޮކްޓަރުވެސް އެވާހަކަ ދެއްކިއެވެ. ދަރިފުޅު ދެކެ ލޯބިވާ މައިން ތިބޭކަމަށާއި ނަމަވެސް ހިތާމައަކީ ބައެއް މައިން އެމީހުންގެ ދަރިންނާ ދޭތެރޭ ކަންތައްކުރާ ނިކަމެތި ގޮތްކަމުގައި ބުންޏެވެ.\nސްކޭން ރިޕޯރޓްގައި ލިޔަން ދަރިފުޅުގެ ބައްޕަގެ ނަން އެހުމުން އިޔާނާ ހުއްޓުން އެރިއެވެ. ޒާންގެ ނަން އިވުމުންވެސް ބީރަށްޓެހިކަމެއް އިހުސާސްވަނީ ކީއްވެ ހެއްޔެވެ؟ މަޑުމަޑުން ޒާންގެ ނަން ބުނެލިއެވެ.\nބަނޑަށްވީ 13 ހަފްތާކަމަށާއި ހުރިހާ ކަމެއް ރަނގަޅުކަމުގައި ބުންޏެވެ. ރިޕޯރޓް ހިފައިގެން އިޔާނާ ބޭރަށް ނިކުތް އިރު ސިކުނޑީގައި އެނބުރެމުން ދިޔައީ މުޅިން ތަފާތު ހިޔާލުތަކެކެވެ. ލޯމަތީގައި އެ ތުއްތު ފުރާނައިގެ ތަސްވީރުތައް އެނބުރެމުން ދިޔައިރު، ޒާންގެ ހިޔާލުތައް ސިކުނޑީގައި އެނބުރެމުން ދިޔައެވެ.\nއިޔާނާ ނިކުތްތަން ފެނި ރީމް ތެދުވެގެން އައެވެ.\n“ކީކޭ ބުނީ؟ ރަނގަޅުތަ ބޭބީ؟” އިޔާނާއާ ރީމް ސުވާލުކޮށްލިއެވެ.\nއިޔާނާ އާނއެކޭ ބުނަމުން ރީމްއަށް ރިޕޯރޓް ދިއްކޮށްލިއެވެ. ރިޕޯރޓްގައި ވާ ފޮޓޯކޮޅުގައި ރީމް އަތްޖައްސާލަމުން ހިނިތުންވެލިއެވެ.\nދެމީހުން ހޮސްޕިޓަލުން ބޭރަށް ނިކުންނަން ހިނގައިގަތެވެ.\n“އިޔާނާ! އަހަރެން ވާހަކައެއް ބުނަން ބޭނުން.” ރީމް ވިސްނާލުމަށްފަހު ބުނެލިއެވެ.\nއިޔާނާ ރީމްއަށް ބަލައިލުމުން ރީމް ވާހަކަ ދައްކަން ފެށިއެވެ.\n“މާންގެ ދެވަނަ އަނބި މިހާރު މިދުނިޔެއަކު ނެތް. އެއި ހަމަ އިޔާނާ ހެދުން އަޅާގޮތަށް ހެދުން އަޅައިގެން އުޅުނު ކުއްޖެއް. މާން އޭނަ ދެކެ ވަރަށް ލޯބިވި. އެކަމަކު……..” ރީމް ފުން ނޭވާއެއް ދޫކޮށްލިއެވެ. އިޔާނާ އިނީ ޝައުގުވެރިކަމާއެކީ އަޑު އަހާށެވެ.\n“ދެމީހުން ވަކިވެ ދިޔުމުގެ ދެރައިން އަދިވެސް މާންއަށް ބޭރަށް ނާދެވެ. އެހެންކަމުން އެއްބައި ފަހަރު ވަރަށް ރުޅިގަދަވެފައި ކަންތައް ކުރޭ. ހުރިހާ ރުޅިއެއް ބާލަނީ އަހަރެންނަށް. މާން އޭނާޔާ ކައިވެނި ކުރުމުގެ ކުރިން އަހަރުމެން ދެމީހުން އުޅުނީ ވަރަށް ލޯބިން. އެކަމަކު އެ ކައިވެންޏަށްފަހު އަހަރެންގެ ދިރިއުޅުމަށް ބޮޑު ތޫފާނެއް އައި ފަދަ. މާން އަހަރެންދެކެ ހިތްހަމަ ނުޖެހިފައި ހުންނަ ވަގުތު ގިނަވެފައި ދުވަހެއް ދުވަހަކަށް ދެމީހުންގެ ގުޅުން ދިޔައީ ހީނަރުވަމުން. އެކަނިވެރިކަމާއެކީގައި ބާކީވެފައި ހުރެގެން ދުވަސްތައް ހޭދަކުރަމުން ދިޔައީ ކިހާ ހިތްދަތިކަމާއެކީގައިކަން އެނގެނީ ހަމަ އަހަރެންނަށް. ދިރިއުޅުމުގެ އާ ހުޅުކޮޅެއް އަނެއްކާ ރޯވުމުން އެ ނިވިޔަ ދޭކަށް އަހަރެން ބޭނުމެއް ނޫން.” ރީމް ދެރަވެފައި ހުރެ ދައްކަމުން ދިޔަ ވާހަކަ ތަކުން އިޔާނާއަށް އަސަރު ކުރުވިއެވެ.\nފެރީޓާރމިނަލްގައި ޖާހަތު މަޑުކޮށްލައިގެން ހުއްޓައި ލަންކަން އެއަރ ލައިންސް ފްލައިޓް ނައްޓާލިއެވެ. ފްލައިޓަށް ބަލަން ޖާހަތު ހުރީ އުފާވެރިކަމާއެކީގައެވެ. ފުންނޭވާއެއް ދޫކޮށްލެވުނީ ހިތްހަމަ ޖެހުނު ލެއް ބޮޑުކަމުންނެވެ. ހުމާމުގެ ކިބައިން ސަލާމަތް ވެވުނީތީ މާތްﷲއަށް ހަމްދުކުރީ އަވަހަށް ޔާނާއާ ބައްދަލުވާނޭ ކަމުގެ އުންމީދު އާވުމުންނެވެ. އެވަގުތު ޓާރމިނަލާ ކައިރިކުރި ފެރީއިން މީހުން ފައިބަން ފެށިއެވެ. އާއިޒު ފެނޭތޯ ޖާހަތު ބަލަމުން ދިޔައެވެ.\nމޫނުމަތީގައިވާ ހަމަޖެހުމުގެ ހިނިތުންވުން ގެއްލި މެޔަށް ހޫނު ފެން އެއްޗެއް ޖެހިހެން ހީވީ ކުރިމައްޗަށް އައިސް ހުއްޓުނު ހުމާމު ފެނުމުންނެވެ. ޖާހަތުގެ ދެލޯ ދިޔައީ ބޮޑުވެގެންނެވެ. ހުމާމުގެ މޫނުމަތިން ނުރުހުންވުމުގެ އަސަރު ފާޅުވާން ހުއްޓެވެ. ލަންކަން އެއަރ ލައިން ދިޔަ ދިމާއަށް ބަލައިލެވުނީ ކީކޭ ހިތަށް އަރައިގެން ކަމެއްވެސް ޖާހަތުއަކަށް ނުވިސްނުނެވެ.\n“ފްލައިޓުން ފުންމާލައިގެން މިއައީ ޖާތު ބަލާ. ހިނގާ އަވަހަށް. ދެ ވިލާގަނޑު ދޭތެރޭ ޕާރކްކޮށްލައިގެން އެބައޮތް.” ހުމާމު ޖެއްސުމުގެ ރާގަކަށް ޖާހަތުއާ ދިމާއަށް މިހެން ބުނެލުމާއެކު ޖާހަތުގެ އަތުގައި ހިފިއެވެ. އެއަށްފަހު އެއާރޕޯރޓާ ދިމާއަށް ހިނގައިގަތެވެ. ޖާހަތުގެ މުޅި ހަށިގަނޑު ތުރުތުރު އަޅަމުން ދިޔައެވެ. ސިކުނޑި މަސައްކަތް ކުރުން މުޅިން ހުއްޓާލިފަދައެވެ.\nފެރީއިން ފައިބަމުން ދިޔަ މީހުންނާ ދިމާއަށް އެނބުރި ބެލެމުން ދިޔައީ އާއިޒު ފެނޭތޯއެވެ. ފުރާ މީހުން ވަންނަ ދޮރާ އަރާ ހަމަކޮށްފައި ހުމާމު ހިފަހައްޓާލީ ޖާހަތުގެ އުނގަނޑުގައެވެ. މީހުން ތަންކޮޅެއް ގިނަ ވެފައި ވުމުން ގަދަ ހަދާކަށް ނުކެރުނެވެ.\n“އެއްވެސް ކަހަލަ ހުޝިޔާރެއް ވެލިޔަސް މާ އަޒާބު ބޮޑުވާނެކަން ދަންނާތި. ކުޅިވަރު ވަރަށް ކުޅެފީމެއްނު. ދެން އަހަރެން ބުނާ ގޮތަކަށް ރީއްޗަށް ހަދާ. އެނޫން އެއްވެސް ގޮތެއް ނެތް.” ހުމާމު ޖާހަތުގެ ކަންފަތް ދަށުގައި ސިއްރުން ދިނީ އިންޒާރެކެވެ.\n“ޓިކެޓް ގެނޭ.” އަތް ދިއްކޮށްލަމުން ހުމާމު ބުނެލިއެވެ. ޖާހަތު ހައިރާންވިއެވެ. ޖާހަތުއަތުގައި ޓިކެޓް އޮތްކަން އެނގުނީ ކިހިނެތް ހެއްޔެވެ. ޖާހަތު ހައިރާންވެފައި ހުރިތަންފެނި ހުމާމު މަލާމާތްކުރާފަދަ ގޮތަކަށް ހިނިތުންވެލިއެވެ.\n“ލޯބި ހާދަ ނޯޓީ އޭ ދޯ. އައްޑުއަށް ދާ ފްލައިޓް ޓިކެޓަކުން ލަންކާއަށް ދިޔުމަށް ޗެކިން ނުކުރެވޭނެކަން ނޭނގޭތަ؟” ހުމާމުގެ ޖުމުލައިން ޖާހަތުގެ ހައިރާންކަން އިތުރުވެގެން ދިޔައެވެ. ބުނާނެ އެއްވެސް އެއްޗެއް ނުވިސްނި ހުމާމާ ދިމާއަށް ބަލަހައްޓައިގެން ހުރެވުނީއެވެ. ހައިރާންވެފައި ހުރި ބުދެއްފަދައިން ކޮޅަކަށް ހެލުވެލަން ނޭނގިފައި ހުރި ޖާހަތުގެ އަތުގައި ހިފައިގެން ހުމާމު އެތެރެއަށް ހިނގައިގަތެވެ. ހުމާމަށް މިހުރިހާ ކަމެއް މިހާ ފަސޭހައިން އެނގުނު ގޮތް ޖާހަތުއަށް ވިސްނުނެވެ. އޭނާ ޓިކެޓް ހުޅުވައިލުމަށްފަހު ބެލީ ހަމަ އެކަނި ނަމާ ދިމާއަށެވެ. ފުރަން އޮތީ ކޮންތަނަކަށް ކަމެއް ބެލުން މުހިންމުނުވިއެވެ.\n“ކޮބާ ޓިކެޓް. އަވަސް ކުރޭ!” ހުމާމު ރުޅިވެރިކަމާއެކީ ބުނެލިއެވެ. ޖާހަތު ސިހިފައި ޓިކެޓް ނަގާ ދިއްކޮށްލިއެވެ. އަދި ޖާހަތުގެ އަތުގައި ހިފައިގެން ގޮސް ޖާހަތު ފޮށި ބަހައްޓާފަ ހުރިތަނުން ފޮށި ގެނައެވެ. އަދި އައްޑުއަށް ފުރާ ފްލައިޓްގެ ޗެކިން ލައިނަށް ގޮސްވަނެވެ.\nތެޅިތެޅި އޮތް ހިތަކާއެކީ ޖާހަތު މީހުންގަނޑު ތެރެ ހޯދަމުން ދިޔައީ އާއިޒު ފެނޭތޯއެވެ. ފޯނު މަތިން ހަނދާން ވުމާއެކީ ފޯނު ނަގާ އާއިޒުއަށް ޑަޔަލްކޮށްލިއެވެ. ހުމާމު ހުރީ ކުރީގައި ކަމުން ޖާހަތު ސިއްރުސިއްރުން ގުޅާތަނެއް ނުފެނެއެވެ.\nފޯނު ރިންގް ވި އަޑު އިވުމާއެކީ އެކޮޅުން އާއިޒު ހަލޯ އޭ ބުނި އަޑު އިވުނެވެ. ވާހަކަ ދެއްކުމަށްޓަކައި މޫނު ކުޑަކޮށް އަނެއްފަރާތަށް އަނބުރާލިއެވެ. އެއިރުވެސް އާއިޒު އެކޮޅުން ހަލޯ އޭ ބުނާއަޑު އިވެއެވެ. އަޑު ނުސާފުކަމުން ހީވަނީ ފެރީގައި އިނީހެނެވެ.\nވާހަކަ ދައްކަން އަނގަހުޅުވާލި ވަގުތު ހުމާމު ފޯނު ހޯދިއެވެ. ޖާހަތުއަށް ސިހުން ލިބިގެން ދިޔަވަރުން ހިން ދިރުވާލެވުނެވެ.\nހުމާމު ކަންފަތުގައި ފޯނުޖައްސައިލިއެވެ.\n“ފެރީގަ މިހުރީ. އިރުކޮޅަކުން ލެފޭނެ.” އާއިޒު އެކޮޅުން ވާހަކަ ދެއްކިއެވެ. ހުމާމު ފޯނު ކަނޑާލިއެވެ. އަދި ރުޅިވެރިކަމާއެކީ ގައި ޖާހަތުއަށް ބަލައިލަމުން ފޯނު ހުމާމުގެ ޖީބަށްލިއެވެ. ބިރުވެރިކަމާއެކީ ބާރުބާރަށް ތެޅެމުން ދިޔަ ހިތަކާއެކީ ޖާހަތު ހުމާމު ކައިރީގައި ހުރީ ދެން ކުރެވޭނެ އިތުރު އެއްވެސް ކަމެއް ނެތް ކަން އެނގުމުންނެވެ. އޭނާ ހީކުރި ވަރަށް ވުރެ ހުމާމު މާ ހުޝިޔާރެވެ. ހުމާމުގެ ދެލޮލުން ފެންނަ ރުޅިވެރިކަމާއި ހަރުކަށިކަމުން އޭނާ ކޮންމެ ފަދަ ކަމެއްވެސް ކޮށްފާނެޔޭ ހިތް ބުނެ ބިރުގަނެފައިވާއިރު އެކިކޮޅުކޮޅު ހޯދެނީ އަދިވެސް އާއިޒުގެ ހިލަމެއް ވޭތޯއެވެ.\nޗެކިން ކޮށް ނިމިއްޖެއެވެ. އަދިވެސް އާއިޒުގެ ހިލަމެއް ނުވިއެވެ. ބޯޑިން ޕާހާއެކީ އެތެރެއަށް ވަދެގެން ދިޔައިރު އިސް ޖަހާލައިގެން ދިޔައީ އަމިއްލަ ނަފްސުގެ އެކަނިވެރިކަމާއި ނިކަމެތިކަން އިހުސާސްވުމުންނެވެ. ހިމާޔަތެއް ނެތިފައި ދުނިޔޭގެ އެކި ދިމަދިމާލުގައި އުޅެން މިޖެހެނީ ކީއްވެ ހެއްޔެވެ؟ އަހަރެންގެ ހިތުގައި އިހުސާސްވާކަން އެހެންމީހުން ނުދަންނަނީ ކީއްވެ ހެއްޔެވެ؟ އަހަރެންގެވެސް އުންމީދުތަކެއް ވާކަން ނުދަންނަނީ ހެއްޔެވެ؟ އަހަރެންވިއްޔާ ވަކި އުފަލުގައި އުޅެން ނުވަނީ ހެއްޔެވެ؟ އަހަރެންނަށް މިދުނިޔެމަތިން އުފަލެއް ލިބިގެންނުވަނީ ހެއްޔެވެ؟ ކީއްކުރާ އުފަލެއްހެއްޔެވެ؟ އެންމެ ފުރަތަމަ ކަމަކަށް އޮތީ ރައްކާތެރިކަމެވެ. އެކަންވެސް އަހަރެންނަށް ކޮށްދޭނެ މީހެއް މިބޮޑު ދުނިޔޭގައި ނެތެވެ. ދެން ހުމާމުގެ ކިބައިން ސަލާމަތްވެގެން އަހަރެންވަކި ދާނީ ކޮންތަނަކަށް ހެއްޔެވެ؟ ކާކު ކައިރިއަށް ހެއްޔެވެ؟ ކިއްކުރަންހެއްޔެވެ؟\nހިތްކުދިކުދިވަމުން ދިޔައިރު ދެލޮލުން އެންމެ ކަރުނަ ތިއްކެއްވެސް ވެއްޓުނަ ނުދޭން ޖަހަތު ހުރީ ހިފަހައްޓައިގެންނެވެ. މިއަދު އޭނާ ރޯންވީ ކީއްވެހެއްޔެވެ؟ ކާކާ ވަކިވުމުން ހެއްޔެވެ؟ މިސްރާބެއް ނެތި ދަތުރުކުރަމުންދާ އޭނާގެ ދިރިއުޅުން މިއަދު ލައްކުރަނީ ހުމާމާ ދިމާއަށެވެ. ކިތަންމެ ދާން ބޭނުން ނުވިނަމަވެސް ޖެހޭނީ ދާށެވެ. ކުރެވޭނެ އިތުރު އެއްވެސް ކަމެއް ނެތެވެ.\nvaahaka vv reethi.ekam maa kury\nAminath Zeena Yoosuf\nEpisode 48 update vefa 47update vee\nNyc..hama thi gothah 49 vana prt vx genesdhyba avahah\nhow many part is stil left in this story…. it was quite gud….. bt 48 ge fahun 47 kiyanvyma it was quite confusing…..\nNow ok.. nice mi part ves\nmi stry nimeyny kon dhuvahakuntha? .. mi inthizaaru kurany mi vaahaka ehkoh nimeyne dhuvahakah … eyrah ehkoh ehfahraa kiyaaleveyne ehnu ..\nKihineh v kamehbaa?\nMi vaahaka handhaan nethey haa dhuvas kohffa tha alhe nereny dhn oii part? Emme fahun march 16 ga nerunu gothah..? Mihaaru march mas mi nimuny ehnnu ?\nalhe komme dhuvahak eba beley mi vaahaka up veythoa, 49 vana bai dhen genes dheynee konirak, avahah up koh dheeba, pls. mi hisaabun anekkaa nimmaaleetha.\n49 up kolladhee..varah salhi story eh


BREAKING | Covid-19: Russia In Ithuru 481 Meehaku Maruvejje - Vaguthu\nކޮވިޑް-19: ރަޝިއާއިން އިތުރު 481 މީހަކު މަރުވެއްޖެ\nދުނިޔޭގެ އެކި ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން ރަޝިއާއިން އިތުރު 481 މީހަކު މަރުވެއްޖެއެވެ.\nރަޝިއާއިން އިތުރު 481 މީހަކު މަރުވެފައިވާއިރު، ފާއިތުވި3ދުވަހުވެސް އެގައުމުން މަރުވި މީހުންގެ އަދަދު ވަނީ 400 އިން މަތީގައެވެ.\nރަޝިއާއަކީ ދުނިޔެއިން ހަތަރު ވަނައަށް އެންމެ ގިނަ މީހުން ކޮވިޑް-19 އަށް ފައްސިވެފައިވާ ގައުމެވެ. އެ ގައުމުގައި ކޮންމެ ދުވަހަކު ގޮތަކަށް ކޮވިޑް-19 ޖެހޭ މީހުންގެ އަދަދުތައް އުޅެނީ 20،000 އަށްވުރެ މަތީގައި ކަމަށް ތަފާސް ހިސާބުތަކުން ދައްކައެވެ.\nކޮވިޑް-19ގެ ފަހުގެ ތަފާސްހިސާބުތައް ގެނެސްދޭ ގައުމީ އިދާރާއަކުން ނެރެފައިވާ ތަފާސްހިސާބުތަކުގައި ދައްކާގޮތުގައި އެގައުމުން ކޮވިޑް-19 ޖެހިގެން ޖުމްލަ 65,566 މީހަކު ވަނީ މަރުވެފައެވެ. މިހާތަނަށް އެގައުމުން އެއްދުވަސް ތެރޭ އެންމެ ގިނަ މީހުން މަރުވެފައިވަނީ ޑިސެމްބަރު 24 ވަނަ ދުވައެވެ. އެދުވަހު އެގައުމުން 635 މީހަކު ވަނީ މި ބަލި ޖެހިގެން މަރުވެފައެވެ.\nފާއިތުވެދިޔަ 24 ގަޑިއިރަށް ބަލާއިރު، އެ ގައުމުން 23,586 މީހަކު ވަނީ ކޮވިޑް-19 އަށް ފައްސިވެފައެވެ. އެގައުމުން މިހާތަނަށް އެންމެ ގިނަ މީހުން އެއް ދުވަސްތެރޭގައި ފައްސިވެފައިވަނީވެސް މިދިޔަ ޑިސެމްބަރު މަހުގެ 24 ވަނަ ދުވަހުއެވެ. އެދުވަހު އެގައުމުން 29،935 މީހަކު ވަނީ މި ބައްޔަށް ފައްސިވެފައެވެ.\nއެ ގައުމުގައި ކޮވިޑް-19 އަށް ފައްސިވި މީހުންގެ ޖުމްލަ އަދަދު ވަނީ 3,568,209 އަށް އަރާފައެވެ. އެގައުމުން މިހާތަނަށް 2,960,431 މީހަކު ބަލިން ރަނގަޅުވެފައިވާއިރު، މިވަގުތު ބަލި ޖެހިގެން ފަރުވާ ދެމުން އަންނަނީ 542,212 މީހަކަށެވެ.\nރަޝިއާގައި ކޮވިޑް-19 ހަލުވިކަމާއެކު ފެތުރެމުންދާއިރު، އެ ބަލީގައި މަރުވާ މީހުންގެ އަދަދުތައް ހިފެހެއްޓުމެއް ނެތި ދަނީ މައްޗަށެވެ. އެ ގައުމުން މިހާރު ދަނީ ކޮވިޑް-19 ވެކްސިން ދިނުމަށް ބޮޑު ޕްރޮގްރާމެއް ފަށައިފައެވެ.


Madi Kashi Jahaigen Faruvaa Dhemundhaa Meehaa Emergency Gai, Haalu Annanee Rangalhuvamun - Vaguthu\nމަޑި ކަށިޖަހައިގެން ފަރުވާދެމުންދާ މީހާ އިމަޖެންސީގައި، ހާލު އަންނަނީ ރަނގަޅުވަމުން\nފައިގެ ތަނބި ކަށްޓަށް މަޑިއެއްގެ ކަށްޓެއް ހެރުމުގެ ސަބަބުން ޙާލު ދެރަވެގެން އެމްއެންޑީއެފްގެ އެހީތެރިކަމާއެކު ރ. އުނގޫފާރު ރީޖަނަލް ހޮސްޕިޓަލަށް ގެންގޮސް ފަރުވާދެމުންދާ، "އަސްދަނޑި" ދޯނީގެ މަސްވެރިޔާގެ ޙާލު ރަނގަޅުވަމުން އަންނަކަމަށް އެ ހޮސްޕިޓަލުން ވިދާޅުވެއްޖެއެވެ.\nއުނގޫފާރު ރީޖަނަލް ހޮސްޕިޓަލްގެ މެނޭޖަރ ޝީޒާ އިބްރާހިމް "ވަގުތު"އަށް ވިދާޅުވީ، މިއަދު ހެނދުނު އެ ހޮސްޕިޓަލަށް ގެންދެވުނު އުމުރުން 53 އަހަރުގެ މަސްވެރިޔާ ހޮސްޕިޓަލަށް ގެނެވުނު އިރު ޙާލު ސީރިއަސް ކަމަށާއި، މިވަގުތު އެމަޖެންސީގައި ފަރުވާދެމުންދާ މަސްވެރިޔާގެ ޙާލު ރަނގަޅުވަމުން އަންނަ ކަމަށާއި، މިރޭގެ ވަގުތެއްގައި ވޯޑަށް ބަދަލުކުރެވޭނެ ކަމަށެވެ.\n"މިހާރު މިވަގުތަށް ޕޭޝަންޓުގެ ޙާލު އަންނަނީ ރަނގަޅުވަމުން. ޕޭޝަންޓް މިވަގޮތު އޮތީ ނިންދަވާފައި އެމަޖެންސީގައި، ނަމަވެސް މިރޭ ވޯޑަށް ބަދަލު ކުރެވިގެންދާނެ،" ޝީޒާ ވިދާޅުވިއެވެ.\n"އަސްދަނޑި" ދޯނީގެ މަސްވެރިޔާ މިއަދު ހެނދުނު 11 ޖަހާކަންހާއިރު ސީ އެންބިއުލާންސްގައި އުނގޫފާރު ރީޖަނަލް ހޮސްޕިޓަލަށް ގެންދިޔައީ ރ. މަޑުއްވަރީ އާއި 13 މޭލު ބޭރުގައި މަސްވެރިކަން ކުރަމުން ދަނިކޮށް އޭނާގެ ޙާލު ސީރިއަސްވެ އެމްއެންޑީއެފްގެ އެހީތެރިކަމަށް އެދުމުން ނޮދަން އޭރިއާގެ ކޯސްޓްގާޑުގެ އެހީތެރިކަމާއެކު ބ. އަތޮޅު ސީއެންބިއުލަންސްގައެވެ.\nއެސްއޯއެފުން ޑޮލަރު ޖަމާކުރި މޭޖާ ނަވީންއަށް ފިޔަވަޅު އަޅާނެ - އެމްއެންޑީއެފް\nއިންޑިއާ ހެލިކޮޕްޓަރުގައި ބަލި މީހަކު މާލެ ގެނެސްފި\nމުދާ ބަރުކޮށްގެން ދިޔަ ދޯންޏެއް ދިޔަވާތީ ސިފައިން ހަރަކާތްތެރިވަނީ


"Popeye" hedhen ulhunu meehaa gadha veynugai\n"ޕޮޕްއައި" ހެދެން އުޅުނު މީހާ މިހާރު ގަދަ ވޭނުގައި\n"ޕޮޕްއައި" ހެދެންވެގެން އަތުގެ މަސްގަނޑަކަށް ކެމިކަލް އިންޖެކްޓްކޮށްފައި\nބައިސެޕްސް ނުވަތަ އަތުގެ މަތީ ބައިގައިވާ މަސްގަނޑު ބޮޑުކޮށް ވަރުގަދަ ކުރަން ކޮންމެ ފަދަ ކަމެއް ވެސް ކޮށްފާނަން ހެއްޔެވެ؟ ރަޝިޔާގެ ކިރިލް ޓެރެޝިން އަކީ މިގޮތަށް ބައިސެޕްސް ބޮޑު ކުރަން ކޮންމެ ކަމެއް ވެސް ކުރަން ތައްޔާރަށް ހުރި މީހެކެވެ. ނަމަވެސް މިހާތަނަށް އޭނާ މިކަމަށްޓަކައި ކުރި މަސައްކަތްތައް ދިޔައީ ގޯހުން ގޯހަށެވެ.\nޓްރެޝިން މަޝްހޫރުވެފައިވަނީ "ޕޮޕްއައި" ގެ ނަމުންނެވެ. އެއީ މަޝްހޫރު ކާޓޫނެއް ކަމަށްވާ "ޕޮޕްއައި" ގައި އުޅޭ އެ ނަން ކިޔާ ކެރެކްޓާއެއްގެ އަތް ހުންނަ ގޮތަށް އޭނާގެ އަތުގެ މަސްގަނޑުވެސް ބޮޑުކޮށްފައި ހުރީމަ އެވެ.\nޓްރެޝިން އަކީ އެމްއެމްއޭ ފައިޓާ އެކެވެ. ޕޮޕްއައި ކާޓޫނުގައި އޭނާގެ އަތް ފުއްޕާލަނީ ސްޕިނެޗް (ބޯވެލިފަތް) ކައިގެން ނަމަވެސް ޓްރެޝިން އަތް ފުއްޕީ ޕެޓްރޯލިއަމް ޖެލީ އިންޖެކްޝަނެއް ގޮތަށް އަތަށް ޖަހައިގެންނެވެ. މިގޮތަށް ޕެޓްރޯލިއަމް ޖެލީ ޖަހައިގެން ޓްރެޝިންގެ އަތް ފުއްޕުނަސް އޭނާއަށް މިކަމުގެ ސަބަބުން ވަރަށް ބޮޑު ވޭނަކާއި ތަކުލީފެއް މިހާރުވަނީ އުފުލަންޖެހިފަ އެވެ. އަދި ދެ ފަހަރަށް އަތުގެ ސާޖަރީ ވެސް މިހާރު ވަނީ ހަދާފަ އެވެ.\nއެއީ އޭނާގެ ޓްރައިސެޕްސްގައި ގަނޑުވެފައިވާ ބައިތަކާއި މަރުވެފައިވާ މަސްތައް ނެގުމަށެވެ. އަދި ފެން ހެދިފައިވާތީ ފެންތައް ދެމުމަށެވެ. އެންމެ ކުރިން އޭނާ ސާޖަރީ ހެދީ 2019 ގައެވެ. ނަމަވެސް އެކަށީގެންވާ ގޮތަށް މައްސަލަ ހައްލުނުވެ ދާދިފަހުން އިތުރު ސާޖަރީއެއް ވަނީ ހަދާފަ އެވެ.\nޓްރެޝިން ބުނީ އޭނާއަށް މިހާރު 24 އަހަރު ކަމަށެވެ. އަދި އޭނާގެ ދިފާއީ ނިޒާމުން އިންފްލެމޭޝަން އަށް ވަރަށް ރަނގަޅަށް އިޖާބަ ދެމުންދާ ކަމަށެވެ. އެކަމަކުވެސް ދެން ވާނެ ގޮތެއް ނޭނގޭ ކަމަށް ރަޝިޔާ ނޫހަކަށް ދީފައިވާ އިންޓަވިއު އެއްގައި ޓްރެޝިން ބުންޏެވެ.\nޓްރެޝިން ބުނީ އޭނާގެ އަތަށް ޕެޓްރޯލިއަމް ޖެލީ އިންޖެކްޓްކޮށްގެން އަތް ފުއްޕަން މަސައްކަތް ފެށީ އުމުރުން 20 އަހަރުގަ އެވެ. އެއީ އޭނާގެ މޮޔަކަމުންކުރެވުނުކަމެއް ކަމަށް މިއަދު ޓްރެޝިން ގަބޫލު ކުރެ އެވެ. އޭރު އެއްގޮތަކަށް ވެސް މިފަދަ ކަމެއް ދިމާވެދާނެ ކަމަކަށް އޭނާ ޚިޔާލު ވެސް ކޮށްފައެއް ނެތެވެ.\nއޭރުއްސުރެ ފެށިގެން ޓްރެޝިންގެ ދިރިއުޅުން ބިރުވެރި ހުވަފެނަކަށް ބަދަލުވި އެވެ. އަތުގެ ނާރުތައް ބްލޮކްވެ ތަންތަނުގައި މަސްތައް ގުޅަޖެހި ބައެއް މަސްގަނޑު މަރުވެ އަޅާ ވޭނުން ދިރިއުޅުމަށް ދަތިވި އެވެ.\nޓްރެޝިންގެ އަތުގައި މަރުވެފައި ހުރި މަސްގަނޑުތައް ނަގަން ސާޖަރީ ހަދައި އެތަނުގައި ހެދޭ ފެންތައް ބޭރުކުރަން ފުރަތަމައިނުން ހުރީ ހޮޅިތަކެއް ގުޅާފަ އެވެ.\nލޯކަލް މީޑިއާއަށް ޓްރެޝިން ބުނި ގޮތުގައި އޭނާއަށް ފަރުވާ ކޮށްދޭން ޑޮކްޓަރުން އެއްބަސްވީ ނަސީބު ރަނގަޅުކަމުންނެވެ.\n"އަތުން އޮޕަރޭޝަން ނުކޮށްފިނަމަ ލޭ ވިހަވެގެން އަހަރެން މަރުވުމުގެ ފުރުސަތު ބޮޑުކަމަށް ޑޮކްޓަރުން ބުނި،" ޓްރެޝިން ބުންޏެވެ.\nއަދި ބައިސެޕްސް ސާޖަރީއެއް އެބައޮތްކަމަށާއި އެއީ އެންމެ އުދަނގޫ ސާޖަރީ ކަމަށް ޓްރެޝިން ބުންޏެވެ. ސަބަބަކީ ސާޖަރީ ހަދާ ތަނުގައި ވަރަށް ސެންސިޓިވް ނާރުތައް ހުރީމަ އެވެ.\n"ޑޮކްޓަރުން ބުނަނީ ސާޖަރީ ހެދުމުގެ ތެރޭގައި ނާރަކަށް ގެއްލުމެއް ވެއްޖެނަމަ އަތުގެ ހަރަކާތް ވެސް ކެނޑިދާނޭ،" ޓްރެޝިން ބުންޏެވެ.\nޓްރެޝިން އެންމެ ކުރިން މިކަން ފަށައިގަނެ އޭނާގެ ބައިސެޕްސް ބޮޑުވަމުންދާ ގޮތް ސޯޝަލް މީޑިއާގައި ޝެއާ ކުރަން ފެށުމުން ވެސް ވަރަށް ގިނަ ޑޮކްޓަރުންނާއި ތަޖުރިބާކާރުންގެ ފާޑުކިއުން އޭނާއަށް އަމާޒުވި އެވެ. އަދި މިއީ ކުރަން ހެޔޮވާވަރުކަމެއް ނޫންކަމަށް އޭނާއަށް ގިނަ ބަޔަކު އިރުޝާދު ދިނެވެ. ބައެއް ޑޮކްޓަރުން ބުނި ގޮތުގައި ނުރައްކާތެރި ކެމިކަލް އެކުލެވޭ މިފަދަ އެއްޗެތި އަތަށް އިންޖެކްޓް ކުރުމުގެ ސަބަބުން އަތުގެ ހަރަކާތް ކެނޑި އަތް ބުރިކޮށްލަން ވެސް ޖެހިދާނެ އެވެ. ނަމަވެސް އޭރު އޭނާ އެއްވެސް މީހަކު ދެއްކި ވާހަކައެއް އަޑެއް ނޭހި އެވެ.


Laadheenee Govun Manaa Kuraa Bill Ah Thaeedhu Kuran Dhathi: Saneef - Vaguthu\nލާދީނީ ގޮވުން މަނާ ކުރާ ބިލަށް ތާއީދު ކުރަން ދަތި: ސަނީފް\nތިނަދޫ ދެކުނު ދާއިރާގެ މެންބަރު އަބްދުﷲ ސަނީފް - ފޮޓޯ: މަޖިލިސް\nމުސްލިމަކު ކާފަރެއްގެ ގޮތުގައި ތުހުމަތު ކުރުމަކީ ޖިނާއީ ކުށެއް ކަމަށް ހަދަން ގާނޫނުލް އުގޫބާތަށް އިސްލާހު ގެނައުމުގެ ބިލަށް ތާއީދު ކުރައްވަން ދަތި ކަމަށް ރައްޔިތުންގެ މަޖިލީހުގެ ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް ވިދާޅުވެއްޖެއެވެ.\nސަރުކާރުގެ ފަރާތުން ޖުޑިޝަލް ސާވިސް ކޮމިޝަންގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން ފޮނުވި އެ ބިލާ ގުޅިގެން، އޭގައި ލާދީނިއްޔަތު ފެތުރުގެ ޖާގަ އޮތް ކަމުގައި ދެކި ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ.\nއެމްޑީޕީގެ މެންބަރު ސަނީފް "ވަގުތު" އާ ވާހަކަ ދައްކަވަމުން ވިދާޅުވީ އެ ބިލު މިހާރު އޮތީ ފުޅާ ދާއިރާއެއްގައި އެ ކަން މަނާ ކުރެވޭ ގޮތަކަށް ވުމުން ޚިޔާލު ފާޅު ކުރުމުގެ ފުރުސަތު ހަނިކުރެވިގެންދާ ކަމަށެވެ.\n"މިހާރު އޮތް ގޮތުން ތާއީދު ކުރަން ދަތި، މާ ބްރޯޑްކޮށް އެ ކަން ބިލުގައި މިހާރު ހިމަނާފައި އެ އޮތީ، މީހަކު ދީނާ ޚިލާފު ކަމެއް ކުރިކަން އެނގިގެން އެހެން ބުންޏަސް އަދަބެއް ދެވޭ ވަރަށް މާނަ ކުރުން ފުޅާކޮށް އެ އޮތީ،" ސަނީފް ވިދާޅުވިއެވެ.\nސަނީފް ފާހަގަ ކުރެއްވި ގޮތުގައި ބިލު މިހާރު ފަރުމާ ކޮށްފައި އޮތީ ވެސް އެމްޑީޕީގެ އެންމެ އަސާސީ ވިސްނުމާ ފުށު އަރާ ގޮތަށެވެ. އެހެންކަމުން އެމްޑީޕީގެ ވިސްނުމާ އެއް ގޮތަށް ބިލު ބަދަލު ކުރަން ޖެހޭ ކަމަށް އޭނާ ވިދާޅުވިއެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި، ޕީޕީއެމްގެ މެޖޯރިޓީ އޮތް މަޖިލީހުގައި ފާސްކުރި އަބުރު ރައްކާތެރި ކަމުގެ ގާނޫނު އުވާލަން ޖެހުނީ ވެސް ފުޅާ ދާއިރާއަށް ދޫކޮށްލުމުން އޭގެ ނާޖާއިޒު ފައިދާ ނަގާފައި އޮތުމުން ކަމަށް ސަނީފް ވިދާޅުވިއެވެ.\nއެ ގާނޫނުގެ ބޭނުންކޮށް ނޫސްވެރިންގެ މަސައްކަތަށް ހުރަސް އެޅިކަން ފާހަގަކުރައްވައި ސަނީފް ވިދާޅުވީ މިހާރު ސަރުކާރުން ހުށަހެޅި ބިލު ވެސް އޮތީ އެފަދަ ގޮތަކަށެވެ.\n"އަބުރު ރައްކާތެރި ކުރުމުގެ ނަމުގައި އޮތް ގާނޫނު އަޅުގަނޑުމެން އުވާލީ މާ ފުޅާކޮށް އެ ކަން އޮވެ ޚިޔާލު ފާޅުކުރުމުގެ ހުރަހަކަށް ވެގެން، ހަމަ އޭގެ ކޮޕީއެއް ގޮތަށް މި ބިލު އަދި އެ އޮތީ،" ސަނީފް ވިދާޅުވިއެވެ.\nމި ބިލަށް ވުރެ އަބުރު ރައްކާތެރި ކުރުމުގެ ބިލެއް ރަނގަޅު ގޮތެއްގައި އޮތުން ވެސް މާ މުހިއްމު ކަމުގައި ސަނީފް ދެކެވަޑައިގަންނަވައެވެ.\nމި ބިލު މިހާރު އޮތް ގޮތަށް ފާސްކުރަން އަދިވެސް އެމްޑީޕީގެ ބައެއް މެންބަރުން ދެކޮޅު ކަމަށް މައުލޫމާތު ލިބެއެވެ. އެކަމަކު ބިލު އެ ގޮތަށް ފާސްކުރަން ދެކޮޅު އެހެން މެންބަރެއްގެ ބަހެއް އަދި ލިބޭ ގޮތެއް ނުވެއެވެ.\nމި ބިލާ ގުޅިގެން އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް ވިދާޅުވީ ސަރުކާރުން އެ ބިލު ހުށަހެޅީ ވަކި ފަޅިއަކަށް ބުރަވެގެން ކަމަށް ގަބޫލު ނުކުރެވޭ ކަމަށެވެ. އަދި އެ ބިލުގެ ސަބަބުން ދީނަށް ފުރައްސާރަ ކުރުން އާންމު ވާނެ ގޮތެއް ވެސް ނެތް ކަމަށް އޭނާ ވިދާޅުވިއެވެ.\nމި ބިލަށް ގިނަ ބަޔެއްގެ ފާޑުކިއުން އަމާޒުވެފައިވާއިރު، ހިސާނާއި ބިލުގެ ދިފާއުގައި ވެސް އެމްޑީޕީގެ ސަޕޯޓަރުން ނުކުމެ މީސްމީޑިއާގައި ދަނީ އަޑުއުފުލަމުންނެވެ. ހިސާނަށް ވެސް އެކި އިންޒާރުތައް ލިބެމުންދާތީވެ އޭނާގެ ސެކުއިރިޓީގެ ކަންކަން އެމްއެންޑީއެފުން ދަނީ ގާތުން ބަލަމުންނެވެ.\nޖޫން 1, 2021 15:03\nއިތުރު ގާނޫނެއް ނުހަދާ ތިމައްސަލަ ހައްލުވެދާނެ މިހާރު ހުރި ގާނޫނުތަކުން ދީނާ ހިލާފުވާ މީހުުންގެ މައްސަލަ ބަލާ އަދަބު ދޭން ފެށީމަ....އެކަން ނުކުރަން ހާވާ ހަޑި\nމި ކަންކަމަކީ ވަރަށް ބޮޑަށް ރޭވިގެން ހިނގާ ކަންކަން..\nދީނަށް ހަޖޫ ޖެހުމަށާއި ދީނުގެ އުސޫލުތަކާ ޚިލާފަށް އުޅެން މީހުންނަށް މަގު ފަހިކޮށްދޭން ޖަހާ ޝައިޠާނީ މަޅިއެއް މީ.\nވިސްނަވާތި އިސްލާމް ދީނަށް ލޯބިކުރާ ހުރިހާ މެމްބަރުންވެސް އަދި އެންމެންވެސް.\nޖޫން 1, 2021 16:04\nހެޔޮވިސްނޭ އަދި ރައްޔިތުންގެ ވިންދު އިނގޭ މީހަކު ތިބިލައް ތާއީދު ނުކުރާނެ.\nވެދާނެ ސަނީފްގެނަން މމޕރސ ލިސްޓްގައި ނެތީމަ އެއްވެސް ކަމެއްގައި ބަނދެވިފައިނެތުމުން މިނިވަންކަމާއި އެކު ވާހަކަ ދައްކަނީކަމަށް.\nޖޫން 1, 2021 16:08\nއިސްލާމީ އެއްބަޔަކު އަކެއްބަޔަކައް ލާދީނީ ކިތުން ހުތުރު .އެއްވެސްމީހަކައް އަނެކަކު ކާފަރު ކުރުން ރަގަޅެއްނޫ. ސަބަބަކީ ސުވަރުގެ ދާނީ ކާކުކަން ނަރަކަޔައް ދާނީ ކާކުކަންނޭގޭތީ، އަދި އެކަކުރާހާ އަޅުކަން އަނެކަން ނުފެންނާނެ އަދި ފެންނާކައްނުވެސްޖެހޭ އެމީހަކުކުރިކަމެއްއެމީހަކައް ގޯސްވިޔަސް ރަގަޅުވިޔަސް .އަހަގީގީ އިސްލާމީ އިލުމްވެރިން ނަކީ އިހާއަވަހައްރައްދުދޭބައެއްނޫ\nޖޫން 1, 2021 19:50\nމުރުތައްދުވީމަ މުރުތައްދުވާކަން ނޭގުމަކީ ޖާހިލުކަން. ނޭގޭކަން. ﷲ ސުބުހާނަހޫ ވަތަޢާލާ އާއި ނަބިއްޔާ އަދި އިސްލާމްދީނައް ފުރައްސާރަ ކޮއްފިމީހަކު މުރުތައްދުވެ ކާފަރު ވެގެންދާނެކަން ނޭގުމަކީ މުނާފިގުކަމާއި ޖާހިލުކަން ދައްކުވައިދޭ އަލިގަދަ ހެއްކެއް.\nޖޫން 1, 2021 21:14\nވެލެޒީނީ ހިމާޔަތްކުރާ ބިލް\nޖޫން 1, 2021 16:22\nމެންބަރު އަބްދުﷲ ސަނީފް މަނިކުފާނަށް ތިހުރެވެނީ ހަމަ ސީދާ ލާދީ ކަންކަމަށް ހިތްވަރުދޭ ޕާތީއެއްގަ، އިމްރާން ބުނި އެމްޑީޕީ އަށް ތާއީދު ކޮށް ވާގިވެރިވާ ކޮންމެ މީހަކީ ލާދީ މީހެކޭ، ބުއްދިވެރި ގޮތަކީ އަވަހަށް ސަނީފް އެމްޑީޕީން ވަކިވުން. ތަޔަޕާޓީގަ ހުރެ ވޯޓް ދިނަސް ނުދިނަސް ހަމަ ނަންވާނެ .\nލާދީނީ ޕާޓީން ވަކިވެގެންގޮސް ދެން ވަންނަންޖެހޭނީ ވަގުންގެ ޕާޓީއަށް. މީވާ ޤައުމެއް\nޖޫން 1, 2021 19:20\nބުނެލާއިރު ހީވަނީ މޑޕ އެކަކު ވެސް ވައްކަން ނުކުރާހެން. އެންމެ ޕާޓީއެއް މިއުޅެނީ މި ގައުމުގަ ހައްދުން ނައްޓައިގެން. ރީނދޫ ގުއި ރީނދޫ\nޖޫން 1, 2021 16:44\nއެއްކަލަ މީހާ މޮޅު ވާހަކަ ދައްކަން ފެށީ ރަޓު މީހުންނަށް ދައްކަން! އެންމެ ފުރަތަމަ ވޯޓު ދޭނީ މީތި. އެމްޑީޕީ މީހުން ތީ ކޮންބައެއް!\nޖޫން 1, 2021 16:54\nފިރުއައުނު އާއިލާގަވެސް މުސްލިމުން ތިބި.\nޝަނީފަކީ ގައުމާ ދީނުގެ ހައްގު ހިމާޔަތް ކުރާ ބޭފުޅެއް. ޝުކުރިއްޔާ.\nޖޫން 1, 2021 17:03\nމީ ވަރައް ނާތަހުޒީބު ސަރުކާރެއް. މިވެރިކަން މިދަނީ ފުންޑެމުން ދިވެހިން ޖާގައެއް ނުދޭނެ ދެނެ\nޖޫން 1, 2021 17:13\nތިބޭފުޅާ ބިލައްތާއީދު ނުކުރުން އެއީކީ އެއްވެސް މައްސަލައެއްނޫން މީގެތެރެއަށް ހިޔާލުފާޅުކުރުންވެއްދީމާ ހަމައެއްނުޖެހޭ ހިޔާލުފާޅުކުރަން މީހަކު ދީނާ އެއްކޮޅުވާހަކައެއް ދެކެވެންޏާ ދީން ގަބޫލުނުކުރާމީހަކަށް އެމީހާގެ ހިޔާލުވެސް ފާޅުކުރެވެންޖެހޭނެ\nޖޫން 1, 2021 19:54\nއިސްލާމްދީނާއި ދެކޮޅައް ވާހަކައެއް ނުދެއްކޭނެ ދައްކަންޏާ ޔޫރައްޕައް ހިޖުރަކޮއްގެން ވާހަކަ ދައްކާ. މިގައުމުގަ ހުރެގެން ދެއްކީމަ ވާގޮތް މިފެންނަނީ\nޖޫން 1, 2021 21:42\nދެން ތިބުނާ ތަނުގަ އުޅޭ މުސްލިމުންނަށް ކިހިނެއްވާންވީ؟\nޖޫން 1, 2021 17:26\nސަނީފް އަބަދުވެސް އެދާއިރާ މީހުންނައްދޭ ޔަގީންކަމެށް އަހަރެން. އިސްލާމްދީނަކާ ހިލާފް އުފެދޭ ބިލަކަށް ވޯޓް ނުދޭނަނޭ މިޔައީ ސަނީފްގެ ވައުދެއް\nސަނީފް އައް ﷲގެ އިލްމާ ހިކްމައް ދެއްވުން އެދި ދުވާކުރަން\nޖޫން 1, 2021 17:33\nމީހަކު އެމީހަކު މާތްﷲ ގެ ދީން އިސްލާމްދީން ގަބޫލު ނުކުރާކަމާއި ﷲގެރަސުލާ ގެރަސޫލުކަމާއި ކީރިތި ގުރްއާންގަބޫލު ނުކުރާކަމަށް ބުނީމައެމީހަކަށް ކާފަރެކޭ ބުނެވޭނެ. އެކަންވަނީ މާތްﷲ ގެ ވަހީން ތައުބާސޫރަތުގެ 65،66 އާޔަތުން ވަހީކުރައްވާފަ، އެކަންމަނާކުރަން ގާނޫނެއްހަދައިފިނަމަ ގާނޫނުއަސަސީގަ ބުނާގޮތުންއެއީ ބާތިލް ގާނޫނެއް.\nޖޫން 1, 2021 17:38\nފާޅުގަ ދެކޮޅުހަދަން ކެރެނީ މިކަހަލަ މަދު މެމްބަރަކަށް ޝުކުރިއްޔާ ޝަނިފް.\nޖޫން 1, 2021 18:56\nމިގައުމަށް މުހިންމު ބިލަކީ މިގައުމުގެ ދިނަށް ފުރައްސާރަ ކުރާ ބަޔަކު އެކަންނުކުރުމަށް އެދި ފާސް ކުރާބިލެއް. ގައުމުގެ ހުރިހާ މިހުން ގެ އިހުސާސް ތަކާނުކުލެން އެދުން.އޭގެ ބަދަލުގަ މަދު ބަޔަކު ކުރާކަމެއް ސަލާމަތް ކަން ކުރަން ބިލު ހުށައަޅާ އެފާސް ކުރީމަ އެކުރެވެނި ކިހާވަރެގެ ކަމެއްބާ.މިއީ އިންޑިޔާ ނަމަ ހިން ދު ދީނަށް ފުރައްސާރަ ކުރާމީހުންނަށް ހަދާކަށް ވަކިގޮތެއް ނުބަލާނެ.އެއީ އެތަބައެގެ އިހުސާސާ ކުޅެޓި ވަގޮތެއް. އެކަން ނުކުރަން ބިލް ލާންޖެހެނީ. އެކަހަލަ ބަޔަކު ބޭނުން ވަނީ އެއީ ވަކިދީނަކަށްވީތީ އެއްނުން. ގިނަބަޔެއް ގެ އިހުސާސާނުކުޅެން ވީ. އެކަނ ްދިފާއު ނުކުރަންވީ.\nޖޫން 1, 2021 18:59\nތާޢިފުނުކުރިޔަސް އެންމެ ފަހުވަގުތު ޖެހޭނީ ވޯޓްދޭން.\nމުސްލިމަ ކާ ދިމާލަށް ކާފަރެ ކޭ ކިޔުމަ ކީ ކުށެއް. މިގާނޫނު ރަނގަޅު. ފިތުނަވެރިން ފިތުނަ ނޫފެއްދޭނެތީ މިގާނޫނަށް ދެ ކޮޅުހަދަނީ\nޖޫން 1, 2021 19:21\nލާދީނީ ބައިގަނޑު އެ ދިފާއު ކުރާނެ\nޖޫން 1, 2021 20:19\nލާދީނީ ގޮވުން މަނާކުރާ ބިލެއް ނޫން. ތިޔައީ ލާދީނީ މީހުން ހިމާޔަތްކުރާ ބިލު.\nޖޫން 1, 2021 21:45\nމިކަންކަން މިހިންގަނީ ވަރައް ތަރުތީބުކޮށް ރާވައިގެން. އައްޑޫގެ ކޮންސިއުޅޭޓު، މިލިޓަރީ ބޭސް އެކަން ކަމުގެ ފޯކަސް ގެއްލުވުމަކީވެސް މިވަގުތު މިހުށަހެޅުމުގެ އެއްބޭނުން. މިހުރިހާ ކަންކަމަކީވެސް ކުރަން ރާވައިފަހުރި ކަންކަމައް ބެލެވޭ.\nނަޝީދާ ދިމާލައް ޗުއްޕުވެސް ނުބުނެވޭ ވަރުކުރާތި، ނަޝީދަކީ ލާދީނީއެއް ހެޔޮ ކޮންމެ މީހެއް ކޮއްމެ އެއްޗެއްކިޔަސް.\nޖޫން 1, 2021 22:33\nޢިއްޒަތްތެރި މެމްބަރުންނޭއެވެ. ތިޔަ މެމްބަރުން އަމިއްލައަތުން ތިހަދާ ޤާނޫނާ ދޭތެރޭ ސުވާލު ވެވޭނެ ދުވަހެއް އޮތްކަން ހަނދާނަށް ގެންނާށެވެ. ތިހަދަނީ ވަލުޢީ ގާނޫނެވެ. އިލާހީ ގާނޫނަށް އަމަލު ނުކޮށް ތިޔަ މެމްބަރުން ތިހަދާ ބާތިލު ޤާނޫނަށް ޢަމަލު ކުރުމަށް ރައްޔިތުންނަށް މަޖުބޫރު ނުކުރާށެވެ. އެކަލާނގެ 7އުޑުމަތިން ބާވައިލެއްވި ގާނޫނަށް ޙުރުމަތްތެރިކޮށް ހިތާ އެއަށް ޢަމަލުކުރާށެވެ. ޢަހަރެމެންނަށް ހެދޭނީ ކޮން ގާނޫނެއްހެއްޔެވެ. އަހަރެމެން ހަދާ ޤާނޫނު އިރުއިރު ކޮޅާ އެބަ ބަދަލު ކުރެވެއެވެ. އިލާހީ ޤާނޫނު ބަދަލު ކުރެވޭނެ އެއްވެސް މީހަކު ނުވަތަ މުއައްސަސާއެއްވެސް ދުނިޔެ މަތީ ނުހުންނާނެއެވެ. ތިޔަ ޤާނޫނުތަށް ވީރާނާވެ ބާވެދިޔަސް އަސްލު ޤާނޫނަށް އެއްވެސް ބަދަލެއްނާންނާނެއެވެ. ތިޤާނުނު ކުރިމަތީ އެންމެން ހަމަހަމައެއް ނުވާނެއެވެ. ޢަސްލު ޤާނޫނުގެ ކުރިމަތީ އެންމެން ވެސް ވާނީ އެމީހަކު ނުވަތަ އެބަޔަކު ކުރި ޢަމަލަކާއެކުގަެއވެ. ޢެހެންވީމާ ތިވަލުޢީ ޤާނޫނުހެދުން ހުއްޓާލާށެވެ. ކުޑަކުދިންނާއި ބޮޑެތި މީހުން ކަނޑައަޅުއްވައިފަ ވަނީވެަްސް އިލާހީ ޤާނޫނުގައެވެ. ޢެއީ ތިފަދަ މަޖިލީހަކުން ފާސްކުރަންޖެހޭ ޤާނޫނެއްނޫނެއެވޭ.


މުޒާހަރާތައް ހުއްޓުވުމަށް ތައިލޭންޑްގައި ޓެލެގްރާމް ބޭންކުރަނީ\nOctober 19, 2020 21:20:28\nތައިލޭންޑްގައި ކުރަމުންދާ މުޒާހަރާތަކުގެ ތެރެއިން\nތައިލެންޑްގެ ސަރުކާރާއި ރަސްކަމާއި ދެކޮޅަށް އެގައުމުގެ ދަރިވަރުން އިސްވެ ކުރިޔަށް ގެންދާ މުޒާހަރާތައް ހުއްޓުވުމަށް އެގައުމުގެ ސަރުކާރުން ޓެލެގްރާމް މެސެޖިން އެޕް ބޭން ކުރުމުގެ މަސައްކަތް ފަށައިފިއެވެ.\nމުޒާހަރާތައް ރާވައި ހިންގުމަށާއި މީހުން ތަންތަނަށް އެއްކުރުމަށް ބޭނުންކުރަމުން އަންނަނީ ޓެލެގްރާމްއެވެ. މިކަމާއި ގުޅިގެން އެގައުމުގައި އިންޓަނެޓް ހިދުމަތް ދޭ ފަރާތްތަކަށް ވަނީ ޓެލެގްރާމްއަށް ނުވަދެވޭ ގޮތަށް ހެދުމަށް އަންގާފައެވެ. މިކަން ހާމަވީ އޮންލައިންކޮށް ލީކުކޮށްލި ސަރުކާރުގެ ޑޮކިއުމެންޓަކުންނެވެ.\nމިދިޔަ ހަފްތާގައި މުޒާހަރާތައް ހުއްޓުވުމަށް ކުއްލި ނުރައްކަލުގެ ހާލަތު އެގައުމުގައި އިއުލާންކޮށްފައިވާއިރު ފުލުހުން ވަނީ ހަތަރު ނޫހެއް ވެސް ބަންދުކުރާނެ ކަމުގެ އިންޒާރު ދީފައެވެ.\nބޮޑު ވަޒީރުގެ އިސްތިއުފާ އަށާއި ރަސްގެފާނަށް ލިބިފައިވާ ބާރުތައް ހަނިކުރުމަށް ގޮވާލައި އެގައުމުގެ މުޒާހަރާ ކުރާތާ މަސްތަކެއް ވަނީ ވެފައެވެ. ކުއްލި ނުރައްކަލުގެ ހާލަތު އިއުލާންކުރި ނަމަވެސް އަދިވެސް މުޒާހަރާތަކަށް ހުއްޓުމެއް އައިސްފައެއް ނުވެއެވެ. މިދިޔަ ހަފްތާގެ އަންގާރަ ދުވަހުން ފެށިގެން މިހާތަނަށް 80 މީހަކު މި މުޒާހަރާތަކުގައި ހައްޔަރުކޮށްފައިވެއެވެ.


Google ge muhimmu hdhumaiy thakeh Huawei phone thakah huttaalanee | Mihaaru\nގޫގުލްގެ މުހިންމު ހިދުމަތްތަކެއް ވާވޭ ފޯނުތަކަށް ހުއްޓާލަނީ\nޗައިނާގެ ވާވޭ ޓެކްނޮލޮޖީޒްއާ އެކު އެމެރިކާ ކުންފުނިތަކުން ވިޔަފާރިކުރުން މަނާކުރުމުން ގޫގުލުން އެންޑްރޮއިޑް ލައިސަންސް ދޫކުރުން ހުއްޓާލައިފި\n20 މެއި 2019 - 14:01\nސްމާޓްފޯން މާކެޓްގައި ދެވަނައިގައި އޮތް އެޕަލް، ތިން ވަނަ އަށް ވައްޓާލުމަށް ފަހު ވާވޭ ވަނީ ދެ ވަނަ ކަށަވަރުކޮށްފަ އެވެ. އަދި މިހާރު އަމާޒުހިފައިފައި ވަނީ އެއްވަނައިގައި އޮތް ސެމްސަންގް ވައްޓާލުމަށެވެ. ނަމަވެސް، ސްމާޓްފޯން މާކެޓަށް ޗާލު އެންޑްރޮއިޑް ފޯނުތަކެއް ނެރެމުން އަންނަ ވާވޭ އަށް މިހާރު އެ ވަނީ މަގު ބަންދުވެ ހަދާނެ ގޮތް ހުސްވެފަ އެވެ.\nގޫގުލުން ސޮފްޓްވެއާ ލައިސަންސް ވާވޭ އަށް ދޫކުރުން ހުއްޓާލައިފި ނަމަ، ގޫގުލް ޕްލޭ، ޖީމެއިލް، ޔޫޓިއުބް އަދި ވަކި ލައިސަންސަކުން ހުއްދަ ހޯދަން ޖެހޭ "ގޫގުލް ސާވިސް"ތައް، ދެން ނެރެން ހުރި ފޯނުތަކުގައި ވާވޭ އަށް ބޭނުމެއް ނުކުރެވޭނެ އެވެ. ނަމަވެސް، ލައިސަންސް ގަނެގެން މިހާރު މާކެޓަށް ނެރެފައި ހުރި އެއްވެސް ފޯނަކަށް ދަތިކަމެއް ނުފޯރާނެ އެވެ.\nވާވޭ އަކީ އެންޑްރޮއިޑް މާކެޓަށް ބާރުގަދަ ފޯނުތަކެއް ނެރޭ ކުންފުންޏެކެވެ. ވާވޭއާ އެކު ގޫގުލުން ވިޔަފާރިކުރުން ހުއްޓާލި ނަމަވެސް، "އެންޑްރޮއިޑް އޯޕަން ސޯސް ޕްރޮޖެކްޓް"ގެ ދަށުން ވާވޭ އަށް "އޯޕަން ސޯސް ލައިސަންސް"ގެ ބޭނުން ހިފޭނެ އެވެ. އެއީ ކޮންމެ ބަޔަކަށް ވެސް ހިލޭ ލިބޭ ޚިދުމަތެކެވެ. އެހެންކަމުން، އެންޑްރޮއިޑް ފޯނުތައް އުފެއްދުން ވާވޭ އަށް މުޅިން މަނައެއް ނުވާނެ އެވެ. ވާވޭ އަށް ބޭނުންކުރުން ހުއްދަ ނޯންނާނީ ވިޔަފާރީގެ އުސޫލުން ގޫގުލުން ވިއްކާ އެޕްލިކޭޝަންތައް އަދި "އެންޑްރޮއިޑް ސޮފްޓްވެއާ ސެކިޔުރިޓީ އަޕްޑޭޓް"ތަކެވެ.\nޗައިނާގައި ވެސް ވާވޭ އެންޑްރޮއިޑް ފޯނުތައް ބޭނުންކުރެ އެވެ. އެ ފޯނުތަކުގައި ގޫގުލް ސާވިސްތައް ބޭނުންކުރުން އޮންނަނީ މަނާކޮށްފަ އެވެ. އެހެންކަމުން، ޖީމެއިލް، ކްރޯމް ބްރައުޒާ، ގޫގުލް ޕްލޭ އަދި ޖީމެއިލް ފަދަ އެޕްލިކޭޝަންތައ ބޭނުމެއް ނުކުރެ އެވެ. އޭގެ ބަދަލުގައި ޗައިނާގައި ބޭނުންކުރަނީ މުޅިން އަމިއްލަ އެޕްލިކޭޝަންތަކެކެވެ.\nގޫގުލްގެ މި އަމަލާ މެދު ވާވޭ އިން އަދި ވާހަކައެއް ނުދައްކަ އެވެ. ނަމަވެސް، އެމެރިކާއިން އަޅާފާނެ ފިޔަވަޅަކަށް މުޅިން ތައްޔާރު ކަމަށް ވާވޭ ވަނީ ބުނެފަ އެވެ. އެ ގޮތުގައި، ސްމާޓްފޯނުތަކަށް ބޭނުންވާ މޯޑެމް ޗިޕްތައް ވެސް އަމިއްލަ އަށް ޑިޒައިންކޮށް އުފައްދާފައި ވާ ކަމަށް ވަނީ ބުނެފަ އެވެ. އަދި ޗައިނާގައި މިހާރު ޓެސްޓްކޮށްފައިވާ ކަމަށް ވެސް އެ ކުންފުނިން ބުނެ އެވެ.\nއެމެރިކާގެ ކުންފުނިތަކުން ވާވޭ އަށް މުދާ ވިއްކުން މަނާކުރުމާ އެކު ކުއަލްކޮމް، އިންޓެލް، ބްރޯޑްކޮމް އަދި ޒީލިންކް ފަދަ ޓެކްނޮލޮޖީ ކުންފުނިތަކުން ވަނީ ވިޔަފާރި ގުޅުންތައް މަޑުޖައްސާލާފަ އެވެ. ވާވޭއާ އެކު ވިޔަފާރިކުރުން ހުއްޓާލުމުން ލިބިދާނެ ގެއްލުމަކާ މެދު ވިސްނަމުން ދާ ކަމަށް ވެސް މި ކުންުނިތަކުން ބުނެ އެވެ.\nގޫގްލް އެންޑްރޮއިޑް ޗައިނާ ސްމާޓް ފޯން އިންޓެލް ވާވޭ\nޢަހަރުމެން ކިޔާއުޅެނީ "ހުއާވޭ" ކޮން ވާވޭ އެއް؟ ހެހެހެ...އެއީ އަނެއްކާ އާ ބްރޭންޑް އެއްތަ؟\nއިނގިރޭސީންނަށް ޗައިނާގެ އެއޮތް ރީތި ބަސް ކިޔަން ނޭނގިގެން ވާވޭ ކިޔަނީ. މިތާ މިއުޅޭ ކަޅު އިނގިރޭސީންވެސް އެގޮތް ރީތިވެގެން އެހެން ކިޔަނީ. ޗައިނާ މީހަކު ވާވޭ އެކޭ ނުކިޔާނެ. އެހެން ބަޔަކު އިނގިރޭސިބަހެއް ނުބައިކޮށް ކިޔައިފިތަ. އެއީ އެމީހަކަށް ތަންދޮރު ނޭނގޭކަން. މިކަހަލަ ހަމައެއް މިމީހުން މިގެންގުޅެނީ.\nއެ ކުންފުނީގެ ޔޫޓޫބް ޗެނަލުންވެސް ޕޯސްޓު ކުރި ވީޑިއޯއެްގައި އޮންނާނެ ބުނެފަ ޕްރޮނައުންސް ކުރާނީ "ވާށް-ވޭ". އެެެހެންކަމުން ހުއާވޭ އަކީ ރަނގަޅުގޮތެއް ނޫން. އެ ކުފުންނަށް ދޯ އެނގޭނީ ބުނެދެން އެމީހުންގެ ނަން ޕްރޮނައުންސް ކުރަންވީ ރަނގަޅުގޮތް. ނަމަވެސް މެންޑަރިން ޗައިނީސް ބަހުން ވާހަކަ ދައްކާ މީހުން ކިޔާއިރު ކިޔަނީ ހުވާވޭ. ކެޓޮނީސް ޗައިނީސް ބަހުން ކިޔާ ގޮތަށް ކުންފުނިން ބޭނުންކުރަނީ.\nއެމެރިކާއިން އަބަދު ފްރީ މާކެޓޭ ކިޔާނެ އެހެން ގައުމުތަކުގަ ވިޔަފާރިކޮށް އެމީހުންގެ ކުންފުނިތަކަށް ފައިދާ ހޯދަން ވީމަ. އެކަމަކު ޗައިނާ ކުންފުންޏެއް ދުނިޔޭގެ އެއްވަނަޔަށް އަމާޒު ހިފީމަ މިއުޅޭ ފާޑެއް ބަލާބަލަ. މިހެން ހުރިހާ ކަމެއްވެސް އެމީހުން ކުރަނީ.\nލަހެއް ނުވެ ޗައިނާ މީހުން ތި ހުރިހާ އެއްޗެއް ހަދާފައި ތިއަށްވުރެ ފަސޭހަކޮށް އަގުހެޔޮކޮށް ފޯނުތަކަށް އަޅާފައި ވިއްކަން ފަށާނެ.\nޗައިނާ އަށް އެއްވެސް ޓެކްނޮލޮޖީއެއް ބްލޮކް ކޮށްގެން ދެވޭނޭ ގެއްލުމެއް ނޯންނާނެ. އެމީހުން ތިހުރިހާ ކަމެއްވެސް ކުރާނެ. ދެން ވިޔަފާރީގައި ހިނގާނީ ޗައިނާގެ ޓެކްނޮލޮޖީ.\nޗައިނާ އަށް އަމިއްލަ ފައިމައްޗައްދެދުވަން ލިބުނު ވަރައްބޮޑު ފުރުސަތެއްތީ... ތިޔަނިންމުމާއި އެކު .މިހާރު އެމެރިކާއަށް 100% ބަރޯސާވާ މޮބައިލް ޓެކްނޮލޮޖީގެ ނިމުން ޗައިނާއިން ގެންނާކަށް ގިނަދުވަހެއްނުނަގާނެ..\nއެމެރިކާއިން ދުނިޔެއަށް ނުޒޫފު ފޯރުވާވަރުން ވާވޭފޯނެއް ގަންނަން ހިތުއަޅައިގެންހުއްޓާ ޗައިނާގެ އުއިގޫރު މުސްލިމުންނަށް ދެމުންދާ ލާއިންސާނީ އަނިޔާ އެގުނުހިސާބުން އެވިސްނުން ބަދަލުކޮށް ފޯނެއް ގަންނަންޏާ ސައުތްކޮރެއާގެ ސެމްސަންގ ފޯނެއް ގަންނަން ވިސްނައިފިން.\nގުޑް ޕޮއިންޓް. އެއްކޮށް ބަދަލުނުކުރެވުނަސް އެމެރިކާއާއި ޗައިނާގެ އުފެއްދުންތައް މަދުކުރެވިދާނެ ގަތުން އެއްމެ ކުޑަމިނުން. ނޫންނަމަ އޯލްޓަނޭޓިވް ސޮލިއުޝަން ހޯދިދާނެ ތިބުނާ ގޮތަށް.


ޕޮލިސް ކޮމިޝަނަރު ދެއްވީ ބިރުވެރި މައުލޫމާތު ތަކެއް، ސަމާލުވާން ޖެހޭ: ރައީސް މައުމޫނު\nމަރިޔަމް ޝަހުދާ 17 ޑިސެމްބަރ 2019\nހަރުކަށި ފިކުރާ ގުޅޭ ގޮތުން، ކައުންސިލަރުންގެ މަހާސިންތާގައި، ޕޮލިސް ކޮމިޝަނަރު މުހައްމަދު ހަމީދު ދެއްކެވީ ބިރުވެރި ވާހަކަ ތަކެއް ކަމަށް ކުރީގެ ރައީސް އަދި އެމްއާރުއެމްގެ އިންތިގާލީ ރައީސް މައުމޫން އަބްދުލްގައްޔޫމް ވިދާޅުވެއްޖެއެވެ.\nރައީސް ސޯލިހުގެ ދައުވަތަކަށް 200 އަށް ވުރެ ގިނަ ކައުންސެލަރުންނާ އެކު، ކްރޮސްރޯޑްސްގައި އާދިއްތަ ދުވަހުން ފެށިގެން ކުރިއަށް ދިޔަ "ވިޔަވަތި ރާއްޖެ" މަހާސިންތާގައި އިއްޔެ ވާހަކަ ދައްކަވަމުން ސީޕީ ހަމީދު ވަނީ މީހުން މެރުމަށް ފަސް ނުޖެހޭ ހަރުކަށި ފިކުރުގެ 1400 ދިވެހިން ރާއްޖޭގައި އެބަ ތިބި ކަމަށް ވިދާޅުވެފަ އެވެ. މީގެ އިތުރުން އިސްލާމިކް ސްޓޭޓު (އައިއެސް)ގެ ލީޑާޝިޕުން ރާވައިގެން މާލޭގެ މަތިން ވައިގެ ތެރޭގައި ބޮމެއް ގޮއްވާލަން މަސައްކަތް ކުރި ކަމަށްވެސް ސީޕީ ހަމީދު ވިދާޅުވެފައި ވެއެވެ.\nސީރިއާ ހަނގުރާމައަށް މިހާތަނަށް 173 ދިވެހިން ދިވެހިން ދިޔަ ކަމަށާއި، މިހާރު އެގައުމުގައި ދިރި ތިބީ 59 ދިވެހިން ކަމަށް ވެސް ސީޕީ ވިދާޅުވިއެވެ. އަދި އެ 59 ދިވެހިންގެ ތެރެއިން 91 އިންސައްތައަކީ އަންހެނުންނާއި ކުޑަކުދިން ކަމަށްވެސް ވިދާޅުވިއެވެ.\nސީޕީ ހަމީދުގެ މި ވާހަކަތަކަށް އިޝާރާތްކުރައްވައި ރައީސް މައުމޫނު ވިދާޅުވީ އައިއެސްގެ ފަރާތުން ރާއްޖޭގައި ހިންގާ ނިރުބަވެރި ހަރަކާތްތަކާއި ގުޅިގެން ސީޕީ ހަމީދު ދެއްވާފައިވަނީ ބިރުވެރި މައުލޫމާތުތަކެއް ކަމަށެވެ. އަދި މިފަދަ ކަންކަމަކީ މުޅި ގައުމު އެކަމަކަށް ސަމާލުވާންވީ ކަންކަން ކަމުގައި ރައީސް މައުމޫނު ފާހަގަ ކުރެއްވިއެވެ.\nއިއްޔެގެ މަހާސިންތާގައި ރާއްޖޭގައި ޓެރަރިޒަމްގެ އަމަލުތައް އޮތް މިންވަރު ސީޕީ ހަމީދު ފާހަގަ ކުރައްވާފައިވެއެވެ. ދެކުނު އޭޝިޔާގެ ގައުމުތަކަށް ބަލާއިރު، ޓެރަރިޒަމާ ދެކޮޅަށް އެންމެ ބޮޑަށް މަސައްކަތް ކުރަނީ ރާއްޖެއިން ކަމަށާއި އެކަމުގައި ކުރިއަށް އޮތްތަނުގައި ވެސް ރާއްޖެއިން ކުރިއަށްދާނެ ކަމަށް ސީޕީ ވިދާޅުވެފައިވެއެވެ.\nއަރުޝީފަށް ނެގީ 17/12/2019 10:46\nއެންމެފަހުން އަޕްޑޭޓްކުރީ 17/12/2019 10:46\nރޭގަނޑުގެ ތިންބައިން ފަހުބައި ދެެނެގަންނާނީ ކިހިނެއް؟\nއަބްދުއްލަތީފް 30 މިނެޓު ކުރިން\nﷲ އަށް ބިރުވެތިވިކަމަށްޓަކައި "އެންމެ ބޮޑެތި، އެންމެ ގިނަ ފާފަ" ކުރި މީހާއަށް ޢަފޫކުރެއްވެވި!- ޝައިޚް އަބޫބަކުރު ޒައުދު\nއަބްދުއްލަތީފް2ގަޑިއިރު ކުރިން\nދަރިންނަށް ނަންކިޔުމުގަ ކޮންމެހެން ސަމާލުކަންދޭންޖެހޭ ކަންކަން!\nމާލޭ ސިޓީ ކައުންސިލުގައި މަސައްކަތް ކުރާ 32 ބިދޭސީއަކު ކޮވިޑަށް ޕޮޒިޓިވްވެއްޖެ


Penalty in Sociedad balikoh Barca Final ah\nބާސާަގެ ކުޅުންތެރިން މެޗަށް ފަހު އުފާފާަޅު ކުރުމުގައި\nރެއާލް ސޮސިއެޑާޑް އާ ދެކޮޅަށް ޕެނަލްޓީ ޖަހައިގެން 4-3 ން މޮޅުވެ، ސުޕެނިޝް ސުޕަ ކަޕްގެ ފައިނަލަށް ބާސެލޯނާ ދަތުރު ކޮށްފި އެވެ.\nބާސާ ފައިނަލަށް ގެންގޮސް ދިނުމުގައި އެންމެ މުހިންމު ދައުރެއް އަދާ ކުރީ ގޯލްކީޕަރު މާކް އެންޑްރޭ ޓާ ސްޓެގަން އެވެ. މެޗު 1-1 ން އެއްވަރުވެ އިތުރު ވަގުތުގެ ދެ ހާފަގައި ވެސް ނަތީޖާއަށް ބަދަލެއް ނައެވެ. ޕެނަލްޓީގައި ޓާސްޓެގަން ވަނީ ސޮސިއެޑާޑްގެ ޖޯން ބައުޓިސްޓާ އަދި މިކެލް އޮޔާޒަބަލް ފޮނުވާލި ޕެނަލްޓީތައް ދިފާއު ކޮށްފަ އެވެ.\nކެޕްޓަން ލިއޮނެލް މެސީއަށް ކުރިމަތިވި އަނިޔާ އާ ގުޅިގެން އޭނާ ބާކީ ކުރުމަށް ފަހު، ކޯޗް ރޮނަލްޑް ކޫމަންގެ ޓީމުން ފުރުސަތު ދިނީ މާޓިން ބްރައިޓްވައިޓަށެވެ. ބާސާގެ ލަނޑު ފުރަތަމަ ހާފުގައި ފްރޭންކީ ޑިޔޯންގް ކާމިޔާބު ކުރީ އެންޓްއާން ގްރީޒްމަން ތަނަވަސް ކޮށްދިން ފުރުސަތަކުންނެވެ. ދެ ވަނަ ހާފުގައި ސޮސިއެޑާޑުން ނަތީޖާ ހަމަހަމަ ކުރީ އޮޔާޒަބަލް ކާމިޔާބު ކުރި ޕެނަލްޓީންނެވެ.\nޓާސްޓެގަން ޕެނަލްޓީ ދިފާއު ކުރަނީ\nޕެނަލްޓީ ސޫޓްގައި ޑި ޔޯންގް އާއި ގްރީޒްމަން އަށް ޕެނަލްޓީ ކާމިޔާބެއް ނުވި އވެ. ޑި ޔޯންގް ފޮނުވާލި ޕެނަލްޓީ އަމާޒުވީ ގޯލް ދަނޑިއަށެވެ. ގްރީޒްމަން ފޮނުވާލި ޕެނަލްޓީ ދިޔައީ ހުރަސް ދަނޑިމަތިން ބޭރަށެވެ. ސޮސިއެޑާޑްގެ ފުރަތަމަ ތިން ޕެނަލްޓީ ނާކާމިޔާބު ވި އެވެ. އެ ޓީމުގެ ތިން ވަނަ ޕެނަލްޓީ ވިލިއަން ޖޯޒޭ ފޮނުވާލުމުން އަމާޒުވީ ދަނޑި އަށެވެ.\nސޮސިއެޑާޑްގެ ދެ ޕެނަލްޓީ ކާމިޔަބު ކުރީ މިކެލް މޮރޭނޯ އަދި އަދުނާން ޔަނޫޒައި އެވެ. ބާސާގެ ޕެނަލްޓީތައް ކާމިޔާބު ކުރީ އުސްމާން ޑެމްބެލޭ، މިރެލެމް ޕިއާނިޗް އަދި މެޗުން މޮޅު ކޮށްދިން ޕެނަލްޓީ ޖެހި ރިކީ ޕޫގް އެވެ.\nއަންނަ އާދިއްތަ ދުވަހު ކުޅޭ ފައިނަލުގައި ބާސާ އާ ދެކޮޅަށް ނުކުންނާނެ ޓީމެއް އެނގޭނީ، އެންމެ ފަހު ޗެމްޕިއަން ރެއާލް މެޑްރިޑާއި އެތުލެޓިކް ކުލަބު ބިލްބާއޯ މިރޭ ކުޅޭ މެޗުންނެވެ. ރާއްޖޭގަޑިން ދަންވަރު 1:00 ގައި ކުޅޭ މެޗު މީޑިއާ ނެޓްގެ އައިސް ޓީވީ އިން ވަގުތުން ދައްކާނެ އެވެ.\nބާޓޮމެއު ގިނަ ކަންކަން އޮލުވާލި: މެސީ


Covid-19 Jehe 88% Meehunah Anekkaa Ves Bali Jehen6Mas Nagaane - Vaguthu\nކޮވިޑް-19 ޖެހޭ 88 އިންސައްތަ މީހުންނަށް އަނެއްކާ ވެސް ބަލި ޖެހެން ހަ މަސް ނަގާނެ\nކޮވިޑް-19 ޖެހޭ މީހުންގެ 88 އިންސައްތަ މީހުންނަށް އަލުން ބަލި ޖެހުމަށް ހަސް މަސް ނަގާނެ ކަމަށް ދިރާސާއަކުން ދައްކައިފިއެވެ.\nއިނގިރޭސި ވިލާތުގައި ހެދި މި ދިރާސާ އިން ދައްކާ ގޮތުގައި ކޮވިޑް-19 ޖެހޭ މީހުންގެ ތެރެއިން 88 އިންސައްތަ މީހުންގެ ހަށިގަނޑުގައި ހަ މަސް ވަންދެން ވައިރަހުގެ އެންޓިބޮޑީސް ހުރެއެވެ. އަދި ބަލި ޖެހޭ މީހުންގެ ތެރެއިން 99 އިންސައްތަ މީހުންގެ ހަށިގަނޑުގައި ވައިރަހުގެ އެންޓިބޮޑީސް ތިން މަސްވަންދެން ހުރެއެވެ.\nޔޫކޭގެ ބަޔޯބެންކް އިން ހެދި މި ދިރާސާ ދައްކާ ގޮތުން ޔޫކޭގެ 8.8 އިންސައްތަ މީހުންނަށް މިދިޔަ ޑިސެމްބަރު މަހާ ހަމައަށް ބަލި ޖެހިފައި ވެއެވެ. އަދި ސްކޮޓްލެންޑް ގައި 12.4 އިންސައްތަ މީހުންނަށް ބަލިޖެހިފައި ވެއެވެ.\nޔޫކޭގައި ހެދި މި ދިރާސާގައި 20،200 މީހުންގެ ސުންކު ނަގާފައިވާ އިރު ސުންކު ނަގާފައިވާ މީހުންގެ ތެރޭގައި ކުޑަ ކުދިންވެސް ހިމެނެއެވެ. މި ދިރާސާގެ ނަތީޖާ އެއްވެސް ޖިންސަކަށް ތަފާތުވާ ކަމަށް ނުދައްކައެވެ.\nދިރާސާ ކުރި ފަރާތުން ބުނީ ހަށިގަނޑުގެ ތެރޭގައި އެންޓިބޮޑީސް އުފައްދާ މިންވަރު އެކި އުމުރުފުރާތަކުގެ މީހުންނަށް ތަފާތު ކަމަށެވެ. އެގޮތުން 30 އަހަރުން ދަށުގެ ފަރާތްތަކަށް 13.5 އިންސައްތަ އެންޓިބޮޑީސް އިތުރުވާއިރު 70 އަހަރުން މަތީގެ ފަރާތްތަކަށް އެންޓިބޮޑީސް އިތުރު ވަނީ 6.7 އިންސައްތަ އަށެވެ.\nދިރާސާ ކުރި ފަރާތުން ބުނީ އެންޓިބޮޑީސް ހަށިގަނޑުގައި ހުރި ކަމުގައި ވިޔަސް އެހެން މީހުންނަށް ބަލި ޖެއްސުމުގެ ފުރުސަތު ނެތް ކަމަށް ނުބުނެވޭނެ ކަމަށެވެ. އަދި ރައްކާތެރި ވުމަށް ވެސް އެފަރާތުން ވަނީ އިލްތިމާސް ކޮށްފައެވެ.\nޔޫކޭ ބަޔޯބެންކް ޕްރިންސިޕަލް އިންވެސްޓިގޭޓަރ، ޕްރޮފެސަ ސާ ރޯރީ ކޮލިންސް ވަނީ ގައިދުރުކަން އިސްކުރުމާއި ފުރަބަންދުގައި ސަރުކާރުން އަޅާފައިވާ ފިޔަވަޅުތަކަށް ބޯލަނބަން އިރުޝާދު ދެއްވައިފައެވެ.\nމިއީ ދުނިޔޭގެ ރިކޯޑު ފޮތުން ޖާގަ ހޯދާފައިވާ އެންމެ ކުޑަ އެއްޗެހި


ހަފްތާ ބަދިގެ – ޗޮކްލޭޓް ކުކީ ޓާޓް – Haftha\nFri,5June, 2020, 10:36 am\nހަފްތާ ބަދިގެ – ޗޮކްލޭޓް ކުކީ ޓާޓް\n1 ޖޯޑު ރޯސްޓަޑް ވަލްނަޓްސް (ބޭނުންވައްތަރެއްގެ ނަޓެއް ބޭނުން ކުރެވިދާނެ)\nމިކްސަރެއް ނުވަތަ ފުޑް ޕްރޮސެސަރެއްްގައި ވޯލްނަޓް އަދި މާރީ ބިސްކޯދު ފުނޑާލުމަށްފަހު އެއްފަރާތެއްގައި ބަހައްޓާލާށެވެ.\nކޮންޓެއިނަރެއްގައި ކުރިން ފުނޑި ބިސްކޯދު މިކުސް އާއި ދެންމެ އެނދުނުން ބޭލި މިކުސް ރަނގަޅަށް އެއްކޮށްލާށެވެ. އެއަށްފަހު ޓްރޭއަކަށް މިމިކުސް އެޅުމަށްފަހު ޓްރޭގެ ފުލުގައި މިމިކްސް ދޭފަތަކުން ފަތުރާލާށެވެ. އެއަށްފަހު ސެޓް ކުރުމަށް ½1 ގަޑިއިރު ފްރިޖްގައި ބަހައްޓާލާށެވެ.\nއެހެން ކޮންޓެއިނަރެއްގައި ޑާރކް ޗޮކްލޭޓް އަދި ހެވީކްރީމް ރަނގަޅަށް އެއްކޮށްލާށެވެ. ހެވީކްރީމް އަޅަންވާނީ ހޫނުކޮށް ހުއްޓައެވެ. ޗޮކްލޭޓް ގަނޑެއްހެން ވަންދެކަށް މިމިކްސް އެއްކޮށްލަންވާނެއެވެ.\nމިއީ ހަދާލަން ފަސޭހަ އަދި އެހާމެ މީރު ރެސިޕީއެކެވެ.


SunOnline: Golden Globes ge emme gina nomination Netflix ah\nގޯލްޑެން ގްލޯބްސްގެ އެންމެ ގިނަ ނޯމިނޭޝަން ނެޓްފްލިކްސް އަށް\nއަހުމަދު ޖައިޝަން 11 Dec 2019, 07:36\nނެޓްފްލިކްސްގެ މެރިޖް ސްޓޯރީ އާއި އައިރިޝްމޭން ފަދަ ފިލްމުތަކަކީ އެންމެ ބޮޑެތި ނޯމިނޭޝަންތައް ހޯދާފައިވާ ފިލްމުތައް ---\nއަންނަ އަހަރު ބޭއްވުމަށް ހަމަޖެހިފައިވާ ގޯލްޑެން ގްލޯބްސް އެވޯޑުގެ ފިލްމުތަކާއި ޓީވީގެ އެވޯޑުތަކުގެ ނޯމިނޭޝަން ރޭހުގެ އެންމެ ކުރިއަށް އެމެރިކާގެ ސްޓްރީމިން ސާވިސް ނެޓްފްލިިކްސް އަރައިފި އެވެ.\nމިފަހަރަކީ ނެޓްފްލިކްސްއަށް ގޯލްޑެން ގްލޯބްސްގައި ވަރަށް ކާމިޔާބު އަހަރެކެވެ. ނެޓްފްލިކްސް އާއި ހުލޫ އަދި އެމެޒަން ޕްރައިމް ފަދަ ސްޓްރީމިން ސާވިސްތައް ޝަރަފުވެރި އެވޯޑުތަކުގައި ހިމެނުމަކީ މިހާރު އާ ކަމެއް ނޫނެވެ.\nގޯލްޑެން ގްލޯބްސްގެ ޓީވީ އެވޯޑުތަކުން ނެޓްފްލިކްސްގެ އުފެއްދުންތަކަށް ޖުމްލަ 17 އެވޯޑަކަށް ވަނީ ނޯމިނޭޓް ވެފައެވެ. ނެޓްފްލިކްސްގެ ޝޯތައް ކަމަށްވާ "ދަ ކްރައުން" އާއި "ދަ ޕޮލިޓީޝަން" ފަދަ ޝޯތަކާއެކު ނެޓްފްލިކްސް ވަނީ މިއަހަރު ބޮޑެތި އެވޯޑުތަކަށް ނޯމިނޭޓްވެފައެވެ.\nފިލްމުތަކުގެ ނޯމިނޭޝަންގައިވެސް އެންމެ ކުރީގައި އުޅެނީ ނެޓްފްލިކްސްއެވެ. ނެޓްފްލިކްސް އަށް ގޯލްޑެން ގްލޯބްސްގައި ފިލްމުތަކުގެ ދާއިރާއިން 17 ނޯމިނޭޝަނެއް ވަނީ ނެޓްފްލިކްސް އަށް ލިބިފައެވެ. "އައިރިޝްމޭން" އާއި "މެރިޖް ސްޓޯރީ" ފަދަ ވަރުގަދަ ފިލްމުތައް ނެޓްފްލިކްސް އިން މިއަހަރު ގޯލްޑެން ގްލޯބްސްގެ ނޯމިނޭޝަންގެ އެންމެ ކުރީގައި އޮތުމުގެ އަސްލެވެ.\nއަންނަ އަހަރުގެ ގޯލްޑެން ގްލޯބްސް އެވޯޑު ބޭއްވުމަށް ހަމަޖެހިފައިވަނީ ޖެނުއަރީ ހައެއްގައެވެ.


ޗައިނާގެ އުފެއްދުންތައް ބޮއިކޮޓްކުރުން: މި ފަހަރު އިންޑިޔާގައި މަނާކުރީ ފޯނު އެޕުތައް ޗައިނާގެ އުފެއްދުންތައް ބޮއިކޮޓްކުރުން: މި ފަހަރު އިންޑިޔާގައި މަނާކުރީ ފޯނު އެޕުތައް\nޗައިނާގެ އުފެއްދުންތައް ބޮއިކޮޓްކުރުން: މި ފަހަރު އިންޑިޔާގައި މަނާކުރީ ފޯނު އެޕުތައް\nޗައިނާގެ އުފެއްދުންތައް އިންޑިޔާގައި ބޭނުންކުރުން މަނާކުރުމަށް ގޮވާލާ ޙަރަކާތުގެ ތެރެއިން - ފޮޓޯ: ރޮއިޓަރސް\nއިންޑިޔާއާއި ޗައިނާގެ ސަރަޙައްދީ ރޮނގުގެ މައްސަލައިގައި ދެ ޤައުމުގެ މެދުގައި ނުތަނަވަސްކަން އުފެދިފައިވާ ދަނޑިވަޅެއްގައި ޗައިނާގެ ގިނަ ޢަދަދެއްގެ މޯބައިލު ފޯނު އެޕްލިކޭޝަންތައް އިންޑިޔާގައި ބޭނުންކުރުން މަނާކޮށްފިއެވެ.\nއިންޑިޔާގެ ޓެކްނޮލޮޖީއާބެހޭ ވުޒާރާއިން ބުނީ ޗައިނާގެ 59 މޮބައިލު ފޯނު އެޕްލިކޭޝަނެއް އިންޑިޔާގައި ބޭނުންކުރުން މަނާކޮށްފައިވާކަމަށެވެ. އެގޮތަށް ނިންމީ އެ އެޕްލިކޭޝަނުތަކުގެ ސަބަބުން އިންޑިޔާގެ އިސްތިޤުލާލާއި ސަލާމަތާއި އަމާންކަމަށް ނުރައްކާވާކަމަށް ބުނެއެވެ. އެ ފިޔަވަޅުގެ ސަބަބުން އިންޑިޔާގެ ސައިބަރ ސްޕޭސް ރައްކާތެރިވާނެކަމަށް އެ ވުޒާރާއިން ބުންޏެވެ. އެ ނިންމުން ނިންމާފައިވަނީ އެ އެޕްލިކޭޝަންތައް ބޭނުންކޮށްގެން މީހުންގެ ޒާތީ މަޢުލޫމާތު ހުއްދަ ނެތި ޗައިނާއިން އެއްކުރަމުންދާކަމުގެ ޝަކުވާ ލިބޭތީކަމަށް އެ ވުޒާރާއިން ބުންޏެވެ.\nއިންޑިޔާގެ ނިންމުމާއެކު އެންޑްރޮއިޑާއި އައިއޯއެސް އެޕްސްޓޯރުން އެ އެޕްލިކޭޝަންތައް ޑައުންލޯޑު ނުކުރެވޭގޮތަށް ނަގަން ޖެހޭނެއެވެ. މަނާކުރި އެޕްތަކުގެ ތެރޭގައި އިންޑިޔާގެ ޒުވާނުންގެ މެދުގައި ވަރަށް މަޤުބޫލު ޓިކްޓޮކާއި އަލީބާބާގެ ޔޫސީ ބްރައުސަރާއި ޗެޓުކުރަން ބޭނުންކުރާ ވީޗެޓުފަދަ އެޕްލިކޭޝަންތައް ހިމެނެއެވެ. އިންޑިޔާގެ 120 މިލިޔަނަށްވުރެ ގިނަ މީހުން ޓިކްޓޮކް ބޭނުންކުރެއެވެ. އަދި 130 މިލިޔަނަށްވުރެ ގިނަ މީހުން ޔޫސީ ބްރައުސަރު ބޭނުންކުރެއެވެ. މަޝްހޫރު ކެމްސްކޭނަރ އެޕު ބޭނުންކުރާ 100 މިލިއަނަށްވުރެ ގިނަ މީހުންނަށާއި ކްލޮކު ފެކްޓަރީ އެޕު ބޭނުންކުރާ 100 މިލިޔަން މީހުންނަށް އެ ނިންމުމުގެ އަސަރުކުރާނެއެވެ.\nއިންޑިޔާއާއި ޗައިނާގެ ސަރަޙައްދީ ރޮނގުގައި ހިނގި ހަމަނުޖެހުންތަކެއްގައި އިންޑިޔާގެ ސިފައިންގެ 20 މީހުން މަރުވުމުން އެ ޤައުމަށް ޗައިނާގެ އުފެއްދުންތައް އެތެރެނުކުރުމަށް ގިނަ ޢަދަދެއްގެ މީހުން ދަނީ ގޮވާލަމުންނެވެ. މިދިޔަ ހަފުތާގެ ތެރޭގައި ޑެލްއުންނާއި އެޕަލްއުންނާއި ސިސްކޯފަދަ ބޮޑެތި ކުންފުނިތަކުން ޗައިނާއިން ގެނަސްފައިވާ މުދާވަނީ އިންޑިޔާގެ ކަސްޓަމުން ހިފަހައްޓާފައެވެ.


vnews - Mira in February mahu 1 billion rufiya balaigenfi\nމީރާއިން ފެބްރުއަރީ މަހު އެއްބިލިއަން ރުފިޔާ ބަލައިގެންފި\nމޯލްޑިވްސް އިންލެންޑް ރެެވެނިއު އޮތޯރިޓީ --- ވީފައިލް ފޮޓޯ\nފާއިތުވި ފެބްރުއަރީމަހު އާމްދަނީގެ ގޮތުގައި އެއްބިލިއަން ރުފިޔާ މީރާއިން ބަލައިގެންފިއެވެ.\nމޯލްޑިވްސް އިންލެންޑް ރެވެނިއު އޮތޯރިޓީން މިއަދު އާންމު ކުރި ތަފާސް ހިސާބަށް ބަލާއިރު މިއީ އެއޮތޯރިޓިން ފެބްރުއަރީމަހު ލިބޭނެ ކަމަށް އަންދާޒީ ކުރި އަދަދަށްވުރެ 15.2 އިންސައްތައިގެ އިތުރު އަދަދެކެވެ. އެކަމަކު 2016 ވަނަ އަހަރުގެ ފެބްރުއަރީ މަހުގެ ތެރޭގައި ލޭންޑް އެކުއިޒިޝަން އަދި ކޮންވާޝަންފީ އާއި ލީސް ޕީރިއަޑް އެކްސްޓެންޝަން ފީގެ ގޮތުގައި ގިނަ އަދަދެއްގެ ފައިސާ ލިބިފައިވާތީ، އެ މަހުގެ އާމްދަނީ 2017 ވަނަ އަހަރުގެ ފެބްރުއަރީ މަހުގައި ލިބިފައިވާ އާމްދަނީއަށްވުރެ އިތުރު ވެފައި ކަމަށް މީރައިން ބުންޏެވެ.\nމީރާއިން ބުނީ މިއަހަރުގެ ފެބުރުވަރީ މަހު ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީން ކަމަށެވެ. އެއީ 63.6 އިންސައްތަ ނުވަތަ 638.83 މިލިއަން ރުފިޔާއެވެ. މީރާއަށް ފެބްރުއަރީ މަހުގެ ތެރޭގައި ދެވަނައަށް އެންމެ ބޮޑު އާމްދަނީއެއް ލިބިފައިވަނީ ބީ.ޕީ.ޓީންނެވެ. ބީޕީޓީގެ ގޮތުގައިމީރާއަށް 136.85 މިލިއަން ރުފިޔާ ވަނީ ލިބިފައެވެ.\nމީގެ އިތުރުން ގްރީން ޓެކްސްގެ ގޮތުގައި 64.52 މިލިއަން ރުފިޔާ ލިބިފައިވާ އިރު އެއަރޕޯޓް ސަރވިސް ޗާޖުގެ ގޮތުގައި 45.99 މިލިއަން ރުފިޔާ މީރާއަށް ވަނީ ލިބިފައެވެ. އަދި ލޭންޑް އެކުއިޒިޝަންއާއި ކޮންވާޝަންފީގެ ގޮތުގައި 24.76 މިލިއަން ރުފިޔާ އާއި އެހެނިހެން ޓެކުހާއި ފީގެ ގޮތުގައި 93.83 މިލިއަން ރުފިޔާގެ އާމްދަނީއެއް މީރާއަށް ވަނީ ލިބިފައެވެ.\nފެބުރުވަރީ 2017 ގައި މީރާއިން ބަލައިގަތް އާމްދަނީގެ ތެރޭގައި 41.7 މިލިއަން އެމެރިކާ ޑޮލަރު ހިމެނެއެވެ.


Post office ge e-tukuri aa gulhey mauloomaathu dhinun mirey Eydhafushee gai\nއީ-ޓުކުރި އާ ގުޅޭ މައުލޫމާތު ދިނުން މިރޭ އޭދަފުށީގައި\nރާއްޖޭގެ އެކި ހިސާބުތަކަށް ޕޯސްޓުގެ ހިދުމަތް ދެމުން އަންނަ މޯލްޑިވްސް ޕޯސްޓް ލިމިޓެޑުން “އީ-ޓުކުރި” އާ ގުޅޭ މައުލޫމާތު ދިނުން މިރޭ އޭދަފުށީގައި އޮންނާނެއެވެ.\nޕޯސްޓު އޮފީހުގެ އީ-ޓުކުރި ޕްލެޓްފޯމަކީ ޒަމާނީ ޓެކްނޮލޮޖީއާއެކު ރާއްޖޭގެ ހުރިހާ ރަށަކަށް އޮންލައިން ވިޔަފާރި ކުރުމުގެ ފުރުސަތު ފަހި ކޮށްދިނުމަށް އެ ކުންފުނިން ތައާރަފު ކުރި ޕްލެޓްފޯމެކެވެ.\nމި ޕްލެޓްފޯމްގައި ވިޔަފާރިތައް ރަޖިސްޓަރީކުރުމާ ހިސާބުން ފެށިގެން މުދާ އަޕްލޯޑު ކުރުމާއި އިސްތިހާރުކުރުމާ ހަމައަށް އީ-ޓުކުރި ޓީމުގެ އެހީތެރިކަން ލިބޭނެ އެވެ. މި ޕްލެޓްފޯމުގައި ހިލޭ ރަޖިސްޓަރީ ކުރެވޭނެ އެވެ.\nމި ޕްލެޓްފޯމު ޑިޒައިންކޮށްފައި ވަނީ އޮންލައިން ވިޔަފާރިއެއް ހިންގުމަށް ބޭނުންވާ މައިގަނޑު ބައިތައް ހިމަނައިގެން ކަމަށް ވާތީ، ހިންގުމުގެ ޚަރަދު ކުޑަކޮށް، އިންވެންޓްރީ މެނޭޖްކޮށް، އިސްތިހާރު ކުރުމުގެ އިތުރުން މުދާ އުފުލުމާއި ތަންތަނަށް ގެންގޮސްދިނުމުގެ ހިދުމަތް ލިބޭނެ އެވެ. އަދި މި ޕްލެޓްފޯމްގައި ގާއިމްކޮށްފައިވާ ޕޭމަންޓް ގޭޓްވޭ މެދުވެރިކޮށް، ހުރިހާ ވިޔަފާރި މުއާމަލާތްތަކަށް ރިއަލް ޓައިމްގައި ފައިސާ ދެއްކުމުގެ ފަސޭހަކަން ލިބޭނެ އެވެ.\nމިކަމާއި ގުޅޭގޮތުން މައުލޫމާތު ދިނުމުގެ ސެޝަން މިރޭ 9:00 ގައި އޭދަފުށީ މަލްޓިޕާޕަސް އިމާރާތުގެ ފުރަތަމަ ފަންގިފިލާގައި ބޭއްވުމަށް ވަނީ ހަމަޖެހިފައެވެ. މި ބައްދަލުވުމުގައި ވީހާވެސް ގިނަފަރާތްތައް ބައިވެރިވުމަކީ އީ-ޓުކުރި ޓީމުގެ ވަރަށްބޮޑު އެދުމެކެވެ.\nމީގެ އިތުރުން މި ޕްލެޓްފޯމުގެ އެންމެ މުހިންމު ކޮމްޕޯނަންޓް ކަމުގައިވާ “ވެސަލް މެނޭޖްމަންޓް ސިސްޓަމް” އަކީ މި ޕްލެޓްފޯމުގެ ތެރޭގައި ހިންގާ ވިޔަފާރި މުއާމަލާތްތަކުން އުފައްދާ މުދާ ކަނޑުމަގުން ޓްރާންސްޕޯޓް ކުރުމަށްޓަކައި ގާއިމްކުރެވިފައިވާ ނިޒާމެކެވެ. މި ނިޒާމުގެ ތެރެއަށް ވަންނަ އުޅަދުފަހަރު މެދުވެރިކޮށް ރާއްޖޭގެ ކަންކޮޅުތަކަށް މުދާ އުފުލުމާއި ޑެލިވަރީ އާއި ޓްރެކިންގެ ޚިދުމަތް އީޓުކުރި ޕްލެޓްފޯމުގެ ވިޔަފާރިތަކަށް ފޯރުކޮށްދެވޭނެ އެވެ.


Maqaam dhifaau kuran Djokovic amaazu hifaifi | Mihaaru\nދުނިޔޭގެ އެއް ވަނަ ކުޅުންތެރިޔާ ޖޮކޮވިޗް.-- ފޮޓޯ: އޭއެފްޕީ\n01 ނޮވެމްބަރ 2016 - 10:42 1 comment\nފާއިތުވި ދެ މަސް ދުވަހުގެ ތެރޭގައި ބޭއްވި ތިން މުބާރާތް ކާމިޔާބު ކޮށް ދުނިޔޭގެ ދެ ވަނައިގައި އޮތް އެންޑީ މަރޭ ވަނީ ރޭންކިން އެއް ވަނައާ ފިޔަވަޅަކާ ގާތަށް ޖެހިލައިފަ އެވެ. ޕެރިސް މާސްޓާސްގެ ނަތީޖާ ނުކުންނަ ގޮތަކުން މަރޭ އަށް ރޭންކިން އެއް ވަނަ ލިބުމުގެ ފުރުސަތު އެބައޮތެވެ.\nފާއިތުވި މުބާރާތްތަކުގައި އަނިޔާގެ ސަބަބުން ޖޮކޮވިޗަށް އެންމެ އެދެވޭ ކުޅުމެއް ނުދެއްކެ އެވެ. ޖޮކޮވިޗް ބުނީ ކުޅުން ދަށްވެފައިވީ ނަމަވެސް އިތުރު ހިތްވަރެއް ލައިގެން ޕެރިސް މާސްޓާސް ކާމިޔާބު ކުރަން މަޖުބޫރުވެފައިވާ ކަމަށެވެ.\n"މިހާރު މިއޮތީ ހާއްސަ ހާލަތެއް ކުރިމަތިވެފައި. މި މުބާރާތުން ދެ ކަމެއް ހާސިލްކުރަން ޖެހިފައި މިއޮތީ. އެއީ މުބާރާތް ކާމިޔާބު ކުރުމުގެ އިތުރަށް އެބަޖެހޭ މަގާމު ވެސް ދިފާއުކުރަން. މިއީ ފަހަތަށް ބަލަންވީ ވަގުތެއް ނޫން،" އުމުރުން 29 އަހަރުގެ ޖޮކޮވިޗް ބުންޏެވެ.\nދުނިޔޭގެ ރޭންކިން އެއް ވަނައިގައި ފާއިތުވި ފަސް އަހަރު ވެސް އޮތީ ޖޮކޮވިޗެވެ. މި ސީޒަނުގައި ޖޮކޮވިޗްގެ ފޯމު ދަށްވަމުން އައިއިރު ދެ ވަނައިގައި އޮތް މަރޭ އައީ ގިނަ ކުރިއެރުންތަކެއް ހޯދަމުންނެވެ. މަރޭ ވަނީ މި އަހަރު ހަތް މުބާރާތް ކާމިޔާބު ކޮށްފަ އެވެ. މަރޭ ވަނީ އެންމެ ފަހުން ކުޅުނު 56 މެޗުގެ ތެރެއިން 52 މެޗުން މޮޅުވެފަ އެވެ.\nރޭންކިން އެއް ވަނައިގައި މި ޖޮކޮވިޗް އޮތީ 12،900 ޕޮއިންޓާ އެކު އެވެ. މަރޭ ދެ ވަނައިގައި އޮތީ 10،985 ޕޮއިންޓާ އެކު އެވެ. ޕެރިސް މާސްޓާސް މުބާރާތުގެ ނަތީޖާ ދެ ގޮތަކަށް ނުކުމެއްޖެނަމަ މަރޭ އަށް ރޭންކިން އެއް ވަނަ ލިބުމުގެ ފުރުސަތު އެބައޮތެވެ. ފުރަތަމަ ގޮތަކީ މުބާރާތުގެ ފައިނަލުން ޖޮކޮވިޗަށް ޖާގަ ނުލިބި މަރޭ އެ މުބާރާތް ކާމިޔާބު ކޮށްފިނަމަ އެވެ. އަނެއް ގޮތަކީ ޖޮކޮވިޗަށް މުބާރާތުގެ ސެމީ ފައިނަަލުން ޖާގަ ނުލިބި މަރޭ މުބާރާތުގެ ފައިނަލަށް ދަތުރުކޮށްފިނަމަ އެވެ.\nޖޮކޮވިޗް ބުނީ މަރޭ އޮތީ ރަނގަޅު ފޯމެއްގައި ނަމަވެސް ޕެރިސް މާސްޓާސް ކާމިޔާބު ކުރެވޭނެ ކަމުގެ ޔަގީންކަން އެބައޮތް ކަމަށެވެ. ޖޮކޮވިޗް މިދިޔަ އަހަރުގެ ޕެރިސް މާސްޓާސް ތަށި ހަތަރު ވަނަ ފަހަރަށް ކާމިޔާބު ކުރީ ފައިނަލުގައި މަރޭ ބަލިކުރުމަށް ފަހު އެވެ.


‘ހޯމް ސްޓޭ’ އަކީ ދިވެހިންނަށް ވެސް އާކަމެއް ނޫން – Mikal News\nހޯމް ސްޓޭގެ މައްސަލައެއް ނެތް- އޮތީ މިންގަނޑުގައި ހިފެހެއްޓުން\n‘ހޯމް ސްޓޭ’ ނުވަތަ މީހުން ދިރިއުޅޭ ގޭގައި ފަތުރުވެރިން ތިބުމަކީ ޒަމާނުއްސުރެ ދިވެހިންގެ ތެރޭގައި އޮތް ކަމަކެވެ. އެއްރަށުން އަނެއް ރަށަށް ދަތުރުކުރާ އިރު ކުރީގައި ގެސްޓް ހައުސްތަކާއި ‘ހޮޓެލް’ ތަކެއް ނުހުރެއެވެ. މުޅިންވެސް ތިބެންޖެހެނީ އެހެން މީހުން ދިރިއުޅޭ ގޭގޭގެ ކޮޓަރިތަކުގައެވެ. ނުވަތަ އެނދު ތަކުގައެވެ. ކައިބޮއެ ފެންވަރައި ނިދައި ހަދަނީ ވެސް އެގެއްގެ މީހުން ވެސް ބޭނުންކުރާ ވަސީލަތްތަކުންނެވެ.\nހަމަ އެގޮތަށް އިއްޔެ ތައާރަފުވެގެން ދިޔަ ‘ހޯމް ސްޓޭއަކީ’ ނިސްބަތުން ކުޑަ އަގެއްގައި ފަތުރުވެރިންނަށް ނުވަތަ ބީރައްޓެހިންނަށް ރަށްރަށަށް ދަތުރުކޮށް ފަސޭހައިން އުޅެވޭނެ މަގެއްވެސް މެއެވެ. ޔަގީންކަމާއެކު ‘ބުކު ކުރާ’ ކޮޓަރި ލިބޭނެ މަގެއް ފަހިވެގެން ދިޔައީއެވެ. ހަމަ އެގޮތަށް ގޭގޭގެ މީހުނަށް އަމްދަނީއެއް ލިބޭނެ މަގުވެސް ހުޅުވިގެން ދިޔައީއެވެ. ކުޑަ ދުވަސްކޮޅަކަށް އެކޮޓަރީގައި ތިބެލަން އަންނަ މީހުންނަކީ ހުރިހާ ފަހަރަކު ދިވެހިންގެ އާދަކާދަ އެނގޭ، އެގޮތަށް އުޅެން އަންނަ މީހުންނަށް ނުވެދާނެއެވެ. އަދި އެގެއެއްގެ ނުވަތަ އެހިސާބުގަޑުގެ މީހުންގެ ވިސްނުމާއި ދީން ބަދަލުކުރުމަށް އަންނަ މީހުންނަށް ވުން އަމުދުން ދުރެވެ. އެމީހުން އަންނަނީ އެހެން މީހުންގެ ދިރިއުޅުމުގެ ވައްޓަފާޅިއާއި އާދަކާދަތައް ދެނެގަތުމަށާއި އަރާމުގައި ޗުއްޓީ ހޭދަކޮށްލުމަށް ތަފާތު މާހައުލެއް ހޯދުމުގެ ބޭނުމުގައެވެ. މިއީ ކަން އޮތްގޮތެވެ.\nހޯމް ސްޓޭ ލުއިފޮތް ނެރުން7ފެބްރުއަރި 2021\nނަމަވެސް ހޯމް ސްޓޭ އޭ ބުނުމުން ބައެއް މީހުންގެ ދީނީ އަގީދާ ބަލިކަށިވި ކަހަލައެވެ. އެފަދަ މީހުންނަށް ހީވަނީ ހޯމް ސްޓޭއަށް އަންނަނީ ދިވެހިންގެ ދީން ބަދަލުކުރުމަށް އަންނަ މީހުން ކަމަށް ތޯއްޗެކެވެ؟ އަދި ދިވެހިންގެ ދީން ހިމާޔަތް ކުރެވޭނީ އެހެން މީހުންނާއި އެކަހެރި ކޮށްގެން ކަމަށް ތޯޗެކެވެ؟ އެހެން މީހުންނާއި ގުޅުން ކެނޑޭނެ ގޮތަށް ގޭތެރެއިން ނުނިކުމެ ތިބެގެން ކަމަށް ބެލެވެނީ ތާއެވެ؟ އެކަމަކު އެއީ މިޒަމާނުގެ ކަންތައް ހިނގާ ގޮތެއް ނޫންކަން ދަންނަން ޖެހެއެވެ. މީހެއްގެ އަގީދާއަކީ އެހެން މީހަކަށް ހިފަހައްޓައިގެން ވަކިގޮތަކަށް ބެހެއްޓޭނޭ އެއްޗެއް ނޫނެވެ. ގުޅުން އެއްކޮށް ނުކެނޭނެ ކަމުގެ ހެއްކަކީ ޓީވީއާއި އިންޓަނެޓާއި ކަނޑާލައިގެން މިއަދު އުޅެވޭނީ ކިހާ ވަރަކަށް ބާވައެވެ؟\nކުރެވެން އޮތްކަމަކީ ހެޔޮ ނަސޭހަތްދީ އަގީދާ ވަރުގަދަ ކުރުމަށް މަސައްކަތްކުރުމެވެ. މީހުނާއި ބައްދަލުވިޔަނުދީ، އެހެން މީހުން އުޅޭގޮތް ނޭނގި މިއަދު ތިމާގެ ގޮތް ތިމާއަށް ކުރި އެރުވުމަކީ އަދި މާއުނދަގޫ ކަމެކެވެ. ނުވަތަ ނާދިރު ކަމެކެވެ. ކަންކަން ފޮރުވައިގެން ކުރިއެރުމެއް ނުލިބޭނެއެވެ. ދީނުގެ ރީތި ގޮތްތަކާއި މޮޅުކަންކަން ހާމަކޮށްދީގެން ނޫނީ ދީންވެސް ކުރި ނާރާނެއެވެ. އަދި އަގީދާ ވަރުގަދައެއް ވެސް ނުކުރެވޭނެއެވެ. މުޖުތަމިއުގައި ވާ ކަންކަން ކައިރިން ބަލައި އެނގެން ޖެހެއެވެ. ރަނގަޅުގޮތައި ރަގަޅުނޫން ގޮތް ސާފުވާނީ އެހެން މީހުނާއި ވެސް ވާހަކަ ދެކެވި ޚިޔާލު ބަދަލުކުރެވިގެން ކަން ގާބޫލުކުރަން ޖެހެއެވެ.\nހޯމް ސްޓޭއަށް ގޭގެއަށް ދިވެހިން އައިސްފިނަމަ، ހަމަ އެބުނާ މަގުން ދިވެހިންގެ ދީނަށާއި ދިރިއުޅުމުގެ ވައްޓަފާޅި ބަދަލުވެދާނެ ކަމަށް ގަބޫލު ކުރެވެނީ ބާއެވެ؟ ނުވަތަ އަރަބިންނާއި އިންޑިއާ މީހުންނާއި ޗައިނާ މީހުންގެ އިތުރުން ބަނގްލާދޭޝް މީހުން އައުމުން ވެސް ދީނަށް އެހާ ނުރައްކާ ބޮޑުވަނީ ބާވައެވެ؟ ހަމަ ޔަގީނުން ބަނގްލާދޭޝް މީހުން އައިސްގެން ވާނެކަމެއް ވިއްޔާ ދިވެހި މުޖުތަމިއަށް މިހާރު އޮންނާނީ ވެނިމިފައި ކަމަށް ގަބޫލުކުރަން ޖެހެއެވެ. ނޫނީ ޔޫރަޕުގެ މީހުން އައުމުން އެކަނި ބާ އެބުނާ ބަދަލުތައް ދިވެހިންނަށް އަންނާނީ؟ އެއީ ކީއްވެ ހެއްޔެވެ؟\nޗުއްޓީ ހޭދަ ކުރަން އަންނަ މީހުންވެސް ހެދުން އަޅާނީ އެތަނެއްގެ މާހައުލާއި އެކަމެއްގައި ބޭނުންވާ އެކަށީގެންވާ މިންވަރަކަށެވެ. އެއީ ގިނަ ދިވެހިން ގަބޫލުކުރާ ދިވެހި މުޖުތަމިއުގެ މިންގަޑެވެ. އެމިންގަނޑުގައި ހިފަހައްޓަން ދެވޭ އިރުޝާދާއި އެއްގޮތަށް ވަރަށް މަދު މީހަކު ނޫނީ އަމަލުކޮށް އޭގައި ހަފަހައްޓައެވެ. އަދި ހިފަހައްޓަން އުސޫލުހަދައި ތަންފީޒުކުރަނީ އެގެއެއްގެ ވެރިފަރާތުންނެވެ.\nދިވެހިން ވެސް އެހެން ގައުމުތަކަށް ގޮސް ހޯމްސްޓޭ ހަދަނީ މަދަކުން ނޫނެވެ. އެގޮތަށް ދިވެހިން އެހެން ގައުމުތަކަށް ގޮސް ހޯމްސްޓޭގައި މުސްލިމު ނޫން މީހުންގެ ގެގޭގައި ތިބެގެން އެމީހުންގެ އާދަކާދައާއި ދީނަށް އެވަރުގެ ބޮޑު ބަދަލެއް އައިސްގެން ކަންބޮޑުވުން ފާޅުކުރާތަން ފެންނާކަށް ނެތެވެ. ވީއިރު ދިވެހިންގެ ގޭގެއަށް އެފަދަ ބަޔަކު އައިސް ހަފުތާއެއްހާ ދުވަހު ތިބެގެން، ދިވެހިންގެ އާދަކާދަ އާއި ދީނަށް އެވަރުގެ އަސަރެއް ފޯރުވެނީ ދިވެހިންގެ ވިސްނުން ކޮށިކަމާއި ދީނީ ހޭލުންތެރިކަމާއި އަގީދާ ބަލިކަށިކަމުން ހެއްޔެވެ؟\nހޯމްސްޓޭ އަދި ގެސްޓްހައުސް ވިޔަފާރިގެ ވޯކްޝޮޕެއް\nދިވެހިންގެ ދީން ހިމާޔަތް ކުރެވެން އޮތް ގޮތް ކަމަށް ތިޔަ ވިދާޅުވާ އެކަހެރިކަމާއި ވަކިވެގަތުމުގެ އަސްލު ބޭނުން މާފުނަށް މޫލާފައިވާ ކަމަށް ބެލެވެއެވެ. އެއީ އެކަހެރި ކަމަކީ ނިކަމެތިކަމާއި ބަލިކަށިވުން ކަމަށް ވުމާއެކު އެކުވުމަކީ ނުވަތަ ގުޅިފައި ވުމަކީ ބާރުކަމުގައި ބެލެވޭތީއެވެ. ހޯމް ސްޓޭއާއި ދެކޮޅަށް ވާހަކަ ދައްކާ ގިނަ މީހުންގެ އަމިއްލަ ހާލަތަށް ބަލާލުމުން މުޖުތަމިއާއި އެކަހެރިކަން ފެންނަ އެތައް ކަމެއް ފެންނާނެއެވެ. އެއީ ދީނުގެ ނަމުގައި މުޖުތަމިއުން ބަޔަކު އެކަހެރިކޮށް، އެމީހުން ބޭނުންވާ ކަންކަން ހާސިލުކުރަން ގެންގުޅޭ އުކުޅެކޭ ވެސް ބުނެތެވެ! އެއީ ރަށުގެ މުޖުތަމިއުން އެއްބަޔަކު ބާކީކުރުން ނޫން ކޮންކަމެއްބާ ވައެވެ؟\nމިއުޅެނީ ފައިސާފޮއްޗެއްގެ ދަހިވެތިކަމުގައި ހުރިހާކަމެއް ވިއްކާލާކަށެއް ނޫނެވެ. ބަޔާންތައް ނެރެ “ހޯމްސްޓޭގެ ސަބަަބުން، ރާއްޖޭގެ އިސްލާމީ، އިޖުތިމާޢީ ޝަޚްސު ފުނޑުފުނޑުވެގެން ގޮސްދާނެކަމުގެ ބިރުވެރިކަން ހާމަކުރުން” ކަމަށް ބުނެ ވާހަކަ ދައްކާ ގިނަ މީހުންނަށް އެއްވެސް މަސައްކަތެއް ނުކޮށް މަހުން މަހަށް ފައިސާ ލިބޭކަމަށް ބުނެވޭހިނދު ފައިސާއަށް ދަހިވެތިވީ ކޮންބައެއް ބާވައެވެ؟ ނިކަމެތި ރައްޔިތުމީހާއަށް ފައިސާފޮއްޗެއް ލިބޭނެކަމުގެ މަގެއް ފެނުމުން ބިރުހީވާންވީ ކީއްވެގެން ބާއެވެ؟ އޭރުން އެމީހުން ބުނިހާ ގޮތެއް ހަދަން ދަށުވެފައި ނުތިބެދާނެތީ ބާވައެވެ؟\nޒަމާނުއްސުރެ ދިވެހިންގެ ހެދުން އެޅުމުގެ ވައްޓަފާޅި ބަދަލުކޮށްލި އެއްބަޔަކަށް އެބުނާ މީހުން ނުވޭ ބާވައެވެ؟ ޕާކިސްތާނުގެ ކުރުތާއާއި ޖުއްބާ ހަރުވާޅާއެކު ބޮލު ފޮށާ އެޅުން ނޫން ގޮތްގޮތަކީ ހުއްދަގޮތެއް ނޫންކަމަށް ދައްކަން އުޅެނީ ކޮން ބައެއްކަން ސާފުވާނެއެވެ.\nހޯމް ސްޓޭ ފަތުރުވެރިކަމަކީ އޭގައި މައްސަލައެއް އޮތް ކަމެއް ނޫނެވެ. އިންތަކާއި މިންތަކުގައި ހިފަހައްޓާށެވެ. ކޮންމެ ކަމަކީ ވެސް ހައްދުން ނެއްޓިއްޖެނަމަ ރަގަނޅުކަމެއް ނޫންކަން އެންމެން އެއްބަސް ވެއެވެ. ނަފާވެރިަކން ހޯދުމުގައި ވެސް އޮތީ އެގޮތެވެ. ހިފަހައްޓަން ޖެހޭ އިންތަކާއި މިންތަކުގައި ދެމިހުރުމުން ނަފާވެރިކަން ވެސް ލިބި، މުޖުތަމިއު ވެސް ހެޔޮގޮތުގައި ބިނާވެގެންދާނެއެވެ. އައުކަންކަމަށް ބިރުގަންނަ މީހުން ވެސް އުޅެއެވެ. ރާއްޖޭގައި ފުރަތަމަ ފަތުރުވެރިކަން ފެށި އިރުވެސް ކީ ‘އެފަދަ ފަތިވަރެކެވެ’. އެކަމަކު އަދިވެސް ދިވެހިން ތިބީ ދިވެހިންގެ ގޮތުގައި އިސްލާމް ދީން މަތީގައެވެ. އެއީ މީގެ 50 އަހަރު ކުރިއެވެ. މިއަދުވެސް އަލުން ހަމަ އެއް ރައިވަރެއް ކިޔަން އުޅެނީއެވެ.\nގުޅުންހުރި މައުލޫތައް:ހޯމްސްޓޭ, ފަތުރުވެރިކަން\nފަތުރުވެރިކަމުގެ ދާއިރާއިން ދޭ ހިންގުމުގެ ޝަރަފުވެރިކަމުގެ އެވޯޑް ގައިސަރަށް\nEhen meehakah ehcheh libidhaanethee dhaiy baaru vanee dho\nކަލޯ…ގާތުގައި ކުރިން ދޮންމީހުން ނިންދެވީ.


Thinadhoo Gai Kudakujjakah Jinsee Goanaa Kuri Massalaeh - AO News\nހުވަދު އަތޮޅު ދެކުނުބުރީ ތިނަދޫގައި ކުޑަކުއްޖަކަށް ޖިންސީ ގޯނާ ކުރި މައްސަލައެއް ފުލުހުން ބަލަން ފަށައިފިއެވެ.\nފުލުހުންގެ މީޑީއާ އޮފިޝަލް ވިދާޅުވީ އަޕާ ސައުތް ޕޮލިސް ޑިވިޜަންގައި ހިމެނޭ ރަށެއްގައި 14 އަހަރުގެ އަންހެން ކުއްޖަކަށް ޖިންސީ ގޯނާކުރިކަމަށް ތުހުމަތުކުރެވޭ މައްސަލައެއް މިމަހުގެ 12 ވަނަ ދުވަހު ހުށަހެޅިފައިވާ ކަމަށެވެ.\nއިތުބާރު ހުރި މަސްދަރަކުން އޭ.އޯ ނިއުސް އަށް މައުލޫމާތު ދިން ގޮތުގައި ފުލުހުން ބަލަމުންދާ ކުޑަކުއްޖަކަށް ޖިންސީ ގޯނާ ކުރި މައްސަލައަކީ ނީ ގދ. ތިނަދޫގައި ކުޑަކުއްޖަކަށް ޖިންސީ ގޯނާ ކުރި މައްސަލައެއް ކަމަށެވެ.\nމި މައްސަލައާއި ގުޅިގެން މިހާތަނަށް އެއްވެސް މީހަކު ހައްޔަރުކޮށްފައި ނުވާ ކަމަށްވެސް ފުލުހުންގެ މީޑީއާ އޮފިޝަލް ވިދާޅުވިއެވެ. މި މައްސަލަ ފުލުހުން އަންނަނީ ޖެންޑާ މިނިސްޓްރީ އާއި ގުޅިގެން އިތުރަށް ތަހުގީގު ކުރަމުންނެވެ.


BREAKING: Health Minister Naseem Mirey Noosverinnaai Bahdhalu Kuranee - Vaguthu\nހެލްތް މިނިސްޓަރ ނަސީމް މިރޭ ނޫސްވެރިންނާއި ބައްދަލު ކުރަނީ\nހެލްތް މިނިސްޓަރ އަހުމަދު ނަސީމް މިރޭ ނޫސްވެރިންނާއި ބައްދަލު ކުރައްްވާނެކަން ސަރުކާރުން ހާމަކޮށްފިއެވެ.\nމިކަން ހެލްތް އެމާޖެންސީ އޮޕަރޭޝަން ސެންޓަރު (އެޗްއީއޯސީ)ން ހާމަކޮށްފައި ވަނީ، ފަރުވާދިނުން ލަސްވެގެން ނިޔާވި އުމުރުން 10 އަހަރުގެ ފާތިމަތު މިޝްކާގެ މަރާއި ގުޅިގެން، ނޫސްވެރިންގެ ބައްދަލުވުމެއް ނުބާއްވާތީ އެކަމާއި، ފާޑުކިޔަމުން އަންނަ ދަނޑިވަޅެއްގައެވެ. އަދި ނޫސްވެރިންވެސް އެކަމަށް ޕްރެޝަރ ކުރަމުން އަންނަ ދަނޑިވަޅެއްގައެވެ.\nއެޗްއީއޯސީން ވިދާޅުވީ، މިރޭ އެ ސެންޓަރުގެ ނޫސްވެރިންގެ ބައްދަލުވުމެއް ބާއްވާނެ ކަމަށާއި، އެ ބައްދަލުވުން އޮންނާނީ މިރޭ 10:00ގައި ކަމަށެވެ.\nIn today’s HEOC press conference at 10:00pm:\n▫Ahmed Naseem, Minister of health\n— Health Protection Agency (@HPA_MV) June 2, 2021\nއަދި ބައްދަލުވުމުގައި ބައިވެރިވާނީ މިނިސްޓަރ ނަސީމް ކަމަށް ވިދާޅުވެފައި ވެއެވެ.\nޖޫން 2, 2021 17:16\nޖޫން 2, 2021 18:23\nކޮން ބައްދަލުވުމެއް؟ ކަލޭ އިސްތިއުފާދީފަ ގެއަށްދާށޭ ރައްޔިތުން މިއޮތްގޮވަނީ!! ނާގާބިލް މީހާ!! ކަލޭމެންގެ ފަރާތުން ރައްޔިތަކަށް ހެޔޮކަމެއް ނުވާއިރު ގައުމަށްވެސް ހަމަ ޙަރާންކޯރުވާތަން ފެންނަނީ!! ބައެއްގެ އުނގަށް ވެއްޓުނަސް ފުކެއްބޮޑުވަރު!! 600000 ޑޯޒް ވެކްސިން ހިލޭ ލިބެން އޮތްވާ ހަމަ އެވެކްސިން ބޮޑުއަގުގައި ތިގަތީ!! މިއީ ކޮންކަހަލަ މީހެއް؟ ކޮންކަހަލަ ސަތުކާރެއް؟ ގެރި މޯދީ ހިތް ޙަމަޖައްސަންވެގެން އެތާ ނޫހަކަށް މިކަލޭގެ އިންޓަވިއުދީފިއޭ ޗައިނާއިން ވެކްސިން ނުގެންނާނެކަމަށް ބުނެ!!\nޖޫން 2, 2021 21:25\nޗައިނާގެ ވެކްސިން ނުގެންނަނީ ކީއްވެތޯއާއި. މުޅި ރާއްޖޭގެ އެންމެން އެއފަހރާ ޓެސްޓްކޮށްނިންމާދޭން ޗައިނާއިންހުށަހެޅިމަ އެކަން ގަބޫލުނުކުރީ ކީއްޗެތޯއާއި މިކަންކަން ނުކޮށް ކޯވިޑް ދެތުރި މަރުވާ އެންމެންގެ މަރުގެ ދިޔައާއި އާއިލާއަށްވީ ގެއްލުމުގެ އަގު ދޭނަނތޯއާއި. ކަންފަތް ބީރުވީމަ9މިލިއަންދިން ގޮތަށް ފުރާނައަކަށް9ބިލިއަންތޯ ދޭން ގަސްދުކުރަނީ ނަސީމުއާ ސުވަލުކޮށްލަދެއްވައްޗޭ ކޮންމެވެސް ނޫސްވެރިއަކު!!\nޖޫން 2, 2021 17:19\nނޫސްވެރިންނާ ބައްދަލުކުރާނެކަމެއްނެތް އިސްތިއުފާ ދީވަގުތުން. ފަރުވާ ނުދެވި ލަސްވެ ކިތައް މީ ހުން ލޯބި ތުއްތުކިތައް ކުދިންތޯ އެވަކިވަނީ! ތަނެއްގަ ހުރި މަރުމޯލަކަށް ސިއްހ ހަތާބެ ހޭ ވަޒީރުކަން ހަވާލުކޮށްގެން ގައުމު ފަނާކުރަނީ! ރުޅިއައިސްގެން ރައްޔިތުން މަގުތަކަށް ނުކުންނަންވީ ހަމައަކަށް އަޅުވަން!!\nއިދި ކޮޅު ޓިނު\nޖޫން 2, 2021 17:23\nއިސްތިއުފާ ދީފައި އިބޫ އަށް ދަންނަވާއިގެން ނަސީމު ހުރި މަޤާމަށް ތަންކޮޅެއް ހީވާގި މުރާލި ކަން އެނގޭ މީހަކަށް ފުރުސަތު ދީ ބަލަ\nޖޫން 2, 2021 18:50\nކޮން އިބޫ އަކައް “ދަންނަވާކައް” ތިޔަ އިބޫ ވެސް އިސްތިއުފާ ދޭންވީ.\nއިބޫއަކީ ކާކު؟ ބުރާންޗެއްނު.. ނުފެންނަނީތަ މީނަގެ ހާލަތު. އުމުރު ނޭނގެނީތަ. ހިނގާބިނގާވެ އުލެވެނީވެސް އުނދަގުލުން.. އިބޫއަށް ހެޔޮ މިގައުމަށް ކޮންމެ ގޮތެއްވިޔަސް. މަތިފަޑީގަ އެއިނީނު ދެފައިތަޅުވާލަ ތަޅުވާލާ... ގައުމު ހިންގުމުގެ ގާބިލުކަމެއް ނެތް ހުސް ހޮޅެއް އިބޫއަކީވެސް.\nޖޫން 2, 2021 17:31\nނަސިީމު ކަލެއަާއި ފެޭސް ކުރަން ދިވެހިން ބެޭނުން ނުވެޭ ކަލެއަކިީ ދިވެހިީނގެ ޢަދުއްވެއް ވިީމަާ އަވަހައް އިސްތިއުފަާދިިީ\nޖޫން 2, 2021 17:57\nރައީސް އިބްރާހިމް މުހައްމަދު ސޯލިހް އިސްތިއުފާ.\nޖޫން 2, 2021 17:58\nހެލްތް މިނިސްޓަރ އަހުމަދު ނަސީމް އިސްތިއުފާ.\nޖޫން 2, 2021 18:00\nކީއްކުރަންތޯ؟ ގަދަބަސް ބުނަންތޯ؟؟\nކޮންމެހެން ކުރި ހުރިހާ ގޯސްކަންތަކުގައި މަތިނުޖަހާ. އިސްތިއުފާދީ ކަލޭމެން ދައްކާ ވާހަކަ ޤަބޫލެއް ނުކުރަން\nމިރޭ ރޯން ނުފަށާ އިސްތިއުފާ ދީފިއްޔާ ކިތަންމެހާވެސް ރަނގަޅު\nޖޫން 2, 2021 18:52\nކަލޭމެން ބުނާ އި ރަށް އިސްތިއުފާ ނުދޭނަން!\nޖޫން 2, 2021 19:00\nމި މުސްކުޅިބޭ އިސްތިއުފާ ދޭށޭ މި ގޮވަނީ. މިނިސްޓަރ ސިދާތާ ބެޑްށީޓުގެ ސަބަބުން އިސްތުއުފާ ދޭން މަޖްބޫރުކުރުވީ ސަރުކާރު މެންބަރުން. މިއަދު އެމީހުން ކޮބައިބާ؟ އަޅުގަޑުގެ ތިމާގެ ކުއްޖެއް ދުރުތާ ވިޔަސް. މިވަރަށް އިހުމށލު ވާކަށއ ނުވާނެ. މުޅި ސރލްޓަރ މި އޮތީ އަތަށް ގޮވާފަ.\nޙެޔޮނުވާނޭ ރައީސޭ މިތަނަށް ޒުވާނެއް ލައިދީ ބަލާށޭ....\nޖޫން 2, 2021 19:26\nކެރަފާ ނަސީމަކީ ރައީސް ސޯލިހުގެ ސަރުކާރު ޤަތުލުކޮށް ޤުރުބާން ކުރަން ކެރަފާ ނަޝީދު ހަވާލުކުރި ޖައްލާދު. ރައީސް ސޯލިހުގެ ވެރިކަމުގެ އިތުބާރު ގެެްލުވާލަން އެންމެ ފަސޭހަވާނީ މި ނާޒުކު ދަންޑިވަޅުގަ ރާއްޖޭގެ ސިއްހީ ނިޒާމު އިނދަޖައްސާލައިގެން މީ ރައީސް ސޯލިހުގެ ވެރިކަން އެންމެ ފަސޭހައިން ފުނޑާލެވޭނެ ގޮތް. ކެރަފާ ނަސީމު އެކުރަނީ އެމަސައްކަތް. ހަޤީޤަތުގަވެސް ނަސީމަކީ ވަރަށް ނާޤާބިލު ވަރަށް ހީލަތްތެރި އަދި ކޮރަޕްޓު މީހެއް. ބައިނޭޅޭ ގޮތަށް އިނގިލިވެސް ހިއްލާނާނެ. ސްޕަޓްނިކް ވެކްސިން ހިލޭލިބެން އޮއްވާ ގަންނަން ނިއްމީވެސް މިސަބަބާހުރެ.\nޖޫން 2, 2021 19:30\nއެކުއްޖާގެ ހައްގުގަ މިރޭނޫސްވެރިން މިބައްދަލުވުން ބޮއިކޮޓްކުރަން ގޮވާލަން\nޖޫން 2, 2021 19:42\nހެޔޮ ނުވާނެ ހުރިހާ ނޫސްވެރިން އެއްބަސް ވެފަ މިރޭ މިނިސްޓަރު ހިތަށްއެރި ގޮތަކަށް ޖަވާބު ދީފަ ނިންމާލިއަ ނުދީބަލަ. އެކަކު ކުރާ ސުވާލަށް ކޮސް ޖަވާބު ދީފަ ނިންމާލީމަ ފުރުސަތު ލިބޭ ނޫސްވެރިއާ ބުނޭ އޭނަގެ ސުވާލަށް ޖަވާބު ދޭޭށޭ. މި ކަމުގައި ޒިންމާ އުފުލަން މަޖުބޫރު ވާ ވަރު ކޮށްލަދީ ޕްލީޒް. ނޫސްވެރިންނަކީ ކިހާ ބާރުގަދަ ބައެއް ކަން އަންގާލާ މިރޭ.\nޖޫން 2, 2021 19:44\nމިރޭ ވާނެ ހެސް ކިޔާފަ ބަވަން. މިނިސްޓަރު ރޮއްވާލާތި މިރޭ. ބޮޑު އާފާތެކޭ މީ ޖެހިފަ އޮތް\nޖޫން 2, 2021 19:56\nއަޅުގަނޑުރައީސް އައް ލަފާ އެރުވިން އެމަގާމައް ކެރެފާ ނަސީމް ހަމަޖައްސަން އަލުގަނޑު ކުޑަވެސް ޝައްކެއް ނުކުރަން ؟ ކޮންބޭފުޅެއްތޯ މިހެންވިދާޅުވީ\nޖޫން 2, 2021 20:07\nދިވެހިން ބޭނުން ނުވޭ ހެލްތު މިނިސްޱަރ ނަސީމް އެއް. އިސްތިއުފާ ދީ.\nއިސްތިއުފާ ދީފަ ގޭގަ އޮވެބަލަ. ނުފޯރާ ފޮތިން ފޫ ގަޅަން އުޅުނީމަ ވާގޮތް މިފެންނަނީ\nމިއީ ވެރިކަމެއް ނޫން ބަލާވެރިކަމެއް . އިސްތިއުފާދީފަ ގެއައް ދާށޭ ނާގާބިލް ސަރުކާރު\nޖޫން 2, 2021 23:37\nސުވާލު ތަކައް ޖަ ވާބު ވެސް ނުދެވޭ\nޖޫން 3, 2021 08:01\nމިބޮޑު ބާޢީ އައިފަހުންނޭ ހުރިހާ ކަމެއް ބޮއްސުންލީ...


Covid-19 vaccine hadhaa team gai India science verieh\nކޮވިޑް-19 އަށް އެކަށީގެންވާ ވެކްސިނެއް ތައްޔާރު ކުރުމުގައި އޮކްސްފޯޑް ޔުނިވަސިޓީން ކުރަމުންދާ މަސައްކަތުގައި އިންޑިއާގެ އަންހެން ސައިންސްވެރިއަކު ބައިވެރިވެ އެވެ.\nޗަންދުރަބާލީ ދައްތާ ކިޔާ 34 އަހަރުގެ މި ޒުވާނާއަކީ ކޮލިޓީ އެޝުއަރެންސް މެނޭޖަރެއްގެ ގޮތުގައި މަސައްކަތްކުރާ ސައިންސްވެރިއެކެވެ. އަދި ކޮވިޑް-19 އަށް އެކަށީގެންވާ ވެކްސިނެއް އުފެއްދުމުގެ މަސައްކަތުގައި އެންމެ ކުރީ ސަފުގައި މަސައްކަތް ކުރާ މީހެކެވެ.\nކޮވިޑް-19 އަށް ދެވިދާނެ ވެކްސިން ތައްޔާރު ކުރުމުގެ މަސައްކަތްކުރާ ޖެނާ އިންސްޓިޓިއުޓުން މި ވެކްސިންގެ ފޭސް ދޭކާއި ފޭސް ތިނެއް އަދި ވެކްސިން އިންސާނުންނަށް ދީގެން ކުރިއަށް ގެންދާ ޓްރައަލްސްގެ ކަންތައް ދަނީ ކުރަމުންނެވެ.\nކޮލިޓީ އެޝުއަރެންސް މެނޭޖަރެއްގެ ހައިސިއްޔަތުން ދައްތާއަށް ޖެހޭނީ އުފައްދާ ވެކްސިންގެ ކޮލިޓީ ހުރީ އެންމެ ފުރިހަމައަށް ކަން ޔަގީން ކުރާށެވެ. އެއް ސްޓޭޖުން އަނެއް ސްޓޭޖަށް ޓްރައަލް ދިއުމުގެ ކުރިން އެ ވެކްސިންގެ ކޮލިޓީ އޭނާ ބަލާނެ އެވެ.\nޓީއޯއައި ރިޕޯޓުގައި ބުނެފައިވާ ގޮތުގައި ދައްތާ ވަނީ ކަލްކަތާގެ ގޯކްލޭ މެމޯރިއަލް ގާލްސް ސްކޫލުން ބީޓެކް އިންޖިނިއަރިން އެންޑް ބައޮޓެކްނޮލޮޖީ ކިޔަފާ އެވެ. އަދި އޭނާ ޔޫކޭގެ ލީޑްސް ޔުނިވާސިޓީން ބައޮސައިންސްގެ ރޮނގުން މާސްޓާސް ހަދާފައި ވެއެވެ.\nދައްތާ ދީފައިވާ އިންޓަވިއު އެއްގައި ބުނީ ވެކްސިން މުޅިން ބަރާބަރު ވާނެ ކަމަށް އެމީހުން އެންމެން ވެސް އުންމީދުގައި ތިބި ކަމަށެވެ. ކޮވިޑް-19 އަށް ވެކްސިނެއް ހޯދަން އިތުރު ގަޑީގައާއެކު ވަރަށް ބުރަ މަސައްކަތްތަކެއް ކޮށްފައިވާ ކަމަށާއި އެ އޮގަނައިޒޭޝަނަކީ އެއްވެސް ފައިދާއެއް ނެތި މަސައްކަތްކުރާ ތަނެއް ކަމަށާއި އުންމީދަކީ ވެކްސިންގެ ސަބަބުން އެތައް ބަޔެއްގެ ފުރާނަ ސަލާމަތްވުން ކަމަށެވެ.\nމިއީ ވަރަށް ބޮޑު ޓީމަކުން ވަރަށް ގިނަ ވަގުތު ހޭދަ ކޮށްގެން ކުރަމުންދާ ބުރަ މަސައްކަތެއް ކަމަށާއި އެ ޕްރޮޖެކްޓްގައި ބައިވެރިވުމުގެ ފުރުސަތު ލިބުމަކީ އޭނާއަށް ލިބޭ ޝަރަފެއްގެ ގޮތުގައި ދެކޭ ކަމަށް ދައްތާ ބުންޏެވެ.\nވެކްސިންގެ ޓްރައަލްތައް ނުނިމެނީސް ވެސް ގިނަ އަދަދެއްގެ ވެކްސިން އުފެއްދުމުގެ މަސައްކަތް ފަށަން އުޅޭ ކަމުގެ ޚަބަރުތަކެއް ލިބޭ ކަމަށް ވެސް ސައިންސްވެރިޔާ ބުންޏެވެ. އޭރުން ވެކްސިން ކާމިޔާބުކަން ޔަގީންވާ ހިސާބުން އިންސާނުންނަށް އެ ވެކްސިން ދޭން ފެށޭނެ ކަމަށް އޭނާ ޔަގީންކުރެ އެވެ.\nއޭނާ ބުނި ގޮތުގައި އާއްމުކޮށް ވެކްސިނެއް އުފައްދަން ތިން ހަތަރު އަހަރު ނަގާ ކަމަށާއި ނަމަވެސް މި ވެކްސިން އުފައްދާފައި މިވަނީ ކުޑަ ދުވަސްކޮޅެއްގެ ތެރޭގައި ކަމަށެވެ. ސަބަބަކީ ކޮވިޑް-19 ގެ ސަބަބުން ފުރާނަ ގެއްލެމުންދާ މީހުން ގިނަ ކަމުންނެވެ.\n"އަހަރެމެންގެ ހަޔާތުގައި ވެސް އަދި މިފަދަ ވަބާއެއް ނުދެކެން. އަހަރެމެން މިފަދަ ވަބާތަކުގެ ވާހަކަ އަޑުއަހަނީ ތާރީހީ ފޮތްތަކުން. އެކާވީސް ވަނަ ގަރުނުގައި މިފަދަ ބައްޔަކާ ދުނިޔެއަށް ކުރިމަތިވެ އެންމެން ގޭގެއިން ނުކުމެ ތިބި ވާހަކައެއް އިވިފައިވަނީ. އަހަރެމެންގެ މައިގަނޑު އަމާޒަކީ ވެކްސިންގެ ސަބަބުން މީހުންގެ ފުރާނަ ސަލާމަތް ކުރެވި އާއްމު ހާލަތަކަށް ދުނިޔެ ގެނައުން،" ދައްތާ ބުންޏެވެ.\nސައިންސްވެރިޔާ ބުނީ އޭނާގެ މައިންބަފައިން އޭނާއާ ދޭތެރޭ ވަރަށް ކަންބޮޑުވާ ކަމަށެވެ. ސަބަބަކީ މިހާ ނުރައްކާތެރި ވައިރަސް އަކާ ދެކޮޅަށް ކުރާ މަސައްކަތެއްގައި އޭނާއަށް އަމަލީ ގޮތުން ބައިވެރިވާން ޖެހޭތީ އެވެ. ނަމަވެސް އޭނާގެ ޓީމަށް އެހީތެރިވުމަކީ އޭނާއަށް މިހާރު ކުރަން ޖެހޭނެކަމެއްކަމަށް ދައްތާ ގަބޫލު ކުރެ އެވެ.\n"އެންމެން ވެސް ތިބީ ވަރަށް ސްޓްރެސް ވެފަ. މި ބަލީގެ ގޮތުން އަހަރެމެން އެކަކު އަނެކަކަށް އެހީތެރިވެނުދީ ވާކަށް ނެތް. އެހެންވެ މީހަކަށް މާ ބުރަވަންޏާ އެންމެން ވެސް އެ މީހަކަށް ލުއިކުރަން މަސައްކަތްކޮށްދެނީ،" ވެކްސިން އުފެއްދުމުގައި ކުރަމުންދާ ބުރަ މަސައްކަތް ކިޔައިދެމުން ދައްތާ ބުންޏެވެ.\nކިތަންމެ ބުރަކޮށް އުޅުނަސް އިންޑިޔާގައި ތިބި މައިންބަފައިންނާއި އާއިލާގެ މީހުންނާ ވަޓްސްއަޕް މެދުވެރިކޮށް އަބަދުވެސް ގުޅުން ބާއްވާ ކަމަށް ވެސް އޭނާ ބުންޏެވެ.


Dhivehi bahun kiyaa khuthba fahumu vanee kithah meehunnah?\nދިވެހި ބަހުން ކިޔާ ހުތުބާ ފަހުމު ވަނީ ކިތައް މީހުންނަށް؟\nމާދަމާ އިސްލާމީ މަރުކަޒުގައި ޚުތުބާ ދެއްވާ ޔާސިރު ގާޟީ\nއިސްލާމީ މަރުކަޒުގައި ބޭރުގެ އިލްމުވެރިޔަކު މާދަމާ ހުކުރު ޚުތުބާ އިނގިރޭސި ބަހުން ދެއްވާތީ އެއީ ދިވެހި ބަހަށް މަލާމާތް ކުރުން ކަމަށް ވިދާޅުވެ ދިވެހި ބަހުގެ އެކަޑަމީގެ ރައީސް އަޝްރަފް އަލީ ވަނީ އެކަން ހުއްޓާލުމަށް ގޮވާލައްވައިފަ އެވެ. އިނގިރޭސި ބަސް ނުދަންނަ މީހުން ވެސް ޚުތުބާ އަޑުއަހާނެ ކަމަށާއި އެހެންވެ މިއީ އުންމަތަށް ވެސް ކުރެވޭ މަލާމާތެއް ކަމަށް އަޝްރަފާ ހަވާލާދީ "ހަވީރު" ގައި ބުނެފައިވެ އެވެ.\nއެ ވިދާޅުވާހެން އެންމެންނަކަށް އިނގިރޭސި ބަހެއް ނޭނގޭނެ އެވެ. އެހެންވެ އެ ބަސް ނޭނގޭ ބަޔަކަށް މާދަމާ އިސްލާމީ މަރުކަޒުގެ ޚުތުބާގައި އެ ކިޔާ އެއްޗެއް ނޭނގޭނެ އެވެ. އެކަމަކު ހަމަ ހިތަށް އަރަނީ މިހެންނެވެ. ހުކުރަށް ގޮސް އަންނަ މީހުންގެ ތެރެއިން، މިހާރު ދިވެހި ބަހުން އެ ކިޔާ ހުތުބާއިން އެނގެނީ ކިހާ ވަރަކަށްތޯ ސުވާލުކޮށްފި ނަމަ އެނގޭނީ ކިތަން މީހުންނަށް ބާވައެވެ؟ ޚުތުބާ ނިމުމުގެ ކުރިން މިސްކިތާ ހަމަޔަށް ދެވެނީ ކިތައް މީހުންނަށް ބާވައެވެ؟\nހުކުރަށް ގޮސް ނިދާ މީހުން ނިދަނީ އެެވެ. މިސްކިތު ސިޑިމަތީގަ އާއި މިސްކިތާ ކައިރީގައި ހުންނަ ހިޔާގަނޑުތަކުގައި ފޯނުން ޗެޓްކުރުމާއި ގޭމް ކުޅުމުގައި އުޅޭ މީހުން ވެސް މަދެއް ނޫނެވެ. އަނެއް ބަޔަކަށް ޚުތުބާގެ ވަގުތަކީ މިސްކިތަށް ދާއިރު ދިމާވާ އެކުވެރިންނާ އަނގަތަޅާލާ ވަގުތެވެ.\nހުކުރަށް ދިއުމުގެ އެންމެ މުހިންމު ބޭނުމަކީ ޚުތުބާގައި ކިޔާ އެއްޗެއް ކަނުލައި އެހުމެވެ. އަދި ޚުތުބާ އަކީ އެ ދުވަސްވަރެއްގައި އެ މުޖުތަމައެއްގެ ހާލަތަށް ރިއާޔަތްކުރާ ދަރުސަކަށް ވާންޖެހެ އެވެ. މިކަން އެހެން އޮއްވައި، ބޭރު ބަހަކުން ޚުުތުބާ ކިޔާތީ އެއީ ދިވެހި ބަހަށް އިސްކަން ދިނުމުގެ ގާނޫނުގެ ރޫހާ ޚިލާފުވުން ކަމަށާއި އަމިއްލަ ބަހަށް މަލާމާތް ކުރުން ކަމަށް ވިދާޅުވާއިރު އަދި މިއަށްވުރެ ވުރެ ވިސްނުން ފުޅާކޮށްލަން އެބަ ޖެހެ އެވެ.\nގައުމުގައި މިއަދު ގިނައީ ޒުވާނުންނެވެ. ޒުވާނުންގެ އަހުލާގީ މައްސަލަތައް ގިނަ އެވެ. ހުކުރަށް ދިޔައީމޭ ބުނަން ހުކުރަށްދާ ޒުވާނުން ވަރަށް ގިނަވާނެ އެވެ. ހާލަތު މިހެން އޮއްވައި ޒުވާނުންގެ ޝައުގުވެރިވާ ބަހަކުން މިހާރުުގެ ހާލަތަށް ހާއްސަ ޚުތުބާއެއް ދިނުމަކީ ދިވެހި ބަހަށް މަލާމާތް ކުރުމޭ ބުނެ އެކަން ހުއްޓުވަން އުޅުން އެއީ އެންމެ ބުއްދިވެރި ގޮތް ބާވަ އެވެ؟ އެމެރިކާގެ އިލްމުވެރިޔާ ޔާސިރު ގާޟީ އިނގިރޭސި ބަހުން ޚުތުބާ ދިން ނަމަވެސް އޭގެ ދިވެހި ތަރުޖަމާ ވެސް ފަހުން އާންމުކުރަން އިސްލާމިކް މިނިސްޓްރީން ވަނީ ނިންމައިފަ އެވެ. އެހެންވެ މިއީ އެހާ ކަންބޮޑުވެގެން ދިވެހި ބަހުގެ ހިމާޔަތުގައި ހާސްވެގެން ނިކުންނަން ޖެހޭ ވަރުގެ ކަމެއްގެ ގޮތުގައި ސިފައެއް ނުވެ އެވެ.\nއަނެއްކާވެސް ދައްކަން ޖެހެނީ ދިވެހި ބަހަށް ވަމުންދާ ގޮތުގެ ވާހަކަ އެވެ. އަމިއްލަ ޒާތުގައި އުފެދޭ ބަސްތަކުގެ ބަދަލުގައި އަމިއްލަ އަށް ބަސް ހަދައި އެ ބަސްތައް އާންމުކުރަން އުޅުނަސް އެއީ އެހާ ކާމިޔާބު ކަމަކަށް ނުވާ ވާހަކަ އެވެ. ބަހުގައި އެހާ ބާރަށް ހިފަހައްޓައި އޮބިއަޅަން އުޅޭ ނަމަ ބަސް ކުރިއެރުމުގެ ބަދަލުގައި ބަސް ދެކެ ފަހުގެ ޖީލުތައް ފޫހިވާ ވާހަކަ އެވެ. އެކަމަކު އެއީ އެހެން މައުލޫއެކެވެ.


B. Atholhuge ithuru2rashakah ambulance fonuvanee\nބ. އަތޮޅުގެ އިތުރު ދެ ރަށަކަށް އެމްބިއުލާންސް ފޮނުވަނީ\nރާއްޖޭގެ ސިއްހީ ހިދުމަތް ދޭ ހުރިހާ ރަށަކަށް އެމްބިއުލާންސްގެ ހިދުމަތް ފޯރުކޮށްދިނުމަށް ސަރުކާރުން ކުރިއަށް ގެންދާ ޕްރޮގްރާމްގެ ދަށުން ބ. ހިތާދުއާއި ކަމަދުއަށް އެމްބިއުލާންސް ފޮނުވުމުގެ މަސައްކަތް ފަށައިފިއެވެ.\nމި މަޝްރޫއުގެ ދަށުން މީގެ ކުރިން އޭދަފުއްޓާއި ތުޅާދޫ އާއި ދަރަވަންދޫގެ އިތުން ކުޑަރިކިލާއި ކެންދުއަށް ވަނީ އެމްބިއުލާންސް ފޮނުވާފަ އެވެ.\nރާއްޖޭގެ މީހުން ދިރިއުޅޭ ހުރިހާ ރަށަކަށް ބޭނުންވާ އެމްބިއުލާންސް ހޯދައި ދިނުމަށްޓަކައި ހެލްތް މިނިސްޓްރީއިން އެސްޓީއޯ އާއި ހަވާލު ކޮށްފައިވަނީ 10 ޖޫން 2021 ގައެވެ. އެދުވަހުން ފެށިގެން، އެކި މުއްދަތުތަކަށް ބަހާލައިގެން މިއަދާއި ހަމައަށް 96 ރަށަކަށް ބޭނުންވާ އެމްބިއުލާންސް ހެލްތް މިނިސްޓްރީއާއި ހަވާލުކޮށްފައިވަނީ މިދިޔަ މަހުގެ 26 ވަނަ ދުވަހުގައެވެ.\nމި މަޝްރޫއުގެ ދަށުން 96 އެމްބިއުލާންސް ރާއްޖެ ގެނެސް ހެލްތު މިނިސްޓްރީއާ މިހާރު ހަވާލުކޮށްފައިވާއިރު އެ މިނިސްޓްރީން ވިދާޅުވީ މީގެތެރެއިން އެންމެ ފަހުން ގެނެސްފައިވާ އެމްބިއުލާންސް ރަށްރަށަށް ފޮނުވުމުގެ މަސައްކަތް މިހާރު ކުރަމުންދާކަމަށެވެ.\nހެލްތު މިނިސްޓްރީން ވިދާޅުވީ މީގެތެރެއިން އެންމެ ފަހުން ގެނެސްފައިވާ އެމްބިއުލާންސް ރަށްރަށަށް ފޮނުވުމުގެ މަސައްކަތް މިހާރު ކުރަމުންދާކަމަށެވެ. މިގޮތުން މި އެމްބިއުލާންސްތައް މިފަހަރު ފޮނުވުމަށް ހަމަޖެހިފައިވަނީ ޖުމުލަ 19 ރަށަކަށެވެ.\nއޭގެ ތެރޭގައި ބ. ހިތާދުއާއި ކަމަދޫގެ އިތުރުން ހިމެނެނީ ހއ. އަތޮޅުގެ2ރަށާކާއި ހދ. އަތޮޅުގެ ރަށަކާއި ށ. އަތޮޅުގެ ރަށެކެވެ. އަދި ނ. އަތޮޅުގެ3ރަށަކާއި، ކއަތޮޅުގެ2ރަށަކަށާއި އދ. އަތޮޅުގެ ރަށެއްގެ އިތުރުން ދ. އަތޮޅުގެ2ރަށަކަށާއި ތ. އަތޮޅުގެ ރަށަކަށާއި ލ. އަތޮޅޫގެ ރަށަކަށާއި ގއ.ގެ ރަށާކާއި ގދ. އަތޮޅުގެ2ރަށަކަށްވެސް މިފަހަރު އެމްބިއުލާންސް ފޮނުވާނެ އެވެ.


B-Town tharin reethi vumah hendhunu enme furathama kuraa kamakee koba? - One Online\nބީ-ޓައުންގެ ބައެއް ތަރީން އެމީހުންގެ ފިޓްނަސް އަށް މަޝްހޫރު ވެފައި ވާއިރު އަނެއްބައި ތަރީން ބޮޑަށް މަޝްހޫރީ އެމީހުންގެ ރީތިކަމުންނެވެ. އެތައް ގަޑިއިރެއް ވާންދެން މަސައްކަތުގައި މޭކަޕާ އެކު އުޅުމަށްފަހުވެސް މި ތަރީން އެހާ ރީތިކޮށް ތާޒާކޮށް ތިބެނީ ކިހިނެއްތޯ މިއީ ހިތަށް އަރާނެ ސުވާލެއްކަން ޔަގީނެވެ.\nގިނަ ތަރީންގެ މެދުގައި އާންމު އެއްކަމަކީ މި ތަރީންނަނީ ވަރަށް ގަވައިދުން ސްކިން ކެއާ ރެޖިމީ ފޮލޯ ކުރާ ބައެއް ކަމެވެ. އަދި އެއްވެސް ވަރަކަށް އެމީހުންގެ ލުކް ކޮޕްމްރަސައިޒް ނުކުރާކަމެވެ.\nމި ތަރީން ރީތިވުމަށް އަގުބޮޑު ޓްރީޓްމަންޓްސް ތަކާއި ކްރީމްތައް ބޭނުން ކުރާ ކަމަށް ހީކުުރުންވެސް އެއީ މުޅީން ރަނގަޅު ހީއެއް ނޫނެވެ.\nދީޕިކާ ޕަޑުކޯން އިން ފެށިގެން ޕްރިޔަންކާ ޗޯޕްރާ އަށް ބެލިކަމުގައިވިޔަސް ގޭގައި ކުރާ ކުދި ކުދި ކަންކަމަކީ މި ތަރީންގެ ރީތިކަމުގެ އެންމެ ބޮޑު ސިއްރެވެ.\nސެލެބްރިޓީސް އަކީ އެހެން މީހުންގެ ދިރިއުޅުމުގައި، އިންސްޕްރޭޝަން އަށް ބަލަމުން އަންނަ ބައެއް ކަމުން މިފަހަރު މި އާޓިކަލުގައި މި ބަލައިލަނީ އެ ތަރީން ހެނދުނު ހޭލައިގެން ރީތި ވުމުގެ ގޮތުން އެންމެ ފުރަތަމަ ކުރާ ބައެއް ކަންތައްތަކަށެވެ.\nއާލިއާ އަކީ ޚާއްސަ ރީތި ކަމެއް ލިބިފައިވާ ތަރިއެކެވެ. އޭނާގެ ހަންގަނޑު ތާޒާކޮށް ބެހެއްޓުމަށް ހެނދުނު ހޭލައިގެން ފުރަތަމަވެސް މޫނުގައި ހާކަނީ އައިސްއެވެ. ހޭލާއިރު މޫނު ދުޅަވެފައި ހުއްޓަސް އެކަން އައިސްގެ ސަބަބުން ހަމަޔަކަށް އެޅެއެވެ.\nޕްރިޔަންކާ ނުވަތަ ޕީސީ އަކީ ބޮލީވުޑާ ހޮލީވުޑްގައިވެސް ބޮޑު މަގުބޫލު ކަމެއް ހޯދާފައިވާ ތަރިއެކެވެ. ޕީސީގެ ރީތި ކަމުގެ ވާހަކަތައް މީސްމީޑިއާގައި އަބަދުހެން ދެކެވޭއިރު އޭނާގެ ފަރާތުންވެސް ރީތި ވުމަށް ކުރާ ކަންތައްތަކުގެ ސިއްރުތައް ފޭނުންނާ ހިއްސާކުރެއެވެ.\nހެނދުނު ހޭލައިގެން ޕީސީ އެންމެ ފުރަތަމަ ފެންވަރާލުމަށްފަހު މުޅިގައިގައި މޮއިސްޗަރައިޒް ކުރާކަމަށްވެއެވެ. ކާށި ތެލާއި ރަނގަޅު ސަންސްކްރީނަކީ އެއާ ނުލައި ޕީސީއަށް ނޫޅެވޭ ދޭއްޗެވެ.\nބީ-ޓައުންގެ ރީތި ތަރީންގެ ތެރޭގައި ހިމެނޭ ކެޓްރީނާ ހެނދުނު ހޭލާގޮތަށް އައިސް ފެނުން މޫނު ދޮންނަ ކަމަށް ވެއެވެ.\nސޮނާކްޝީ އަކީ ކޮންފިޑެންސް ގޯލްސް ދޭ ތަރިއެކެވެ. ރައްޓެހިން އޭނައަށް މުހާތަބު ކުރަނީ ސޯނާ ކިޔާފައެވެ. ސޯނާ ބުނާ ގޮތުން ހެނދުނު ހޭލާގޮތަށް އެންމެ ފުރަތަމަ ކަމަކަށް ބޮނީ ފެންތައްޓެކެވެ. އޭގެ ސަބަބުން ހަށިގަނޑާއި ހަމަށް ވަރަށް ބޮޑެތި ފައިދާ ވާކަމަށް އޭނާ ބުނެއެވެ.\nސޯނަމް ކޭ އަހޫޖާ\nސޯނަމް އަކީ މީސް މީޑިއާގައި އެކްޓިވް ތަރީންގެ ތެރޭގައި ހިމެނޭ އެއް ތަރިއެވެ. މޭކަޕް ނުކޮށް ހުންނަ ނެޗުރަލް ފޮޓޯ އާންމުކޮށް އޭނާ ހިއްސާކުރެއެވެ.\nއިންޓަވިއެއްގައި ސޯނަމް ބުނި ގޮތުގައި ހެނދުނު ގަވައިދުން ލޮރިއޭލް ޕެރިސްގެ ޔޫވީ ޕާފެކްޓް އަކުއާ އެސެންސް ގަވައިދުން އޭނާ ބޭނުން ކުރެއެވެ. އެއީ އަވިން ހަންގަނޑު ސަލާމަތް ކުރުމަށެވެ.\nބަތަލާ ކަރީނާ ހެނދުނު ހޭލާގޮތަށް މޫނުގައި މާމުއި ހޭކުމަށްފަހު މަސާޖް ކުރާކަމަށްވެއެވެ. އަދި ކުޑައިރުކޮޅަކު ބެހެއްޓުމަށްފަހު މޫނު ފިނި ފެނުން ދޮވެލައެވެ.\nރީތި އަދި އުޖާލާ ހަމެއް ލިބިފައިވާ އަނުޝްކާ ބުނާ ގޮތުގައި ހެނދުނު ހޭލާގޮތަށް ފުރަތަމަވެސް ފެންތައްޓެއް ބުއިމަކީ ގަވައިދުން އޭނާ ކުރާ ކަމެކެވެ. އަދި ސަންސްކްރީންއާއި، މޮއިސްޗަރައިޒަރާއި ކްލެންސަރަކީ އޭނާގެ ގޯ-ޓު ސްކިންކެއާ ޕްރޮޑަކްޓްސް އެވެ.\nއެހެން ގިނަ ތަރިންނެކޭ ވެސް އެއްފަދައިން ހެނދުނު ހޭލާގޮތަށް ފެން ތައްޓެއް ބުއިމަކީ ދީޕިކާގެ ވެސް ހެލްތީ އަދި އުޖާލާ ހަމުގެ ސިއްރެވެ.\nމޭކަޕާ ނުލައި ފޮޓޯތައް މީސް މީޑިއާގައި ހިއްސާކުރާ މަދު ތަރީންގެ ތެރޭގައި ޝްރައްދާ ހިމެނެއެވެ. އޭނާގެ ހެނދުނު ރޫޓިން އަކީ ތަލްގޫ މޮއިސްޗަރައިޒިން ކްރީމެކެވެ.\nގުޅޭ ޓެގު ބޮލީވުޑް ބިއުޓީ\nވަން ފޮޓޯ: ނޯޓްގެ މޮނޯ ސްޓޯރ ހުޅުވުން


200 million ge dhabaru gandu = Ebridge part 2\nދުއިސައްތަ މިލިއަންގެ ދަބަރު ގަނޑު - އެބުރިޖު ޕާޓު 2\nއަޙްމަދު ލަބީބު | 26 ޖަނަވަރީ 2020\nގަދަ ދަގަނޑު ދަބަރަށް ވެދޭ\nގަދަ ހިލަ އަނދާ ރޫޅިދޭ\nދަބަރު ގަނޑަކުން ރީސައިކަލް ކޮށްގެން ހަދައިފައިވާ ދަގަނޑު ގަނޑެއްނަމަ ، ދަބަރު ނުޖަހާންވީ އެއްވެސް ހުއްޖަތެއް ނެތެވެ. ކިތައްމެ ވަރަކަށް ދަބަރު ތެޅިޔަސް ދަބަރު ހުސް ނުވާނެއެވެ. 2020ވަނަ އަހަރު ފެށިގެން އައި ރޭ ، އައު އަހަރު ފާހަގަ ކުރުމަށް ކުޅެމުންދިޔަ ނ ޗަރަންގީ ގެ ކުލަވަރު ފަޑުވަމުން ، ހަވާ /ފަޓާސް ، ކުޅިވަރުތައް ނިމި އަޑުތައް މަޑުވަމުން ،ދޭހުގައި އެއްވެސް ހިލަމެއްނެތި ނިދިއޭގެވާޖިބު ފުރިހަމަ ވެގެން ދިޔައެވެ . އެއީ މެންދަމުން އަލިވެ 3ނެއްޖަހާ އިރުވެއެވެ. މާލެއާއި ކައިރިން ބުރިޖުގެ ތިރިން ދެފަރާތުގައި ކަނޑުގެ އަޑީގައި ފަރުމާ ކޮށްފައިވާ ދެ بيت އަކީ ،ފަރުގެ ރީތިމަންޒަރުތަކާއި ، މަސްމަހާއި ކަނޑުގެ ޖަނަވާރުތައް ފެންނަގޮތަށް ތައްޔާރު ކޮށްފައިވާ ބަގަލޯއެކެވެ . އެރެޔަކީ ހަނދު ވަރުރީތި ރެއެކެވެ. ކަނޑުގެ އަޑިން ފެންނަ މަންޒަރާއި މަތިން ފެންނަ ރިވެތި ގުދުރަތީ މަންޒަރުތައް ބަޔާން ކުރަން އެހާފަސޭހަ ކަމަކަށް ނުވާނެއެވެ . .ބަެއް\nއަލަތު ކައިވެނި ކުރާ މީހުނަށް ސަރުކާރުންދޭ ހަނީމޫން ތޯފާއެއް ގެ ގޮތުގައި ބުރިޖް އަންޑަރ ވޯޓަރ ބަގްލޯ ގައި އެއްރޭ އެއްދުވާ ހިލޭ ހުރުމުގެ ފުރުސަތު ލިބެއެވެ . ބައެއް މީހުން މިކަންކަން ، މިފުރުސަތެއް ގަބޫލެއް ނުކުރެއެވެ. އެއީ އަލަތު ކައިވެނި ކުރާމީހުންނަށް ދެވިފައި ވާ ރީތި ޗާލު މެހެލްތައް ލިބިފައިވާތީވެ އެމެހެފިލް ތަކުން އުފާކުރަން އެތަންތަން މާރަގަޅުކަމުގައިވާތީވެއެވެ. ނަމަވެސް ވަރަށް ހިތްހަމަ ޖެހިގެން އެރޭ އެތާ ނިދިދެމަފިރިން ނަން ނިދުނީ ވަރަށް ދަންވިފަހުން ނެވެ. ހޭލެވުނީ ކަންފަތުން ވައިކަފާ އަޑެން ކަހަލަ އަޑެއް އިވޭތީ ވެއެވެ. އޭރު ގަޑިން 6ގަޑި ބައިވެއްޖެއެވެ . ބުރިޖުގައި ދަތުރުކުރާ ސަވާރީންތައް ކޮޅުކޮޅު މައްޗަށް ދަތުރު ކުރަމުން ދެއެވެ. އިރުގެ ދޯދިތަށް ކަނޑުގެ ލޮނުގަނޑުގެ ތެރެއިން ރޫމް ތެރެޔަށް ވަދެފައި ވާއިރު އެފެންނަ ތަފާތު ކުލަވަރުގެ ސަބަބުން ގުދުރަތީ ގޮތުން ފަރުމާވެގެން ދަނީ ވަރަށްވެސް ރިވެތި ހިތްގައި ތަސްވީރު ތަކެކެވެ. މިހިތްގައިމު މަންޒަތައް ، ރީތިކަން އެއްފަރާތަކަށް ކެހިގެން ދިޔައީ ވައިކަފާ އަޑަށް ސަމާލުކަން ދިނުމަށް މަޖުބޫރު ވުމުންނެވެ . 7ޑީ ފިލްމެއް ބަލާކަހަލަ އިހުސާސް ކުރެވެން ފެށީ ރޫމުތެރެއަށް ވަންނަ ހަވާގެ ތެރެން ވައިގައި ތެއްކަން އިހުސާސް ވާތީވެއެވެ . ކޮންމެވެސް ވަރަކަށް ލޮނުގެ އަސަރެއް ކުރުވަމުން ދަބަރު ގެ ވަސް ދުވާހެން ވެސް ހީވާން ފަށައިފިއެވެ. މާގިނަ އިރެއް ނުވެ މަންޒަރު އެއްކޮށް ބަދުލުވެ ސަވާރީ ތައް ބުރިޖުމަތިން ފުންމާ ތައްވެސް ފެންނަން ފަށައިފިއެވެ . ބުރިޖުގެ ތަންތަންގަނޑު ( ދަބަރުގަނޑުތައް ) ބުރިޖުއާއި އާއި އަލްވަދާއު ކިޔައި މާކަނޑަށް ފުން މަމުން ދަނީ ދަބަރު ބުރިޖުގެ ތަބުތަކަށް ފޮނުތައް ބުރުވަމުންނެވެ . މިމަންޒަރުތަކަކީ ފިލްމީ މަންޒަރު ތަކެއް ނަމަ ވަރަށް ފުރިހަމަ ވާނެއެވެ . ނަމަވެސް މީ ހާލިސް އަސްލީޔާތެއް ކަމަށް ވާނަމަ ހިތްތަށް ކުދި ކުދިވެގެން ދާނެއެވެ. ރުއިމާ ހިތްތައް ފަޅައިގެން ދާވަރުވެ ލަގޮނޑިތައް ބޭރަށް ނުކުންނަ ވަރު ވާނެއެވެ. އަންޑަރ ވޯޓަރ ބަގްލޯ ގައި ރޭކުރި މީހުން ރޮމުން ރޮމުން ރޫމުން ބޭރަށް ނުކުމެ ބަލައި އިރު ކަނޑުގެމަތީ ސަތަހާއިގެ އެތައް މިތާގައި ފެންނަން އޮތީ ވީރާނާ ވެފައިވާ ދަބަރު ބުރިޖުގެ ބައިތަކެވެ.\nކަނޑަށް ގަރަގުވަމުން ދިޔަ ސަވާރީއެއްގެ ތެރޭއިން ސަލާމަތުގެ އައްސޭރިޔަށް ދެވުނު ސާވަރީޔަކު ކިޔައި ދިނެވެ. ހިތަމާޔާ އެކުވެސް ހިތްނުރުހިފައި ހުރެ ؟ " އެދަބަރު ބުރިޖު ، ގަދަ ކަމުން ހުޅުވީވެސް އެތައް ހާސްޓަނެއްގެ ބަޑިބޭހުގެ ކުޅިވަރަށް ފަހުއެވެ.އޭރު ބަޑިބޭހުގެ އެތަށް ބައިވަރެއް ކަޑަށް އެޅުނުއެވެ. އެ ޖަމާވަމުން ދިޔައީ ދަބަރު ބުރިޖުގެ ތަބުތަށް ކައިރި އަށެވެ. ބަކީ ބައި ފަރު ހަލާކުރަމުން ދިޔައެވެ. ދަބަރުތަކާއި ބަޑިބޭހުގެ ސަބަބުން ތަބުތައް ދިޔައީ ހަލާކުވަމުންނެވެ . ބުރިޖު ހުޅުވިތާ މާގިނަ ދުވަހެއްނުވެ ބުރިޖުގެ އެންމެ މަތީ ހިސާބަށްވެސް ފެން ނުވަތަ ލޮނުގެ އަސަރު ފެންނަން ނަން ފަށައިފިއެވެ . ފެން ނުވަތަ ލޮނު އެހިސާބުން ފެންނަން ޖެހޭނެ ކާފީ ހެއްކެއް މަތިން ފެންނަށް ނެތަސް ކަނޑުގެ އަޑިން ހިގަމުންދާ ހިތިމަންޒަރެއް ގިނަމީހުނަށް ނުފެންނާނެވެ. ފެންނަނީ ޑައިވު ކުރާ މީހުންނަށެވެ. ޕިންކު ކުލައި މުފައްކިރުން ބުނަނީ ވާރޭފެން ކަމަށެވެ. ދެން އެބައި މީހުން މުއއްޒވެފައި ދެކޮޅަށް ދުއްވާލަ ދުއްވާލަ ތިބޫ އެވެ. އެހެން ނަމަވެސް މުފައްކިރުން މުއއްޒއޭ ބުނީމާ އޭގައި އެއްވެސް ސަވާލެއް އުފެދޭނެ ޖަގައެއް ނެތި ދެވަނަ ފަހަރު ބުރިޖު އަޅަން ޖެނޭނެކަން ގިނަމީހުން ނަށް ގަބޫލު ކުރެވުނެވެ . އުޑުމަތިން ، ވިލާކޮޅެއްގެ ހިޔަނިވެސް ނެތި ވާރޭ ފެނުގެ އަސަރު ފެނުމަކީ އަޖައިބު ކުރުވަނިވި ކަމެކެވެ.\n" ސަވާރީ މީހާ " އަޅުގަނޑުވެސް މިއަކީ ޗ ޗިކަން ތަކުގެ ލޮލޮގެ ފަރުވާދޭ ތަނުން ފަރުވާއެއް ހޯދައިގެންނެވެ. މިއައި މަގުމަތީގައި ކަރީސާގެ ޝިކަރާއަކަށް އަޅުގަޑުވެސް ވީއެވެ ." ލޮލޮގެ މައްސަލަތައް ނުޖެހެންވީ ސަބަބެއްނެތެވެ. ބުރިޖުގެ މަތިން ދެފުރޮޅިލީ ސަވާރީގައި ދަތުރު ކުރާއިރު އޮލަ ދަބަރު ތަކުން ސަވަރީންގެ ލޯތަކައް އަސަކުރުވަނީ ކިހާވަރަކަށް ކަމެއް ހުދު އެސަވާރީން ނަކަށްވެސް ނޭގޭނެއެވެ. ދަބަރު ކަހާތާ އަހަރަކަށް ވުރެ ގިނަދުވަސް ވެއްޖެއެވެ . އެތަށް ބަޔަކަށް ލޮލުގެ މައްސަލަތައް ޖެހެން ފެށުމުން ޗ ޗިކަން ތަކަށް އައި ކޭންޕް ހުޅުވަން މަޖުބޫރު ވާނެތާއެވެ . މިކަމުގައި ވެސް ނަޖާއިޒު ފައިދާގަނާ ދަބަރާ ލޮނާ އެކުވެގެން އިންސާނާގެ ލޮލަށް ގެއްލުން ވަނީ ކިޔަވަރަކަށް ތޯ ބަލައި މިއީ ހަގުރާމައިގައި ހަތިޔާރެއް ގޮތަށް ތަރައްގީ ކުރެވިދާނެ އެއްޗެއް ކަމަށް ޗ ޗިކަން ތަކަށް ގަބޫލު ކުރެވި ވަރަށް ސިއްރިޔާތުގައި މިހަތިޔާރު ހެދުމުގެ ކަންކަން މެކުހަށް ޖަހައިފައި ވާކަމަށްވެއެވެ.\nނުނިމޭ (3 ބަޔަށް އިންތިޒަރުކޮށްލައްވާ )


ރީ ރަޖިސްޓްރީ ކުރާ މެންބަރުން، މި އަހަރަށް އެމެންބަރުން ދައްކަންޖެހޭ އަހަރީ ފީ ދައްކާފައި ވާނަމަ، އިތުރަކަށް އަހަރީފީ ދައްކާކަށެއް ނުޖެހޭނެއެވެ. ނަމަވެސް، އަލުން ފޯރމް ފުރިހަމަކޮށް، މިއެސޯސިއޭޝަނަށް ހުށަހަޅަން ވާނެއެވެ. މި އެސޯސިއޭޝަނުގެ ހުރިހާ މެންބަރުންވެސް 22 އޮގަސްޓް 2019 އަށް ރީ ރެޖިސްޓްރޭޝަންގެ ކަންކަން ފުރިހަމަކުރުމަށް އެސޯސިއޭޝަނުގެ ހުރިހާ މެންބަރުންނަށް އިލްތިމާސްކުރަމެވެ. އެސޯސިއޭޝަނުގެ މެންބަރުކަމަށް އެދޭ ފޯރމް އަދި އެސޯސިއޭޝަނުގެ އަސާސީ ޤަވައިދު މިއެސޯސިއޭޝަނުގެ ވެބްސައިޓުން ޑައުންލޯޑު ކުރެވެން ހުންނާނެ އެވެ.\nޑައުންލޯޑު ލިންކް: http://swimming.org.mv/get-involved\nޕަބްލިޝްކުރި ތާރީޚު: 03 އޮގަސްޓް 2019


Ankita aa dhimaa kurumuge agu Shibani dhakkan jehijje\nއަންކިތާ އާއި ސުޝާންތު\nސުޝާންތު ސިންގް ރާޖްޕޫތުގެ މަރުގެ މައްސަލައިގައި ލަވަކިޔުންތެރިޔާ ޝިބާނީ ޑަންޑޭކަރް އަބަދުވެސް ސަޕޯޓް ކުރަނީ ސުޝާންތު މަރުވިއިރު ރައްޓެހި ވެގެން އުޅުނު އަދި އޭނާގެ މަރުގެ ޒިންމާ ނަގަން ޖެހޭނެ ކަމަށް ގިނަ ބަޔަކު ގަބޫލުކުރާ ރިއާ ޗަކްރަބަތީ އަށެވެ.\nސުޝާންތުގެ މަރުގެ މައްސަލަ ބަލަމުން ދަނިކޮށް ފެންމަތިވި ޑްރަގްގެ ބޮޑު މައްސަލަތަކެއް އިންޑިޔާގެ ނާކޮޓިސް ކޮންޓްރޯލް ބިއުރޯ އިން ބަލަން ފަށައި ތިން ދުވަސް މަތިން ރިއާ އާ ސުވާލު ކުރުމަށް ފަހު އެންމެ ފަހުން އޭނާ ހައްޔަރު ކުރުމުން ވެސް ޝިބާނީ ވަނީ ރިއާ އަށް ސަޕޯޓްކޮށް ސޯޝަލް މީޑީއާގައި ވަރަށް އަޑުގަ ދަކޮށްފަ އެވެ.\nރިއާގެ ޓީޝާޓެއްގައިވާ ސްލޯގަންއެއް ޝިބާނީ ވަނީ ސޯޝަލް މީޑިއާގައި ޓްރެންޑް ކޮށްފަ އެވެ.\nރިއާ ހައްޔަރު ކުރުމާ ގުޅިގެން ސުޝާންތުގެ ކުރީގެ ލޯބިވެރިޔާ އަންކިތާ ލޯކަންޑޭ ވެސް އޭނާއަށް ފެންނަ ވާހަކަތަކެއް ސޯޝަލް މީޑިއާގައި ދައްކާފައި ވެއެވެ. އަދި ސުޝާންތުގެ ޑިޕްރެޝަންގެ މައްސަލަތައް ވަރަށް ބޮޑު ކަމަށް ރިއާ ބުނެފައިވާއިރު އޭނާ އެފަދަ ހާލެއްގައި އުޅޭކަން އެނގި ހުރި ރިއާ އޭނާއަށް ޑްރަގް ދިނީ ކީއްވެތޯ އަންކިތާ ސުވާލު އުފައްދާފައި ވެއެވެ.\nއަންކިތާ މިހެން ބުނުމުން އޭނާއަށް ޝިބާނީ ވަނީ ސޯޝަލް މީޑިއާގައި މަލާމާތް ކޮށްފަ އެވެ. އަންކިތާއަށް ސުޝާންތު މަތިން ހަނދާން ނައްތާ ނުލެވުނު ކަމަށާއި ދެ ސިކުންތަށް ނަމަވެސް މަޝްހޫރުކަމެއް ލިބޭތޯ ފާޑުފާޑުގެ ވާހަކަތައް ދައްކަނީ ކަމަށް ޝިބާނީ ތުހުމަތު ކުރި އެވެ.\nމި މައްސަލައިގައި އަންކިތާ އަށް ތާއީދުކުރާ ގިނަ ބަޔަކަށް ޝިބާނީ މިގޮތަށް ދިމާ ކުރުމުން އެއްގޮތަކަށް ވެސް އެކަން ހަޖަމުކުރަން ފަސޭހައެއް ނުވެ އެވެ. ނަތީޖާއަކަށްވީ ޝިބާނީގެ ވިކިޕީޑިއާ ޕޭޖަށް ހަމަލަދީ އެ ޕޭޖު އެ މީހުން ބޭނުން ގޮތަކަށް ބަދަލުކޮށްލުމެވެ.\nވިކިޕީޑިއާގައިވާ ޝިބާނީގެ ޕްރޮފައިލް އާއި އޭނާގެ ތައާރަފަށް މިހާރު ވަނީ ބޮޑު ބަދަލެއް ގެނެއްސަ އެވެ. އޭނާ 50 އަހަރުގެ އެކްޓަރު ފަރްހާން އަޚްތަރާ ލޯބިވެގެން އުޅެނީ ފައިސާގެ ދަހިވެތިކަމުގައި ކަމަށާއި އޭނާއަކީ އަބަދުވެސް މުއްސަނދި ފިރިހެނުން ފަހަތުން ދުވާ މީހެއްކަމަށް އެ ޕޭޖްގައި ބަޔަކު ވަނީ ލިޔެފަ އެވެ.\nއަދި ބޯ ހަމަނުޖޭހޭ ވާހަކަތައް ޓުވީޓްކުރާ ބޮޑު މޮޔައެއް ކަމަށް ވެސް އެމީހުން ޝިބާނީ ސިފަ ކޮށްފައި ވެއެވެ. އަންކިތާގެ ފޭނުން ޝިބާނީ އަށް މަލާމާތްކޮށް މި ނޫނަސް ވަރަށް ގިނަ ވާހަކަތައް ލިޔެ ވިކިޕީޑިއާ ޕޭޖް ވަނީ މުޅިން އެފުށް މިފުށަށް ޖަހާފަ އެވެ.\nމިހާރު ޝިބާނީ އަށް މިކަން އެނގިގެން ވިކިޕީޑިއާ ޕޭޖް އަލުން ވަނީ ރަނގަޅު ކޮށްފަ އެވެ. ނަމަވެސް މިކަމުން ވެސް ސުޝާންތުގެ މައްސަލައިގައި ރިއާ ދެކެ މީހުން އައިސްފައިވާ ރުޅި ވަރަށް ބޮޑަށް ހާމަވެފައި ވެއެވެ. އަދި ރިއާ އަށް ސަޕޯޓް ކުރާ މީހުންނަށް ވެސް މީހުންގެ ރުޅި އަމާޒުވާނެ މިންވަރު މި ހާދިސާ އިން ވެސް އަންދާޒާ ކޮށްލެވެ އެވެ.\nރިއާގެ ކުށަކީ ޑްރަގް އެޑިކްޓެއް ދެކެ ލޯބިވެވުން: ލޯޔަރު\nޑްރަގް މައްސަލާގައި ބައިވެރިވާ ކަމަށް ރިއާ އެއްބަސްވެއްޖެ\nސީބީއައިވެސް ބުނަނީ މަރާލިކަމުގެ ހެއްކެއް ނެތޭ!


Zaamil Ge hat-trick Aai Eku Boduthafaathakun Molhuvi Shamsuddin Kataifi\nby vomadmin April 24, 2019\nމަމެން އައްޑޫސިޓީ އިންޓަރ ސްކޫލް ފުޓްބޯޅަ މުބާރާތުގައި ހަސަން ޒާމިލްގެ ހެޓްރިކާއެކު ބޮޑުތަފާތަކުން މޮޅުވި ޝަމްސުއްދީންސްކޫލް މުބާރާތުން ކަޓައިފިއެވެ.\nއިއްޔެހަވީރު ހިތަދޫ ޒޯންސްޓޭޑިއަމްގައި ޝަމްސުއްދީން ސްކޫލާއި މަރަދޫފޭދޫ ސްކޫލް ބައްދަލުކޮށް ކުޅުނު މެޗުގައި ހަސަން ޒާމިލްގެ ހެޓްރިކާއެކު7ލަނޑު0ލަނޑުގެ ތަފާތަކުން ޝަމްސުއްދީން މޮޅުވިކަމުގައިވިޔަސް ޝަމްސުއްދީން މުބާރާތުން ކަޓާފައިވަނީ ހިތަދޫ ޝަރަފުއްދީން ސްކޫލާއި ޕޮއިންޓްގެ ގޮތުން އެއްވަރުވެ ފައިދާ ގޯލްގެ ތަފާތުން ޝަމްސުއްދީނަށްވުރެ ޝަރަފުއްދީނަށް ކުރިލިބިގެންނެވެ.\nޝަމްސުއްދީން ސްކޫލް ކުޅުންތެރީންގެ ފަރާތުން އިއްޔެ މެޗްގައި ތަފާތު މޮޅުކުޅުމެއް ފެނިގެންގޮސްފައިވާއިރު މިމުބާރާތުގައި މޮޅު ކުޅުމެއް ދައްކަމުންއަންނަ އެސްކޫލްގެ ހަސަން ޒާމިލުވަނީ އިއްޔެ މެޗްގައި4ލަނޑު ޖަހާފައެވެ. ޝަމްސުއްދީން ސްކޫލުން މިމެޗްގައި ކާމިޔާބުކުރި އަނެއް3ލަނޑު ކާމިޔާބުކޮށްދިނީ އަހުމަދު ޒިޝާންއާއި އަހުމަދު އިބާންގެ އިތުރަށް އައްސަދު އަލީ ރަޝީދެވެ.\nމިމެޗުގައި ޝަމްސުއްދީން ސްކޫލް ޓީމުން ލަނޑު ޖެހުމަށްޓަކައި އެޓޭކިން ގޭމެއް ކުޅުނުއިރު މަރަދޫފޭދޫގެ ކުޅުންތެރީން މެޗް ނިމެންދެންވެސް ކުޅެމުންގޮސްފައިވަނީ ފަހަތަށް ފައިބައިގެން އެޓީމުގެ ޕެނަލްޓީއޭރިއާގެ ތެރޭގައެވެ. އެހެންކަމުން ޝަމްސުއްދީން ސްކޫލް ކުޅުންތެރީން އިތުރު ލަނޑުތަކެއް ޖެހުމަށް ކުރަމުންދިޔަ މަސައްކަތްތަކަށް އޭގެ ސަބަބުން ހުރަސްއެޅި އިތުރު ލަނޑުތަކެއް ޝަމްސުއްދީން ސްކޫލްގެ ކުޅުންތެރީންނަށް ކާމިޔާބުވާގޮތެއް ނުވިއެވެ.\nއިއްޔެގެ މެޗުން7ލަނޑު0ލަނޑުގެ ބޮޑުތަފާތަކުން ޝަމްސުއްދީން ސްކޫލް މޮޅުވެ މުބާރާތުން ކަޓައިގެންދިޔައީ3މެޗުކުޅެ 1 މެޗުން މޮޅުވެ އެއްމެޗުން އެއްވަރުވެ 1 މެޗުން ދެރަވެ4ޕޮއިންޓް ލިބިގެންނެވެ.\nޝަމްސުއްދީން ސްކޫލް ހިމެނޭ ގްރޫޕްގައި ހިމެނޭ ޝަރަފުއްދީން ސްކޫލް ކުޅުނު3މެޗުގެ ތެރެއިން 1 މެޗުން މޮޅުވެ އެއްމެޗުން ދެރަވެ އެއްމެޗް އެއްވަރުވުމުން އެޓީމަށްވެސް ލިބިފައިވަނީ4ޕޮއިންޓެވެ. އެހެން ނަމަވެސް ޝަރަފުއްދީން ސްކޫލާއި ޝަމްސުއްދީން ސްކޫލް ޕޮއިންޓްގެ ގޮތުން އެއްވަރުވެ ފައިދާ ގޯލްގެ ތަފާތުން ޝަރަފުއްދީންނަށް ކުރި ލިބޭތީ މިގްރޫޕުން ޝަމްސުއްދީން ކަޓާ ސެމީފައިނަލަށް ހޮވުނީ ޝަރަފުއްދީން ސްކޫލެވެ.\nޝަމްސުއްދީން ސްކޫލް ހިމެނުނު ގްރޫޕުގައި ، ހިމެނުނު ހިތަދޫސްކޫލް ޓީމް ކުޅުނު3މެޗުންވެސް މޮޅުވެ ގްރޫޕްގެ އެއްވަނަ ޓީމެއްގެ ގޮތުގައި ސެމީފައިނަލަށް ހޮވުނީ ހިތަދޫ ސްކޫލެވެ.\nމިގްރޫޕްގައި ދެން ހިމެނުނު މަރަދޫފޭދޫ ސްކޫލް ކުޅުނު3މެޗުންވެސް އެޓީމުވަނީ ބަލިވެފައެވެ.


Viyafaari bandharehge gothugai hingan Maamigilee bandharu ge baeh MPL aa havaalukoffi | Mihaaru\nވިލާއިން އދ. މާމިގިލީގައި ހަދާފައިވާ ބަނދަރު: އެ ބަނދަރު މިހާރު ވަނީ ކޮމާޝަލް ބަނދަރެއްގެ ގޮތުގައި ހިންގަން ސަރުކާރުން އެމްޕީއެލްއާ ހަވާލުކޮށްފައި.\nވިޔަފާރި ބަނދަރެއްގެ ގޮތުގައި ހިންގަން މާމިގިލީ ބަނދަރުގެ ބައެއް އެމްޕީއެލްއާ ހަވާލުކޮށްފި\n28 ޖޫން 2017 - 14:39 31 comments\nއެ އޮތޯރިޓީގެ ޗެއާމަން މަހުދީ އިމާދު މިއަދު ވިދާޅުވީ މާމިގިލީގައި ކޮމާޝަލް ހާބަރެއް ހިންގަން އެމްޕީއެލްއާ ހަވާލުކޮށްފައިވާ ކަމަށެވެ. އަދި އެކަމާ ގުޅޭ ޕްލޭންތައް ހަދައި އެ ބަނދަރު ހިންގާނީ އެމްޕީއެލްގެ ބެލުމުގެ ދަށުން ކަމަށް ވެސް އޭނާ ވިދާޅުވި އެވެ.\nރާއްޖޭގެ ރަށެއްގައި މިހާތަނަށް ހަދާފައިވާ އެންމެ ބޮޑު ބަނދަރުގެ ބައެއް، ވިޔަފާރި ބަނދަރެއްގެ ގޮތުގައި ބޭނުންކުރަން ފަށަން އެމްޕީއެލް އިން އަންނަނީ ތައްޔާރުވަމުންނެވެ.\nއެ ކުންފުނީގެ ސީއީއޯ އިބްރާހިމް ހަލީމް "މިހާރު" އަށް ވިދާޅުވީ މާމިގިލީ ބަނދަރު ހިންގަން ފެށުމަށް މިހާރު އަންނަނީ އިން ވަކިކުރުމުގެ މަސައްކަތްކުރަމުން ކަމަށެވެ. އެކަން ކުރުމަށް މާމިގިލީ ކައުންސިލާއި ސަރުކާރުގެ ކަމާ ބެހޭ ފަރާތްތައް ގުޅިގެން މަސައްކަތް ކުރަމުން އަންނަ ކަމަށް ވެސް އޭނާ ވިދާޅުވި އެވެ.\n"އެ ސަރަހައްދުގައި ފެންސް ޖަހާ ނިމުމާއެކު ބަނދަރުގެ ބޭނުންކުރަން ފެށޭނެ. އަޅުގަނޑުމެން މި މަސައްކަތް ކުރަނީ އަންނަ ޖުލައި މަހު އެ ބަނދަރު އޮޕަރޭޓްކުރަން ފަށަން،" ހަލީމް ވިދާޅުވި އެވެ.\nމާމިގިލީ އެއާޕޯޓާއެކު ވިލާ ގްރޫޕްގެ ޗެއާމަން ގާސިމް އިބްރާހިމްގެ އުފަން ރަށުގައި އެ ބަނދަރު ހެދީ އެ ކުންފުނިންނެވެ. ޖުމުލަ 1،300 މީޓަރު ދިގު މިނުގެ އެ ބަނދަރަކީ ރާއްޖެ އަށް އާއްމުކޮށް ހިލަ އާއި ހިލަވެލި އުފުލާ ސައިޒުގެ ބޯޓު ފަހަރަށް ކައިރި ކުރެވޭ ގޮތަށް ހަދާފައިވާ ބަނދަރެކެވެ.\nއެމްޕީއެލްގެ އޮފިޝަލަކު ވިދާޅުވީ މާމިގިލީ ބަނދަރުން އެ ކުންފުނިން ބޭނުން ކުރާނީ 600 މީޓަރުގެ ސަރަހައްދެއް ކަމަށެވެ. އަދި އެ ބަނދަރު ހިންގާމީ "މާމިގިލި ކޮމާޝަލް ހާބަރު"ގެ ނަމުގައި ކަމަށް އެ އޮފިޝަލް ވިދާޅުވި އެވެ.\n"އަޅުގަނޑުމެން ބޭނުން ވަނީ ރަށުގެ ރައްޔިތުންނަށް ބަނދަރުގެ ބޮޑުބައި ބޭނުންކުރަން ދޫކޮށްލަން. އެކަމަކު ބައިނަލްއަގުވާމީ މުދާ އަރުވާ ބާލާ ތަނެއްގައި ހުންނަން ޖެހޭ މިންގަނޑުތަކަށް އެތަން ބަދަލުކުރެވޭނެ. އެގޮތުން ކައުންސިލްގެ ހުއްދަ ލިބުނުހާ އަވަހަކަށް ފެންސް ޖަހަން ފަށާނަން،" އޭނާ ވިދާޅުވި އެވެ.\nއޮފިޝަލް ވިދާޅުވީ މާމިގިލީ ބަނދަރު ބޭނުންކުރާނީ ރާއްޖެ އަށް ގެންނަ ހިލަ އާއި ހިލަވެލި އަދި އެ ސަރަހައްދުގެ ރިސޯޓްތަކަށް ގެންނަ ފިނިކުރި ކާބޯތަކެތި ބާލާ ބަނދަރެއްގެ ގޮތުގައި ކަމަށެވެ.\n"އެ ސަރަހައްދުގައި ވަރަށް ގިނަ ރިސޯޓްތައް ހުރުމާއެކު ގިނަ އަދަދެއްގެ ފިނިކުރި ކާބޯތަކެތި އެބަ އެތެރެކުރޭ. އެހެންވީމަ އެ ޒޯނަށް ގެންނަ ފިނިކުރި ތަކެތި ބާލާނީ އެ ބަނދަރަށް. އަދި އެއާއެކު އަޅުގަނޑުމެން އެ ރިސޯޓްތަކަށް ފްރީޒިން ކޮންޓެއިނަރު ކުއްޔަށް ދޭނަން އެތަނުން،" އޭނާ ވިދާޅުވި އެވެ.\nއޮފިޝަލް ވިދާޅުވި ގޮތުގައި މާމިގިލީ ބަނދަރު ސަރަހައްދުގައި ޔޮޓްމެރީނާ އަކާއި ބޯޓު ޔާޑެއް ހެދުމަށް ވެސް އެމްޕީއެލް އިން ވަނީ ރާވައިފަ އެވެ. އަދި ފުޅީގައި ފެން ބަންދުކުރާ ޕްލާންޓެއް ހެދުމަށް ވެސް ޕްލޭންކޮށްފައިވާ ކަމަށް އޭނާ ވިދާޅުވި އެވެ.\n"އެތަނުގައި ބޮންޑް ފެސިލިޓީ ވެސް ގާއިމުކުރަން ނިންމާފައިވޭ. އަދި ވޭލް ޝާކް ބަލަން ގިނަ ބަޔަކު އެ ރަށަށް ދާތީ އަޅުގަނޑުމެން ޕްލޭންކޮށްފައިވޭ ޔޮޓްމެރީނާއެއް ވެސް ހަދަން. މިތަން އޮޕަރޭޓްކުރަން ފެށުމާއެކު އެތައް ބަޔަކަށް ވަޒީފާގެ ފުރުސަތުތަކެއް އުފެދިގެންދާނެ،" އޮފިޝަލް ވިދާޅުވި އެވެ.\nއެމްޕީއެލް އިން މިހާރު އަންނަނީ މާލޭގެ ކޮމާޝަލް ހާބަރުގެ އިތުރުން ސ. ހިތަދު އާއި ހދ. ކުޅުދުއްފުށީގައި ވެސް ކޮމާޝަލް ހާބަރެއް ހިންގަމުންނެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) އެމްޕީއެލް އދ. މާމިގިލި މާލޭ ވިޔަފާރި ބަނދަރު ޓްރާންސްޕޯޓް އޮތޯރިޓީ ރާއްޖޭގެ ރަށްތައް ވިލާ ގްރޫޕް


Corruption balaa commission in Hana issthiufaa dhehvaifi | Mihaaru\nގާނޫނީ ވަކީލް ހަނާ ވަހީދު---\n23 ނޮވެމްބަރ 2018 - 19:04 30 comments\nޕްރޮސެކިއުޓާ ޖެނެރަލްގެ އޮފީހުގެ ކުރީގެ ޕަބްލިކް ޕްރޮސިކިއުޓާ ހަނާ މިއަދު ވިދާޅުވީ އޭނާ އެ ކޮމިޝަންގެ މެމްބަރުކަމުން އިސްތިއުފާ ދެއްވީ އޭނާގެ މަސްލަހަތު ފުށުއަރާ ކަމަށް ބެލުމުގެ ފުރުސަތު ފަހަރެއްގައި އޮވެދާނެތީ ކަމަށެވެ. އެއީ ކޮން ކަމެއް ކަން ހަނާ ވިދާޅެއް ނުވެ އެވެ.\nއެނގިފައިވާ ގޮތުގައި ހަނާގެ ފިރިމީހާ އަދި ކުރީގެ އެސިސްޓެންޓް އެޓާނީ ޖެނެރަލް އިސްމާއިލް ވިޝާމް ވަކާލާތު ކުރާ ކުންފުންޏެއްގެ މައްސަލަ ކޮމިޝަނުން ބަލާ މައްސަލަތަކުގެ ތެރޭގައި ހިމެނެ އެވެ.\nހަނާ އެކޮމިޝަންގެ މެމްބަރުކަމަށް އައްޔަން ކުރުމުން ގިނަ ފާޑު ކިޔުންތަކެއް އަމާޒުވި އެވެ. އެއީ އޭނާ ވަނީ މަސްތުވާތަކެތީގެ މައްސަލައެއްގައި ކުރިން ހައްޔަރުކޮށްފަ އެވެ. އޭނާ ސެޕްޓެމްބަރު، 2015 ގައި މަގާމުން ވަކިކުރީ ވެސް އެ މައްސަލައާ ގުޅިގެންނެވެ.\nވިޝާމް އާއި ހަނާ ދިރިއުޅުއްވާ މ. ހަނީޑިއު ކޯޓު އަމުރެއްގެ ދަށުން ފާސްކޮށް މަސްތުވާތަކެއްޗާއެކު އެ ދެ މީހުން ހައްޔަރުކުރީ 2015 ވަނަ އަހަރުގެ ސެޕްޓެމްބަރު މަހުގެ 28 ވަނަ ދުވަހުގެ ރޭގެ ވަގުތެއްގަ އެވެ. އެގެއިން މަސްތުވާތަކެތި ކަމަށް ބެލެވޭ އެއްޗެއް ހުރި ހަ ސެލޯފިން ކޮޅާއި، ބޭނުން ނުކޮށް ހުރި ހަ ދަޅު ބިއަރާއި، ބޭނުންކޮށްފައި ހުރި ދެ ދަޅު ބިއަރު ފުލުހުން ވަނީ ހޯދާފަ އެވެ. އަދި މި ދެ މީހުންގެ ކުޑަކަމުދާ ތަކެތި ވެސް ވަނީ މަސްތުވާތަކެއްޗަށް ޕޮޒިޓިވް ވެފަ އެވެ.\nކޮމިޝަން މެމްބަރުނަށް ފާޑު ކިޔުން--\nހަނާ އެކޮމިޝަންގެ މެމްބަރުކަމުން އިސްތިއުފާ ދެއްވާފައިވާއިރު ދެން އެކޮމިޝަންގައި ހިމެނޭ އިތުރު މެމްބަރުންގެ ނަޒާހަތްތެރިކަމާމެދު ވެސް ބައެއް އާއްމުން ގެންދަނީ ސުވާލު އުފައްދަމުންނެވެ.\nއެގޮތުން ޕޮލިސް އިންޓެގްރިޓީ ކޮމިޝަންގެ ކުރީގެ ރައީސް ސަރީރާ އަށް އާންމުން ކުރަނީ އިހުމާލުގެ ތުހުމަތެވެ. އެއީ ނޫސްވެރިޔާ ރިލްވާން އަހުމަދު ގެއްލުވާލި މައްސަލައިގެ ތަހުގީގަށް ފުލުހުން އިހުމާލުވުމުން އެކަމަށް ފިޔަވަޅު ނާޅާ ކަމަށް ބުނެ އެވެ. ނަމަވެސް އެ ތުހުމަތުތައް ސަރީރާ ދޮގު ކުރައްވަ އެވެ.\nދެން އެ ކޮމިޝަންގައި ހިމެނިވަޑައިގަންނަވާ ފިނޭންސް މިނިސްޓްރީގެ ކުރީގެ ސްޓޭޓް މިނިސްޓަރު އަސްއަދަށް ކޮރަޕްޝަންގެ ތުހުމަތުކޮށް، އެންޓި ކޮރަޕްޝަން ކޮމިޝަނުން މައްސަލަ ވެސް ބެލި އެވެ. އެ މައްސަލައިގައި ދައުވާކުރަން ޕްރޮސިކިއުޓަ ޖެނެރަލްގެ އޮފީހުން ވަނީ ކްރިމިނަލް ކޯޓަށް ފޮނުވައިފަ އެވެ. އޭނާގެ މައްޗަށް ދައުވާ އުފުލީ، ކީރިތި ގުރުއާންގެ ދިވެހި ތަރުޖަމާ ޗާޕްކުރުމަށް ފަހު، ހަމައަށް އެ ފޮތްތައް ނުލިބުމުންނާއި ބައެއް ފޮތްތަކުގައި ކުށްތައް ހުރުމުގެ ސަބަބުން ދައުލަތަށް ގެއްލުނު 30 މިލިއަން ރުފިޔާގެ މައްސަލައިގަ އެވެ.\nއިތުރު ލިޔުންތައް ކޮރަޕްޝަން ރައީސް އިބްރާހިމް މުހައްމަދު ސޯލިހް ވަކީލުން


އައްޑޫގެ ފިހާރަތަކާއި ކެފޭ، ރެސްޓޯރަންޓްތައް ހުޅުވާފަ ހުންނަ ގަޑިއަށް ބަދަލުތަކެއް އައްޑޫގެ ފިހާރަތަކާއި ކެފޭ، ރެސްޓޯރަންޓްތައް ހުޅުވާފަ ހުންނަ ގަޑިއަށް ބަދަލުތަކެއް\nއައްޑޫގެ ފިހާރަތަކާއި ކެފޭ، ރެސްޓޯރަންޓްތައް ހުޅުވާފަ ހުންނަ ގަޑިއަށް ބަދަލުތަކެއް\nއައްޑޫ ސިޓީ ކައުންސިލްގެ އިދާރާ ފައިލް ފޮޓޯ\nއައްޑޫ ސިޓީގައި އާންމު ޚިދުމަތްދޭ ތަންތަން ހުޅުވާފައި ބެހެއްޓޭނެ ވަގުތު ސިޓީ ކައުންސިލުން އާންމުކޮށްފިއެވެ.\nއައްޑޫ ސިޓީ ކައުންސިލުން ވިދާޅުވީ، ކޯވިޑް19 އާއި ގުޅިގެން އަޅާ ރައްކާތެރިކަމުގެ ފިޔަވަޅެއްގެ ގޮތުން ޞިއްޚީ ޚިދުމަތްދޭ ކްލިނިކްތަކާއި ބޭސްފިހާރަތައް ފިޔަވައި އާންމު ޚިދުމަތް ދޭ ތަންތަނުގެ ތެރޭގައި ހިމެނޭ ފިހާރަތަކާއި ކާބޯތަކެތީގެ ޚިދުމަތްދޭ ތަންތަން މިއަދުން ފެށިގެން ހުޅުވާފައި ބެހެއްޓޭނީ އިރުއޮއްސި6ޖަހަންދެންކަމަށެވެ.\nމި އުސޫލުގެ ދަށުން އައްޑޫގައި ހުރި ފިހާރަތަކާއި ކާބޯތަކެތީގެ ޚިދުމަތްދޭ ތަންތަން މިއަދުން ފެށިގެން ހުޅުވާފައި ބެހެއްޓޭނީ ހެނދުނު6އިން އިރުއޮއްސި6ޖަހަންދެންނެވެ. ނަމަވެސް ކެފޭ ރެސްޓޯރަންޓް ފަދަ ތަންތަނުން ޑެލިވަރީގެ ޚިދުމަތް ފޯރުކޮށްދޭން ބޭނުންވާނަމަ، އަވަށު އޮފީހުން ހުއްދަ ހޯދުމަށްފަހު، އިރުއޮއްސި ހަޔަކުން ރޭގަނޑު ދިހައެއް ޖަހަންދެން ޑެލިވަރީގެ ޚިދުމަތް ފޯރޮކޮށްދެވިދާނެ ކަމަށް ސިޓީ ކައުންސިލުންވަނީ ހާމަކުރައްވާފައެވެ. އަދި 24 ގަޑިއިރު ޚިދުމަތްދޭ ތަންތަނުން މި އިޢުލާނުގައި ކަނޑައެޅިފައިވާ ގަޑީގެ އިތުރަށް ޚިދުމަތް ދޭންބޭނުންވާ ނަމަ އަވަށު އޮފީހުން ޚާއްސަ ހުއްދައެއް ހޯދަންވާނެ ކަމަށް ސިޓީ ކައުންސިލުން ވިދާޅުވެއެވެ.\nއައްޑޫ ސިޓީ ކައުންސިލުން ވިދާޅުވީ، ގާޑިޔާތަކުގެ ޚިދުމަތް ދޭނީ، ހުއްދަ ދެވޭ ފެންވަރުގެ އަތްދޮވުމުގެ އިންތިޒާމް ހަމަޖެއްސުމަށްފަހުގައިކަމަށެވެ. އަދި ގާޑިޔާތަކުގައި ތައްޔާރު ކޮށްގެން ވިއްކާ ހެދިކާ، މަސްކާށި، ކޮފީ ފަދަ ތަކެތި ވިއްކުން ވަނީ މަނާކޮށްފައެވެ. މީގެއިތުރުން ގޮނޑި، ޖޯލި ފަދަ ތަކެތި ބަހައްޓައިގެން ގާޑިޔާތަކުގައި ޚިދުމަތްނުދެވޭނެކަމަށާއި، ކެފޭ، ރެސްޓޯރަންޓް އަދި ގާޑިޔާ ތަކުގައި ދުފާ ތަކެތި، ވިއްކަންވާނީ ވަކިން ޕެކެޓް ކޮށްގެން ކަމަށްވެސް ސިޓި ކައުންސިލުންވަނީ ކަނޑައަޅާފައެވެ.\nއައްޑޫ ސިޓީ ކައުންސިލުން ވިދާޅުވީ، މި އެންގުމާއި ޚިލާފުވާ ފަރާތްތަކަށް ޤާނޫނުގައި ކަނޑައެޅިފައިވާ ފިޔަވަޅު އެޅޭނެކަމަށެވެ. ކޯވިޑް19 އާއި ގުޅިގެން މާލެ ސަރަހައްދުގައި ހިންގާ ކެފޭ ރެސްޓޯރަންޓުތަކުގެ ޚިދުމަތްވެސް ވަނީ މެދުކަނޑާލާފައެވެ. ނަމަވެސް ޑެލިވަރީގެ ޚިދުމަތް ފޯރުކޮށްދެވޭނެކަމަށް ސަރުކާރުންވަނީ ވިދާޅުވެފައެވެ.


SunOnline: Vaccine jehumah fahu2hafthaa ah kasrathaa dhuruvey, noonee nurakkaa vedhaane!\nވެކްސިން ޖެހުމަށްފަހު ދެ ހަފްތާއަށް ކަސްރަތާ ދުރުވޭ، ނޫނީ ނުރައްކާ ވެދާނެ!\nއައިޝަތު ހިދާޔާ 24 Jan 2022, 22:14\nޑރ. އަހްމަދު ފައިސަލް: ވެކްސިން ޖެހުމަށްފަހު ކަސްރަތުކުރުން ދެ ހަފްތާއަށް މެދުކަނޑާލަން އޭނާ ވަނީ އިލްތިމާސް ކުރައްވާފައި -- ސަން ފައިލް ފޮޓޯ/ ފަޔާޒު މޫސާ\nވެކްސިން ޖެހުމަށްފަހު ކަސްރަތުކުރުން ދެ ހަފްތާއަށް މަޑުޖައްސާލުމަކީ ކޮންމެހެން ކުރަންޖެހޭ ކަމެއް ކަމަށް ކުޑަކުދިންގެ ޑޮކްޓަރު، ޑރ. އަހްމަދު ފައިސަލް ވިދާޅުވެއްޖެއެވެ.\nފައިސަލް މިރޭ "ސަން"އަށް ވިދާޅުވީ ވެކްސިން ޖެހުމަށްފަހު ކަސްރަތުކުރުން ދެ ހަފްތާއަށް މަޑުޖައްސާލުމަކީ އަބަދުވެސް ދެމުން އަންނަ އިރުޝާދެއް ކަމަށެވެ. އަދި ކަސްރަތުކުރުން ދެ ހަފްތާއަށް މަޑުޖައްސާލަން ޖެހެނީ ހަމައެކަނި ކޮވިޑް ވެކްސިންގެ ބޫސްޓާ ޑޯޒް ޖެހުމަށްފަހު ނޫން ކަމަށް ވެސް އޭނާ ވިދާޅުވިއެވެ.\n"12 އަހަރުން ދަށުގެ ކުދިން ތާ ކޮވިޑަށް ވެކްސިން މި ޖަހަނީ އެންމެ ކުޑަ ކުދިންނަށް. އެކުދިންނަށް ވެކްސިން ޖެހި އިރުގަވެސް އިންނާނެ އެޑްވައިސް ކޮށްފަ ވެކްސިނަށްފަހު ކަސްރަތު މަޑުޖައްސާލަން،" ޑރ. ފައިސަލް ވިދާޅުވިއެވެ.\nވެކްސިނަށް ފަހު ކަސްރަތު ކުރުމުން މަޔޯކާޑައިޓީސް ފެންނަކަން ފައިސަލް ފާހަގަކުރެއްވިއެވެ. މޮޔޯކާޑައިޓީސް އަކީ ހިތުގެ މަސްތަކަށް ވެކްސިނުގެ އަސަރުކޮށް ހިތުގެ ހިނގުމަށް އަސަރު ކުރުމެވެ.\n"މަޔޯ ކާޑައިޓީސް އަކީ ހިތުގެ މަސަލްތަކަށް ވެކްސިނުގެ އަސަރުކޮށް ހިތުގެ ޕަންޕިން ނުވަތަ ބްލަޑް ޕްރެޝަރު ހިފެއްޓުމާ މިބައި ތަކަށް ދަތިވުން. އެހެންވީމައި މީގެ ޕްރެކޯޝަން އަކަށް މިކަން މި ކުރަނީ،" ޑރ. ފައިސަލް ވިދާޅުވިއެވެ.\nމިކަން އާންމުގޮތެއްގައި ކުރިމަތި ވަނީ 30 އަހަރުން ދަށުގެ ޒުވާނުންނަށްކަމަށާއި މިއީ ވަރަށް މަދުން ދިމާވާ ކަމެއް ކަމަށް ޑޮކްޓަރު ވިދާޅުވިއެވެ.\nކުޑަކުދިންނަށް ދޭ ވެކްސިން ތަކަކީ ގިނަ އަހަރުތަކެއް ވަންދެން ބޭނުންކުރެވިފައިވާ ވެކްސިންތަކެއް ކަމުން އެއީ މޮޅަށް ދިރާސާކުރެވިފައި ވާ ވެކްސިން ތަކެއްކަމަށް ވެސް ފައިސަލް ވިދާޅުވިއެވެ. އަދި މިހާރު މި ޖަހާ ވެކްސިން ތަކަކީ އާ ވެކްސިން ތަކެއްކަމުން މިއީ އަބަދުވެސް ދިރާސާ ކުރެވެމުން ދާނެ ވެކްސިންތަކެއް ކަމަށް އޭނާ ވިދާޅުވިއެވެ. އެހެންކަމުން މީގެ ނޭދެވޭ އަސަރުތައް ފެންނަ ވަރަކުން އާންމުންނަށް ދޭންޖެހޭ އިރުޝާދުތައްވެސް ތަފާތުވަމުން ދާނެކަމަށް ޑޮކްޓަރު ވިދާޅުވިއެވެ.\n1800 ޓެސްޓުން ޕޮޒިޓިވްވީ 306، މާލެއިން 27\nޖުމްލަ 484 މީހުން ކޮވިޑަށް ޕޮޒިޓިވް، މާލެ ސަރަހައްދުން 57\nވެކްސިން ޖެހުމަށްފަހު ދެ ހަފްތާވަންދެން ކަސްރަތާ ދުރުވޭ!